
Bažnytinės pareigos 


(De officiis ecclesiasticis) 
E BENDRIEJI DALYKAI 
1. Apibrėžimas 


1. Bažnytinės pareigos (officium ecclesiasticum) plačiąja prasme va- 
dinasi bet kurios pareigos, kurios turi dvasinį tikslą (officium ecclesiasti- 
cum lato sensu est guodlibet munus guod in spiritualem finem legiti- 
me exercetur — kan. 145, $ 1). Plačiau kalbant, bažnytinės pareigos plačią- 
ja prasme yra bet kurios tos pareigos, kurių tikslas yra Dievo garbė ir sielų 
gerovė, ir kurios einamos kanonų normomis. 

Bažnytinėms pareigoms plačiąja prasme reikia štai ko: 

1) Pareigos turi turėti dvasinį tikslą. Tai Dievo garbė ar sielų gerovė. 
Be to, kalbamuoju tikslu gali eiti net Bažnyčios nauda ir reikalas. Tuo šios 
pareigos skiriasi nuo pasaulinių pareigų. 

2) Pareigos turi būti bažnytinės arba priklausyti Bažnyčiai. 

3) Pareigos einamos kanonų normomis — normomis visuotinėmis ar 
bent dalinėmis. 3 

Atbulai, bažnytinėms pareigoms plačiąja prasme nereikia objektyvinio 
patvarumo. Jas galima kurti laikinai, pvz., metams, keliems mėnesiams ir 
t. t. Be to, bažnytinėms pareigoms plačiąja prasme nereikia šventimų ar ju- 
risdikcijos. Galop, bažnytines pareigas plačiąja prasme gali eiti bet kurie 
dvasiškiai ir kartais net pasaulininkai. Pirmųjų pavyzdžiai — vienuolių 
nuodėmklausis, tikybos dėstytojas ir vikaras padėjėjas. Antrųjų pavyzdžiai 
'— zakristijonas ir vargonininkas. 

2. Bažnytinės pareigos suglaustąja prasme vadinasi tos pareigos, kurios 
yra patvariai įsteigtos Dievo ar bažnytinėmis teisėmis ir suteikiamos kano- 
nų normomis, ir kuriose glūdi ar kurios turi bent kiek bažnytinės šveitimų 
ar jurisdikcijos valdžios (officium ecclesiasticum stricto sensu est munus 
ordinatione sive divina sive ecclesiastica stabiliter constitutum, ad normam 
sacrorum canonum conferendum, aliquam saltem secumferens participatio- 
nem ecclesiasticae potestatis sive ordinis sive iurisdictionis—kan. 145, § 1). 

Bažnytinių pareigų suglaustąja prasme esminiai elementai yra keturi: 

1) Dievo ar bažnytinių teisių įkūrimas. Pirmųjų teisių 
= papatas ir in genere episkopatas. Antrųių teisių — kitos bažnytinės pa- 
reigos, pvz., dekanas, klebonas ir vikaras bendradarbis. Atbulai, bažnytinė- 
mis pareigomis suglaustąja prasme negalima vadinti tų pareigų, kurias iku- 
ria pasaulininkai ir pasaulinė valdžia kuriam nors dvasiniam tikslui. Tai tik 
pasaulinės pareigos. 

2) Objektyvinis patvarumas. Vadinasi, pačios pareigos turi 
būti nuolatinės, amžinos (officium perpetuum). Atbulai, laikinių ir „ad be- 
neplaticum superioris“ pareigų negalima vadinti bažnytinėmis pareigomis 
suglaustąja prasme. Toliau, objektyvinis patvarumas reiškia tai, kad parei- 
gos nepriklauso savo įsteigėjo teisių, arba jurisdikcijos ir paties 
steigėjo pakitėjimo — įkurtos, ir egzistuoja, nors įkūrėjo jau nebėra ir t. t. 
Atbulai, bažnytinėms pareigoms suglaustąja prasme nereikia subjektyvinio 
patvarumo, t. y. nereikia, kad pareigų ėjėjas, pareigūnas būtų patvariai ar 
amžinai skiriamas arba būtų nepašalinamas. Net nesant pareigūno, pareigos 
tik vakuoja — vakuoja, bet egzistuoja. 

3) Kanoninis suteikimas. Vadinasi, bažnytines pareigas su- 
glaustąja prasme suteikti tegali kompetentingas vyresnysis tam tikru būdu 
ir su visomis nuolatinėmis teisėmis, privilegijomis ir priedermėmis. Pama- 
tas — šios pareigos priklauso viešosioms bažnytinėms teisėms ir todėl ne- 
gali priklausyti vien vyresniųjų nuožiūros. 

4) Bažnytinė valdžia. Ji gali būti šventimų ar jurisdikcijos. 

Šventimų — sakramentinė ar liturginė valdžia. Tik šventimų funk- 
cijos turi skirtis nuo tų funkcijų, kurios gaunamos, įšventinant dvasiškį, 
arba stačiai iš šventimų. Jos turi būti specijaliai atskirtos. Pamatas — šven- 
timai patys nesudaro ir neduoda bažnytinių pareigų, o pareigos duoda- 
mos įšventintiems. Kalbamųjų pareigų pavyzdžiai — bažnyčios rektorius, 
kalėjimo kapelionas ir „servitium canonici in choro“. 

Jurisdikcijos — įstatymų leidyba, teisiamoji valdžia ir vykdo- 
moji valdžia (valdomoji, administratyvinė ir verčiamoji). Nesvarbu, ar ju- 
risdikcijos valdžia yra išorinės srities, pvz., klebonas, ar abiejų sričių, pvz., 
rezidencinis vyskupas. Užtenka net šiek tiek jurisdikcijos. Pavyzdžiai — 
apaštališkasis nuncijus ir seminarijos nuodėmklausis. 

5) Paprastoji valdžia. Jos negali kitas pareigų skyrėjas savo 
nuožiūra susiaurinti ir paplėsti. Išimtis — jei tai daryti teisėmis leidžiama. 
Pvz., generalinio vikaro teises galima modifikuoti tam tikru mandatu. At- 
bulai, bažnytinėms pareigoms suglaustąja prasme neužtenka vien įgaliotos 
galios. Paskutiniosios tegali eiti priedu, nors jų gali būti kur kas daugiau už 
paprastąją valdžią. d . 

Jei trūksta kurio nors kalbėtųjų dalykų, tai nebe bažnytinės pareigos 

suglaustąja prasme. Tai tėra įgaliojimas, mandatas, „munus“ ar daugiausia 
bažnytinės pareigos plačiąja prasme. 


3. Kan. 145, $ 2: „Teisėse bažnytinės pareigos suprantamos suglaustąja 
prasme,nebent kas kita matyti iš kalbos konteksto“. 


2. Padalinimas 


Bažnytinės pareigos skirstomos: 


1) Aukštosios (off. maiora) ir žemosios (off. minora) — pagal 
tai, ar turi visišką paprastąją jurisdikciją, arba vyskupinę valdžią, PVZ., re- 
zidencinis vyskupas ir prelatas nullius, ar tokios valdžios neturi, k. a. kle- 
bonai ir katedrų kapitulų kanauninkai. 


2) Beneficinės arba beneficijos ir nebenefinės arba 
stačiai pareigos. Pirmosios vadinasi tos, už kurių ėjimą nustatytos 
nuolatinės ar patvarios kurios įplaukos iš tam tikrų turtų ar šaltinių dva- 
siškiui tinkamai pragyventi. Tai, pvz., parapinis klebonas. Antrosios — kai 
nėra nustatyta tokių įplaukų ar įplaukos nėra tikrai numatytos. Pavyzdžiu 
gali eiti vikaras bendradarbis. Tuo beneficijos labiausiai ir skiriasi nuo sta- 
čiai pareigų, ir kadangi tas beneficijų skirtumas yra materijalinis, tai apie 
beneficijas teisingai kalbama realinių teisių Kodekso I. C. dalyje, būtent, 
III kn. 

3) Laisvaiskiriamosarbastačiai skiriamos (off. collativum), 
renkamos (off. electivum) ir pristatomos (off. praesentatum). Tai 
priklauso nuo to, ar asmenys pareigoms eiti skiriami, ar renkami, ar kieno 
nors pristatomi. 

4) Rezervuotosirnerezervuotos. Pirmąsias skirti yra sau 
rezervavęs šv. tėvas. Antrosios suteikiamos paprastąja tvarka. 


5) Paprastosios (off. saeculare) ir vienuolių (off. religio- 
sum). Pirmosios vadinasi tos, kurios savo prigimtimi, fundacijos normomis, 
kanoniniais statutais ar bent įpročiu įprastai suteikiamos dvasiškiams ne- 
vienuoliams. Pavyzdys — generalinis vikaras. Antrasis — kai skiriami dva- 
siškiai vienuoliai. Tai labiausiai pačių vienuolių pareigos. 


Pasakyta įprastai — jei į kurias pareigas skiriamas vienuolis išim- 
ties keliu, tai nesuardo paprastųjų pareigų charakteriaus. 


6) Rezidencinės arba dvilypės (off. residenciale seu duplex) 
ir nerezidencinės arba paprastos (ot. simplex) — pagal tai, ar rei- 
kia ar nereikia reziduoti pareigų vietoje. Rezidencinės pareigos labiausiai 
yra beneticijos. 

' 7) Sielų ganymo (curata) ir be sielų ganymo (non curata). 
Tai priklauso nuo to, ar reikia dirbti sielų ganymo darbą, pvz., klebonas, ar 
to nereikia, k. a. generalinis vikaras. 


Pastebėjimas. — Čia tekalbama apie nebeneficines arba 
paprastas bažnytines pareigas. Apie beneficijas, kaip sakyta, kalba- 
ma Kodekso I. C. kn. III. Bet kas čia pasakyta apie nebeneficines 
pareigas, tas pat taikytina taip pat beneficijoms (kan. 146). 


II. ĮKŪRIMAS, PAKEITIMAS IR PANAIKINIMAS 


1. Bažnytinių pareigų įkūrimas (erectio) vadinasi visai naujas ir visiš- 
kas jų įsteigimas. Jei atstatomos panaikintos bažnytinės pareigos, tai vadi- 
nasi restauracija arba atstatymas. 

Bažnytinių pareigų pakeitimas (innovatio) in genere yra bet kuris pir- 
mutinės jų buities pakeitimas — pakeitimas dvasinių ir materijalinių teisių, 
priedermių, vietos, rūšies ir t. t. 

Bažnytinių pareigų pakeitimas skirstomas: perkėlimas į kitą vietą, 
(translatio), padalinimas į dvi ar kelias dalis (divisio), sujungimas dviejų 
ar kelių pareigų (unio), dismembracija (dismembratio) arba atskėlimas kai 
kurių teisių, turtų, teritorijos ir perleidimas kitoms pareigoms, ir transfor- 
macija vienos rūšies į kitą (transformatio). 

Bažnytinių pareigų panaikinimas (suppressio) yra tada, kai pareigos 
visai panaikinamos. 

2. Papatas ir in genere episkopatas, kaip aukščiau minėta, yra Dievo tei- 
sių kilmės. Todėl šios pareigos substancijos atžvilgiu yra nepakeičiamos ir 
amžinos. Kitos bažnytinės pareigos yra Bažnyčios padaras ir todėl galima 
jas pakeisti. 

Papatas tėra vienas. Kitos bažnytinės pareigos skirtinos in genere ir 
atskiros pareigos, priklausančios kuriai rūšiai. Pareigos pačios in genere 
įprastai kuriamos a iure arba įstatymu, kuriuo substanciškai deter- 
minuojama ir nustatoma prigimtis, teisės priedermės ir t. t. Paskiau atski- 
ras pareigas arba in concreto kuria, pakeičia ir panaikina įvairūs vy- 
resnieji. Taip, vyskupų pareigos in genere įkurtos Dievo teisėmis, 
o atskiras vyskupų pareigas arba vyskupijas kuria šv. tėvas. Taip 
pat daug pareigų in genere yra įkurta bažytiniais įstatymais, pvz., 
generalinis vikaras ir parapinis klebonas. Bet paskui jos kuriamos 
dar atskirai, in concreto. Tai dažniausiai daroma pačiomis teisėmis, be 
specijalaus vyresniojo veiksmo. Pvz., įkūrus naują vyskupiją, savaime įsi- 
kuria tos vyskupijos kapitulinis vikarijatas. Bažnytinės pareigas in con- 
creto taip pat kuria įvairūs vyresnieji, k. a. šv. tėvas ir rezidencinis vysku- 
pas, pagal atskiras pareigų rūšis. Šv. tėvas ir rezidencinis vyskupas net gali 

įkurti ir kuria jokiomis bažnytinėmis teisėmis dar neikurtų pareigų in ge- 
nere. 

Jei kurios pareigos in genere yra kieno kito įkurtos, tai žemesnis vy- 
resnysis, kurdamas jas in concreto, ir paskiau negali jų substanciškai pa- 
keisti. Pvz., šv. tėvas, nors gali šiek tiek pakeisti rezidencinių vyskupų pa- 
reigas, bet negali jų padaryti vien įgaliotomis ar vikarinėmis. Tas pat pasa- 
kytina apie rezidencinio vyskupo pakeitimus klebonų ir generalinio vikaro 
pareigų. Atbulai, savo teisių bažnytines pareigas galima net substanciš- 
kai pakeisti. 

3. Bažnytinėms pareigoms įkurti, pakeisti ir panaikinti reikia štai ko: 


1) Bažnytinės valdžios. Atbulai, nieko negali daryti pasaulinė 
valdžia. Be to, bažnytinė valdžia turi būti kompetentinga. In specie, šv. tė- 
vo dalykas yra kurti, pakeisti ir panaikinti aukštąsias pareigas, kapitulas ir 
t. t. Rezidencinis vyskupas, apskritai, gali kurti, pakeisti ir panaikinti žemą- 
sias pareigas. 


2) Teisingos priežasties. Tai įprastai Bažnyčios reikalas ar 
nauda, 

3) Tam tikrų formalybių, įsakytų teisėmis. Pvz., reikia atsi- 
klausti suinteresuotus asmenis, parašyti įkūrimo dokumentą ir t. t. 


III. SUTEIKIMAS 
1. Kanoninis paskyrimas 


1. Bažnytinių pareigų suteikimas lotyniškai vadinasi „provisio officii 
ecclesiastici“. Dar techniškai jis vadinasi „provisio canonica“, kanoninis 
paskyrimas. Tai bendras terminas: jis reiškia bažnytinių pareigų paskyrimą 
bet kuriuo būdu, būtent, laisvą paskyrimą, išrinkto patvirtinimą ir t. t. 

Kanoninį paskyrimą apibrėžti galima šiaip: kanoninis paskyrimas yra 
kompetentingo vyresniojo suteikimas bažnytinių pareigų kanonų normo- 
mis (provisio canonica est concessio officii ecclesiastici facta a competente 
auctoritate ecclesiastica ad normam sacrorum canonum — kan. 147, $ 2). 

Pasakyta: 1 

1) Kompetentingo vyresniojo. Tai bažnytinių pareizų pa- 
skyrėjas. i 

Bažnytines pareigas paskirti tegali bažnytiniai vyresnieji. Bet ir tai 
padaryti tegali tie vyresnieji, kurie turi tam tikrą valdžią paskirti. Tai kom- 
petentingi bažnytiniai vyresnieji. Jie pažymėti yra įvairiuose bažnytiniuose 
įstatymuose. Pvz., šv. tėvas skiria vad. aukštąsias ir vietiniai ordinarai — 
žemąsias pareigas. 


92 Dr. P. Malakauskis 


Atbulai, bažnytinių pareigų negali paskirti pasaulinė valdžia. Juo 1a- 
biau niekas negali pats savęs paskirti. Jei tai kas padaro, vadinasi įsibrovė- 
lis (intrusus). Jei kas jėga ir žinomai neteisingai pats įsibrauna į bažnyti- 
nes pareigas, tai vadinasi dar bjauresniu vardu, būtent, užpuolikas (invasor). 

Visų kalbamųjų dalyku pamatas yra tas, kad bažnytinių pareigų pasky- 
rimas yra bažnytinės jurisdikcijos veiksmas. | 

2) Suteikimas. Tai reiškia, kad bažnytinės pareigos turi būti pa- 
skirtos „in titulum“, t. y. absoliučiai ir galutinai suteikiamos pačios parei- 
gos su jų teisėmis ir priedermėmis. Atbulai, neužtenka provizorinic pasky- 
rimo. Net paskyrimas paprasto administratoriaus nėra kanoninis paskyri- 
mas. Tas pat pasakytina apie paskyrimą vikaro bendradarbio. Tai tik sta- 
čiai paskyrimas. 

3) Bažnytinių pareigų. Jos suprantamos suglaustąja prasme. 
Atbulai, paskyrimas bažnytinių pareigų plačiąja prasme nesivadina kanoni- 
nis. Jis tėra paprastas paskyrimas. 

4) Kanonų normomis. Tai visuotinių ir dalinių teisių ir fundaci- 
jos dekreto normos. Vienos iš jų liečia vyresnįjį paskyrėją, kitos — paski- 
riamąjį asmenį ir dar kitos — patį paskyrimą. 

2. Į kanoninį paskyrimą įeina trys veiksmai, būtent: asmens pažymėji- 
mas (designatio personae), pats paskyrimas (concessio tituli seu ipsius of- 
ficii) ir įvedimas pareigų eiti (introductio in possessionem). Ir tai: 

1) Asmuo pažymimas laisvu vyresniojo nominavimu, globėjo pristaty- 
mu, kurios nors bažnytinės įstaigos, bendruomenės ar kolegijos išrinkimu ir 
postuliacija. Tai svarbiausi asmens pažymėjimai. Kiti asmens pažymėjimai 
priklauso tai prie vieno, tai prie kito šių pažymėjimų. Taip, konkurso siste- 
moje asmuo pažymimas nominavimu, nes vyresnysis gali pasirinkti vieną iš 
konkursą laimėjusių asmenų. Siūlyme (praevia commendatio) daugelio ar 
įprastai trijų kandidatų vyresnysis gali pasirinkti vieną iš kandidatų ir gali 
paskirti net nekandidatą. Nominacija priklauso prie prezentacijos. Net vad. 
opcija (optio) arba tam tikra teisė pačiu įvykiu, pvz., vienam kolegijos na- 
riui mirus, paslinkti į aukštesnę vietą, galima priskaityti prie prezentacijos. 

2) Kan. 148, $ 1: „Bažnytinės pareigos paskiriamos laisvu vyresniojo 
paskyrimu, ar stačiai institucija, jei prezentavo globėjas ar kas nominavo, 
ar patvirtinimu bei leidimu, jei išrinkta bei postuliuota, ar stačiai išrinkimu 
ir išrinktojo asmens sutikimu, jei nereikia patvirtinti“, pvz., šv. tėvui suti- 
kus su išrinkimu. 

Skiriant bažnytines pareigas institucijos keliu, laikytinasi kan. 1448 — 
1471 įsakymų (kan. 148, $ 2). "ai , 

3) Įvedimas — paskyrimo pabaiga. Jis vadinamas įvairiais vardais: 
„introductio in possessionem, institutio corporalis, investitura, inthroniza- 
tio“. Įvedimas iš tiesų tevartojamas labiausiai beneficijose. 

Laisvas vyresniojo asmens pažymėjimas arba nominavimas, konkursas, 
siūlymas, nominacija ir postuliacija neduoda tikro arba tikrąja prasme ius 
ad rem. Prezentaciją, išrinkimas ir opcija suteikia tikrą ius ad rem. Lais- 
vas paskyrimas, institucija, patvirtinimas, postuliacijos leidimas ir, nerei- 
kiant patvirtinti, stačiai išrinkimas duoda ius in re, ir todėl jie yra svarbiau- 
si. Įvedimas savo prigimtimi yra neesminis ir kartais praleidžiamas ar nuo 
jo dispensuojama net beneficijose (plg. kan. 1444), 

3. Kanoninis paskyrimas skirstomas: 

1) Paprastas (pr. ordinaria) ir nepaprastas (pr. extraordina- 
ria). Pirmasis yra tada, kai bendrąja tvarka paskiriama vienu iš įprastų 
aukščiau kalbėtųjų keturių būdų. Antrasis — kai paskiriama specijaline 
teise, vad. „iure devolutivo“, išimties keliu ar nepaprastu būdu, pvz., paski- 
riant įpėdinį ir t. t. 

2) Visišk as (pr. plena) ir nevisiškas (pr. minus plena) — pa- 
gal tai, ar pareigų paskyrėjas atlieka visus ar ne visus tris kanoninio pasky- 
rimo veiksmus. 

3) Būtinas (pr. necessaria) ir nebūtinas (libera). Tai priklauso 
nuo to, ar galutinai paskiriamasis asmuo turi kurį nors ius ad rem ar ne. 

4. Kristus pats paskyrė apaštalus. Apaštalai taip pat skirtinai skyrė 
savo įkurtų bažnyčių pareigūnus!). Tik jie kartais atsiklausdavo tikinčiuo- 
sius. Be to, apaštalai savo įpėdiniams tam tikrais sumetimais įsakė vyskupus 
rinktinai rinkti, ir tuose rinkimuose tam tikru būdu dalyvavo taip pat ti- 
kintieji?). Tolesnė vyskupų rinkimų ar paskyrimo istorija dėstytina trakta- 
te apie vyskupus. 

Kadangi pirmaisiais amžiais nebuvo absoliutinių šventimų dvasiškių, 
tai žemesnieji bažnytiniai pareigūnai drauge buvo šventinami ir paskiriami 
į pareigas, ką daryti buvo vyskupų dalykas. 

Ilgainiui globėjai įgijo daug teisių kanoniniame paskyrime. 

Nuo VIII amž. į katedrų ir kolegines kapitulas priima kapitulų vyres- 
nieji. Išnykus bendram dvasiškių gyvenimui, kapitulose įsigyveno rinki- 
mų sistema. 

Nuo XIV amž. bažnytinių pareigų skyrėjų ir rinkėjų teises susiaurino 
šv. tėvo įvairūs rezervavimai. Bet nuo seniausių laikų taip pat veikia pradas, 
kad vyskupai „in collatione et provisione officiorum suarum dioecesium 
habent intentionem in iure communi fundatam“). 


Jei kalbėsime apie vienuolijas, tai pastebėtina, kad jose seniai seniai 
laikomasi daugiausia rinkimų sistemos. 


1) Apd. 14, 22; Tit. 1, 5. 
2) S. Clemens, Epistola ad Corinthios, c. 44. 
3) Plg. c. 6, X, de exceptionibus, II, 25; c. 1, de praescriptionibus, II, 13, in VI0. 

5. Kan. 147, $ 1: 


> „Be kanoninio paskyrimo negalima tikrai gauti bažny- 
tinių pareigų“. 


Tai suprantama apie bažnytines pareigas suglaustąja prasme. Atbulai, 
bažnytinėms pareigoms plačiąja prasme nebūtinai reikia tikro paskyrimo 
normų. Jas tikrai paskirti galima savo konstitucijomis, savo statutais, 
specijalinėmis normomis ir, tokių taisyklių nesant, net vyresniojo nuožiūra, 


Be to, paskyrimas suprantamas „in titulum“. Atbulai, laikinai paskirti 
kartais gali net neįprastas paskyrėjas, nereikia visų paskiriamojo asmens 
kvalifikacijų ir nėra griežtai įsakyta laikytis kanoninių formalybių. 


Galop, kanoninio paskyrimo nereikia šiais atvejais: 1) kai šv. tevo pri- 
vilegija galima skirti be kanoninio paskyrimo ar bent paskirti gali šiaip jau 
nekompetentingas vyresnysis, ar nereikalaujama visų paskiriamojo asmens 
/kvalifikacijų, ar galima nesilaikyti tų formalybių ir t. t.; 2) kai šv. tėvo 
dispensa kuriuo atveju galima nekanoniškai paskirti; 3) kai fundacijos 
dekrete įdėta sąlyga, kad beneficiją galima ir nekanoniškai paskirti, ir 4) 
kai kan. 1446 įsisenėjimu galima gauti benificiją. 


6. Kan. 149: „Bet kieno išrinktų, postuliuotų, pristatytų ar nominuotų 
į bažnytines pareigas tenetvirtina, teneleidžia, teneskiria už šv. tėvą žemes- 
nis vyresnysis, pirma nekonstatavus savam ordinarui tinkamumo, net eg- 
zaminų keliu, jei to dalyko reikalautų teisės ar pareigų motyvas, ar tai 
ordinaras laikytų pritinkamu dalyku“. 

Taigi kanoniniam paskyrimui pirmiausia reikia, kad skiriamasis asmuo 
būtų tinkamas (idoneus), tai būtų konstatavęs savas ordinaras ir žinotų 
skyrėjas. 

Tinkamas — toks asmuo, kuris turi visas kvalifikacijas, reikalauja- 
mas visuotinėmis ir dalinėmis teisėmis bei fundacijos dekretu kažnytinėms 
pareigoms in genere ir in specie. 

Čia tekalbama apie visuotinių teisių kvalifikacijas, reikalaujamas baž- 
nytinėms pareigoms in genere. Štai jos: 

1) Skiriamasis asmuo turi būti dvasiškis (pl. kan. 118, 153, $ 1). Tai 
aišku net iš bažnytinių pareigų suglaustąja prasme sąvokos: tos pareigos 
kaip tik turi šventimų ar jurisdikcijos valdžios, kas savaime tepriklauso 
dvasiškiams ir t. t. 

Be to, skiriamasis asmuo dažniausiai turi būti net kunigas (plg. kan. 
154). Šiaip jau bažnytinėms pareigoms suglaustąja prasme kunigystės reikia 
leistinumui. Jei pareigos turi sielų ganymą, tai kunigystės reikia net tikru- 
mui (kan. 145). Pavyzdys — klebonas. 

2) Kanoninis amžius. Jis įsakmiai ar bent įsaistytai pažymėtas teisėse. 
Pirmojo atvejo pavyzdys — vyskupui reikia bent 30 metų amžiaus. Antrasis 
atvejas — šiandien nebeduodama bažnytinių pareigų suglaustąja prasme ne- 

kunigui ar bent nedvasiškiui, o kunigui įšvęsti ir net žemiesiems šventi- 
mams reikia tam tikro minimumo amžiaus. 

Kada kanoninio amžiaus reikalaujama tikrumui, teisėse pažymėta. 
Pvz., kapituliniam vikarui kan. 434, $ 1 būtinai reikia 30 metų amžiaus. Ki- 

„tais atvejais kanoninio amžiaus tereikia leistinumui. 

3) Atitinkamas mokslas, pagal atskiros rūšies pareigas ir t t. 

4) Pozityvinė ir negatyvinė dora. Pirmoji — gyvenimo skaistumas, iš- 
mintingumas, uolumas, pamaldumas ir kt. geros kvalifikacijos bei dorybės. 
Antroji — skiriamasis asmuo neturi būti ištvirkęs, pasileidęs, skandalistas 
itt. t 

5) Nebuvimas kliūčių, t. y. negalingumo, nešlovės ir ireguliaritatės. 

Paskirtinas ne tik tinkamas, bet labiau tinkamas skiriamosioms parei- 
goms (plg. kan. 153, $ 2). Čia kreiptina akis ne tik į asmenines kvalifikaci- 
jas, bet taip pat į pačias pareigas, darbą ir kt. aplinkybes. Pats skirtumas su- 
prastinas didokas, nes „parum pro nihilo reputatur“. 


Kalbamosios normos griežčiausiai laikytinasi konkurso atveju, griežtai 
sielų ganymo pareigose ir ne tiek griežtai kitose pareigose ir t. t. 


Jei kurių kvalifikacijų visuotinėmis ir dalinėmis teisėmis ar net funda- 
cijos dekretu reikalaujama tikrumui, tai be jų paskyrimas yra netikras ir 
paskiau nebeatgyja. 

Jei paskirtasis asmuo neturi kitų reikiamų kvalifikacijų, tai paskyri- 
mas tėra draudžiamas. Bet kompetentingas vyresnysis gali tą paskyrimą 
panaikinti (kan. 153, $ 3). Tai padaryti galima, iki kvalifikacijos trūkumas 
tebesitęsia. 

Labiau tinkamą paskirti tereikalaujama leistinumui, ir dėl to trūkumo 
tik konkurso atveju tegalima panaikinti paskyrimą, reikalaujant nuskriaus- 
tajam‘). 

Jei skiriamos vyskupo, lyg vyskupo ar dar aukštesnės pareigos, tai vien 
Apaštališkojo Sosto tėra dalykas nutarti kandidato tinkamumą (kan. 331, $ 
3). Tas pats pasakytina apie tas žemesnes pareigas, kurias skiria Apašta- 
liškasis Sostas. Bet šiuo atveju dažnai pačiomis teisėmis, pvz., klebonų kon- 
kurso atveju, ir atskirai įgaliojamas ordinaras ištirti visą dalyką ar nutarti 
tinkamumą. Kitais atvejais bažnytinių nevienuolių pareigų kandidato tin- 
kamumą ištirti turi savas ordinaras. Paskutinysis suprastinas tas ordinaras, 
kurio priklauso pareigos. Pamatas — jis tegali geriausiai žinoti vietinių 
pareigų reikalavimus, ir todėl tinkamiausiai tegali išspręsti dalyką“). Sa- 


4) Fr. Wernz- Vidal P., Ius canonicum, II n, 208. 

5) Ph. Maroto, Institutiones iuris canonici, I n. 591; Alb. Blat, Commenta- 
rium textus Codicis Iuris Canonici, II2 n. 90; F. Claeys Bouuaert et G. Si- 
meonen, Manuale iuris canonici?, n. 311. 

vas ordinaras nutaria kandidato tinkamumą net tada, kai galutinai paskiria 
kitas vyresnysis, žemesnis už šv. tėvą. Visai vienuolių pareigų kandidatų 
tinkamumą įprastai nutaria vienuolių vyresnieji pagal savo konstitucijas. 

Nereikiant išrinkimo tvirtinti, kandidato kissa sprendžia patys 
rinkėjai. 

Savas ordinaras, spręsdamas kandidato tinkamumą, teisingai nuomonei 
sudaryti gali ir kartais net turi kandidatui paskirti egzaminus, labiausiai 
mokslo. Tai daryti gali, kai tik laiko reikalingu ar net pritinkamu dalyku. 
Tai daryti net turi, kai egzaminai įsakyti visuotinėmis ir dalinėmis teisė- 
mis ar fundacijos dekretu, pvz., skiriant kleboną (kan. 459, $ 3, nr. 3), ar 
kai egzaminų reikalauja pareigų motyvai, pvz., skiriant kanauninką teolo- 
ga (plg. kan. 399, § 2). 

Net apie labiau tinkamą kandidatą reikia palyginamai ištirti dalyką, 
nes kitaip sunku žinoti visą tiesą. Tai padaryti turi tie, kurie pažymi asme- 
nį. Todėl jei laisvai skiriama, tai kalbamąjį dalyką nutaria vyresnysis sky- 
rėjas, ir jei renkama, pristatoma ar nominuojama, tai sprendžia rinkėjai, 
respektyviai pristatytojas ir nominuotojas (plg. 177, $ 2; 1466, $ 1). 


7. Kan. 150, $ 1: „Paskyrimas kan. 183, $ 1 norma nevakuojančių vareigų 
pačiu įvykiu yra joks ir nepasitaiso, paskiau joms užvakavus“. 

Vakuojančios vadinasi tos pareigos, kurios neturi savininko ar aktuali- 
nio posesoriaus. 

Jei neturima nei titulo, nei posesijos, tai pareigos vakuoja visai arba 
de iure ir de facto. Be titulo valdomos pareigos vakuoja ne visai arba de iu- 
re. Jei pareigoms valdyti turimas titulas, bet iš tiesų nepradėta jų eiti, kliu- 
doma įsivesti ar iš tiesų nebevaldoma, tai pareigos tevakuoja netikrąją pras- 
me arba de facto. 

Minėtuoju kan. 183, $ 1 tikrai paskirti pareigas tegalima vakuojančias 
de iure ir de facto. Bet tas draudimas teliečia vyresniuosius, žemesnius už 
šv. tėvą. Atbulai, šv. tėvas gali paskirti de iure ir facto nevakuojančias baž- 
nytines pareigas, pvz., „cum iure successionis“. Tik jis tai turi žinoti, nes 
kitaip yra noro trūkumas. 

Be to, galima paskirti ir tik de iure vakuojančias pareigas. Bet tam ga- 
lui reikia dviejų dalykų, būtent, turi būti pirma kan. 1693 - 1700 dekliaruotas 
neteisėtas valdymas ir ta dekliaracija paminėta paskyrimo rašte (kan. 151, 
plg. 1447). Tydviejų sąlygų reikalinga veiksmų tikrumui, ką rodo kan. 151 
žodelytis „dummodo“. Išimtis — jei žinomas neteisėtas posesijos titulas 
— žinomų dalykų nebereikia įrodinėti (plg. kan. 1747, nr. 1).9) 


6) Ph. Maroto, Institutiones iuris canonici, I n. 593; I. Chelodi Ius de 
personis, n. 135; F. Claeys Bouuaertet G Simenon, Manuale iuris canoni- 
ci?, n. 312. 

Kan. 150, $ 2: „Bet kieno pažadėjimas tokių pareigų (nevakuojančių) 
neturi jokio juridinio padarinio“. Tai pasakytina taip išorinėje, taip sąži- 
nės srityje. Pridėtina, kad tas pažadėjmas laikytinas net smerktinu (est res 
turpis), nes kursto savimylą ir gali įžiebti norą kito mirties. 


2. Paskyrimas 


1. Paskyrimas (collatio) arba laisvas paskyrimas (libera collatio) vadi- 
nasi visiškas (provisio plena) ir nebūtinas arba laisvas (pr. libera) kano- 
ninis kompetentingo vyresniojo paskyrimas bažnytinių pareigų (collatio 
seu libera collatio est plena et libera canonica provisio officii eclesiastici 
a competente superiore facta). 

Pasakyta: 

1) Visiškas — tas pats asmuo atlieka visus kanoninio paskyrimo 
veiksmus: ir asmenį pažymi arba nominuoja, ir paskiria, ir įveda pareigų 
eiti. Tik pirmuoju du veiksmai nebūtinai turi būti atskiri, asmens nomina- 
vimas nesudaro atskiro veiksmo, bet atliekamas drauge su pačiu paskyri- 
mu. Tretįjį veiksmą gali atlikti kas kitas teisių normomis. Pamatas — įve- 
dimas pareigų eiti tėra išorinis (extrinsecus) kanoninio paskyrimo priedas. 
Tik, žinoma, atliekant jį tam pačiam asmeniui, paskyrimas yra pilnesnis. 

2) Nebūtinas arba laisvas — paskiriamasis asmuo neturi kurio 
nors ius ad rem, pvz., iš pristatymo ir išrinkimo. Atbulai, laisvam pasky- 
rimui neprieštarauja siūlymas ir įprastai konkursas, nes čia pareigų pasky- 
rėjas gali parinkti vieną iš daugelio kandidatų ir t. t. Juo labiau tai pasa- 
kytina apie tą atveją, kai vyresnysis paskirdamas teturi ką nors atsiklausti, 
pvz., katedros kapitulą, ir t. t. 

3) Kanoninis — padarytas kanonų normomis. Apie tai jau kalbėta 
aukščiau. Šis tas pridėta žemiau. 

4) Kompetentingo vyresniojo. Apie tai tuoj kalbama sky- 
rium. 

2. Laisvai paskirti bažnytines pareigas gali štai kas: 

1) Šv. tėvas nuosavia ir paprastąja teise: kardinolus (kan. 233), aukštuo- 
sius ir kai kuriuos kitus Kūrijos pareigūnus, apaštališkuosius legatus (kan. 
265), vyskupus (kan. 329, 350) ir vyskupams prilygstamus asmenis, PVZ., 
prelatą nullius (kan. 293, 312, 320), neliečiant kai kurių išimčių, pvz., 
pristatymo teisės. 

Be to, šv. tėvas nepaprastąja teise gali laisvai paskirti bet kurias kitas 
bažnytines pareigas. Tai išplaukia iš jo jurisdikcijos primato visoje Baž- 
nyčioje. Iš tiesų šv. tėvas nepaprastąja teise skiria kitiems savaime pri- 
klausančias bažnytines pareigas: a) prevencijos teise — kai paskiria ne- 
vakuojančias pareigas, pvz, „cum iure successionis“; b) konkurencijos 

teise — kai paskiria vakuojančias, bet kitų dar nepaskirtas pareigas; c) de- 
voliutyvine teise — kai pareigas paskiria dėl kitų paskyrėjų apsileidimo 
ar nusikaltimo, ir d) rezervacijos teise — kai paskiria bet kuriuo būdu re- 
zervuotas bažnytines pareigas (kan. 396, 1435, $ 1). 


2) Kardinolai, apskritai, savo vad. tituluose ir dijakonijose. 

3) Vietiniai ordinarai savo teritorijoje. Išimtis — generalinis vikaras, 
kuris bažnytines pareigas paskirti tegali specijaliniu mandatu (kan. 152) ir 
t. t. Be to, kapitulinis vikaras teturi ribotą valdžią skirti bažnytines parei- 
gas (Plg. kan. 373, $ 5; 406, § 1; 446, $ 2, nı. 2; 1573, §§ 5 ir 7). 


4) Vienuolių vyresnieji kai kurias savo pareigas pagal konstitucijas. 

5) Kas gali paskirti privilegijos, užsigyvenimo, įpročio ar fundacijos 
teisėmis ir t. t. Tai nepaprasti paskyrėjai. 

3. Bažnytinės pareigos turi būti paskirtos savo metu. Čia veikia dvi 
taisyklės: 

1) Kai kurioms pareigoms paskirti įstatymais įsakytas terminas. To, ži- 
noma, būtinai reikia laikytis. 

2) Kan. 155: „Jei jokio termino nėra įsakyta tam tikru įstatymu, tai 
niekados tenebūna užtęsiama ilgiau per šešis mėnesius“. Tas terminas yra 
vad. laisvas, „tempus utile“. Todėl jis teina, sužinojus pareigų vakavimą ir 
galint skirti, ir apskaičiuojamas kan. 35 ir 34, $ 3. 


Išimtys — šv. tėvo paskyrimai ir kan. 458. Pirmojo dalyko pamatas 
yra tas, kad šv. tėvui nėra termino pareigoms paskirti. Antruoju arba kan. 
458 atveju parapijos pareigų paskyrimą galima nutęsti ilgiau per šešis mė- 
nesius, jei, vietinio ordinaro manymu, to dalyko reikalauja specijalios vietos 
ar asmenų aplinkybės. 

Jei bažnytinių pareigų kaltai nepaskiriama savo metu, tai teisė šiuo 
atveju paskirti atitenka aukštesniam teisėmis numatytam vyresniajam. 
“4. Kan. 156, $ 1: „Niekam tenebūna suteikiama dviejų nesutaikomų pa- 
reigų“. 

Nesvarbu, ar nesutaikomos pareigos suteikiamos kartu ar jau turinčiam 
vienerias pareigas. 

Kan. 156, $ 2: „Nesutaikomos yra tos pareigos, kurių negali kartu 
atlikti tas pats asmuo“. Tai, pvz., šios pareigos: 1) kurios reikalauja atski- 
ros rezidencijos ar dirbti atskirose vietose, k. a. dvi parapijos; 2) kurių 
priedermių absoliučiai ar įprastai negalima pačiam atlikti; 3) kai tuo pa- 
čiu metu reikia eiti skirtingas pareigas, k. a. teisėjas ir notaras toje pačioje 
byloje (kan. 1585), ir 4) tokios pat „sub eodem tecto“, k. a. du kanauninka- 
tai toje pačioje katedros kapituloje. 

Be to, specijalus yra beneficijų nesutaikomumas, būtent, nesutaikomos 
tos beneficijos, iš kurių vienos užtenka tinkamai pragyventi (kan. 1439, $2). 

Teisėse dažnai net įsakmiai pažymėtos nesutaikomos bažnytinės parei- 
gos, pvz., dviejų klebonų (kan. 460, $ 1), generalinio vikaro ir kanauninko 
nuodėmklausio ar klebono (kan. 367, $ Iir tt 

Juridiniam bažnytinių pareigų nesutaikomumui reikia, kad dvejos pa- 
reigos būtų suteikiamos „in titulum“ (plg. kan. 1439, $ 1). Todėl pareigų ne- 
sutaikomumo nėra šiais atvejais: 1) jei vienerios pareigos duodamos „in 
titulum“, o antros laikinai, pvz., klebonas kan. 472, nr. 2 laikinai tampa 
artimesnės parapijos vikaru ekonomu, ir 2) suteikimas dvejų amžinai su- 
jungtų pareigų, pvz., parapijų (kan. 460, $ 1), nes tai nėra vienerios pareigos. 

Paskyrus antras nesutaikomas pareigas ir jas priėmus, pirmesnių pa- 
reigų pačiu įvykiu nustojama (plg. kan. 188, nr. 3). 

Jei kas, gavęs antras nesutaikomas pareigas, drįstų valdyti ar turėti 
abejas pareigas, tai pačiu įvykiu ir be jokios vyresniojo dekliaracijos nusto- 
tų abejų (kan. 2396). 

Turėti nesutaikomas pareigas draudžiama dėl to, kad jų atlikti visai 
ar bent tinkamai negalima ir norima užbėgti už akių gobšumui ir t. t. 

Nesutaikomas bažnytines pareigas suteikti ir leisti jas draugs turėti 
tegali Apaštališkasis Sostas. Tik tikrumui reikia pačiame prašyme pažymėti 
pirmesnių pareigų nesutaikomumą ar paskyrime pridėti atšaukiamąją kliau- 
zulę (kan. 156, $ 3). 

5. Kan. 157: „Vakuojančių atsisakytų ar sprendimu pašalintų pareigų 
tikrai suteikti savo ar atsisakytojo namiškiams, giminėms ar svainiams iki 
antros kartos įskaitytinai negali tas ordinaras, kuris priėmė atsisakymą ar 
padarė sprendimą“. 

Namiškiai — visi tie asmenys, kurie gyvena po vienu s“ogu su 
kalbamaisiais paskyrėjais ir jų priklauso. Be to, giminės ir svainiai supras- 
tini taip tiesiosios, taip šalutinės eilės, nes be restrikcijos pasakyta. 

Kalbamosios normos pamatas — norima išvengti akis badančio giminių 
protegavimo ir piktanaudojimų. 

6. Kan. 158: „Kas, papildydamas kiio apsileidimą ar negalėjimą, paski- 
ria pareigas, tai iš to neįgyja jokios valdžios į nominuotąjį ir kyla tokia pat 
juridinė padėtis, lyg būtų paskirta paprastąja teisių norma“. L | 

Juridinė padėtis — paskirtojo asmens teisių ir priedermių 
suma. 

7. Bet kurios bažnytinės pareigos paskiriamos raštu, (kan. 159). Tai 
leistinumui, nes Kodekse I. C. nepažymėta priešingo veiksmo netikrumo 
Todėl ir neraštu, žodžiu ir kt. būdu visados galima tikrai paskirti, 

Rašytinio paskyrimo reikalaujama bet kuriems nesusipratimas išveng- 
ti, reikale paskyrimui įrodyti ir kartais kai kuriems kitiems juridiniams 
veiksmams pavartoti raštą, pvz., rezidenciniam vyskupui apimant vyskupiją 
(plg. kan. 234, $ 2). 

3. Rinkimai 


1. Rinkimai dažnai mišriai reiškia bet kurį kanoninį paskyrimą, t. y. ir 
visišką paskyrimą, ir kartais kurį nors nominavimą ar deputavimą, ir rin- 
kimus pačius. Pirmaisiais dviem atvejais rinkimai suprantami plačiąja ir 
netikrąja prasme, o trečiuoju — suglaustąja ir tikrąja prasme. Čia ringimai 
suprantami paskutiniąja prasme. 

2. Rinkimai vadinasi teisę balsuoti turinčių asmenų kanoninis išrinki- 
mas tinkamo asmens lyg kandidato į vakuojančias bažnytines pareigas, ką 
paskiau patvirtina kompetentingas bažnytinis vyresnysis ar kas kartais ga- 
lutinai įvyksta, sutikus išrinktajam (electio est personae idoneae ad vacans 
officium ecclesiasticum per eos, quibus ius suffragii competit, canonice 
facta vocatio, legitimi superioris auctoritate confirmanda vel acceptatione 
electi perficienda). 

Pasakyta: 

1) Teisę balsuoti turinčių asmenų. Tai teisėti rinkėjai, 
įprastai kuri bažnytinė koleginė įstaiga, kolegija, juridinis koleginis asmuo 
ir t. t. Nesvarbu, ar teisę rinkti duota visuotinėmis ar dalinėmis teisėmis. 

2) Kanoninis — padarytas kanonų normomis, kaip aukščiau. 

3) Išrinkimas. Tai rinkimai tikrąja prasme. 


4) Tinkamo asmens. Vadinasi, renkamasis asmuo turi turėti visas 
visuotinių ir dalinių teisių ir fundacijos dekreto kvalifikacijas. Kitaip te- 
galima postuliuoti, apie ką kalbama žemiau. 


5) Lyg kandidato, nes išrinkimas savaime dar neduoda visų tei- 
sių, tuo būdu galutinai nepaskiriama — išrinkimas tik pažymi pareigūno 
asmenį, reikiant patvirtinti, ar teina paskyrimo pradžia, ką pabaigia išrink- 
tasis sutikdamas. Paskutiniuoju atveju pačiomis teisėmis galutinai įvyksta 
paskyrimas. 


6) Į vakuojančias bažnytines pareigas. Pamatas — kitaip 
negalima tikrai patvirtinti, kaip ir stačiai paskirti. 

7) Ką paskiau patvirtina irt.t. Tuo išreiškiami galutinio 
paskyrimo būdai, t. y. arba reikia patvirtinti išrinktąjį, kas įprasčiausia, 
arba reikia išrinktajam sutikti, pvz., kapituliniam vikarui. 

3. Rinkimai skiriasi: 

1) Nuo laisvo paskyrimo: a) Laisvai paskiriant, visus dalykus betarpiš- 
kai atlieka tas pats vyresnysis, o renkant dalyvauja rinkėjai. b) Laisvas 
paskyrimas yra visiškas paskyrimas, o išrinkimas tėra asmens pažymėjimas. 
c) Laisvas paskyrimas duoda ius in re, o išrinkimas teduoda ius ad rem. 

2) Nuo postuliacijos: a) Išrinktas turi būti tinkamas asmuo, o postulia- 
<ijoje figūruoja juridiškai netinkamas asmuo. b) Išrinktasis asmuo tvirtina- 
mas, o postuliuotasis leidžiamas. c) Išrinkimas duoda ius ad rem, o postulia. 
cija nieko neduoda. d) Rinkėjai, net dar nepristatę išrinktojo vyresniajam, 
negali atsimesti nuo išrinktojo, o postuliacijoje tai daryti galima, neprista- 
čius ir, sutinkant vyresniajam, net pristačius. 

3) Nuo pristatymo: a) Rinkimai — rinkėjų teisė, o pristatymas — glo- 
bėjo teisė. b) Išrinkti tegalima vieną asmenį, o pristatyti galima net daug 
asmenų. c) Išrinktojo pristatyti vyresniajam negalima, ja mnesutikus, o 
postuliuotąjį pristatyti visada galima. 


4. Rinkimai skirstomi: 


1. Perscrutinium, per compromissum ir per guasi-in- 
'spirationem. Pirmieji yra tada, kai patys rinkėjai įprastai renka. An- 
trieji — kai rinkėjai visais balsais ir raštu įgalioja vieną ar kelis asmenis iš- 
rinkti. Tretieji — spontaninis gyvu žodžiu ir visais balsais išrinkimas arba 
akliamacija. Ji šiandien bevartojama kartais, renkant šv. tėvą. 

2) Neabsoliutinis ir absoliutinis išrinkimas. Pirmasis yra 
"tada, kai reikia patvirtinti. Antrasis — kai nereikia patvirtinti, ir pareigos 
„gaunamos pačiomis teisėmis, sutikus išrinktajam. Pavyzdžiai — išrinkimas 
Šv. tėvo, kapitulinio vikaro ir daugelio vienuolių pareigūnų. 

3) Šv. tėvo (kan. 160), vyskupų (kan. 329, $ 3) ir abatų bei prelatų 
nullius (321), kapitulinio vikaro (433, $ 2), kapitulinio ekonomo (432, $ 
1), vyriausio vienuolių moderatoriaus (kan. 507), generalinės vienuolių vir- 
'šininkės (kan. 506), vienuolių generalinių vyresniųjų, tarėjų, prokūratorių 
(kan. 507) ir kt. įvairių vyresniųjų (kan. 506, $$ 2-3) ir t. t. 

5. Šv. tėvas renkamas Pijaus X konst. „Vacante Sede Apostolica“, 1904 
m. gruod. mėn. 25 dien. (kan. 160). Renkant kitus bažnytinius pareigūnus, 
"reikia laikytis Kodekso I. C. bendrųjų kan. 161 - 178 ir specijalinių atskirų 
pareigų ir dalinių teisių rinkimų normų. 

6. Rinkti tegalima, kai pareigos visai vakuoja (kan. 150, 162). Kitaip 
rinkimai yra netikri. Be to, bet kurios pertraktacijos dėl rinkimo kandidato 
prieš visai vakuojant pareigoms yra jokios, neturi jokio juridinio padarinio. 
Net privačiai tartis kalbamuoju metu nepritinka. Taip pat nereikale nepri- 
tinka rinkti, nepalaidojus pirmesnio pareigūno. To reikalauja pagarba ve- 
lioniui. 

7. Naują pareigūną išrinkti reikia įstatymais įsakmiai pažymėtu metu. 
Jei tokio įsakymo nėra, tai išrinkti reikia per tris mėnesius nuo vakavimo 
sužinojimo tikrai (kan. 161). Šis terminas yra laisvas. Juo tikrai rinkti gali- 
-ma visados, atsieit, darbo dienomis ir šventadieniais, dieną ir naktį. 

Rinkėjai, teisėtu metu neišrinkę, nustoja aktyvios teisės šiuo atveju 
rinkti ir pareigas laisvai paskiria tas vyresnysis, kurio dalykas yra tvirtinti 
išrinktąjį. 

Jei teisėtu metu neišrinktas toks pareigūnas, kurio nereikia tvirtinti, 
tai pareigas laisvai paskiria tas, kuriam „successive“ tolesnės devoliucijos. 
atveju tenka ta teisė (kan. 161). Tas pats pasakytina apie tą atveją, kai 
tvirtintojas apsileidžia ar negali patvirtinti savo metu (kan. 161). 


Jei rinkimai yra netikri bei panaikinti ar išrinktasis nesutinka, atsisa-- 
ko ar numiršta, tai rinkėjai iš naujo gali rinkti, Išimtis — jei rinkėjai dėl ku- 
rios nors priežasties nustoja teisės šiuo atveju rinkti. Tada pareigas paski- 
ria tvirtintojas ar respektyviai kitas devoliucijos vyresnysis, kaip aukščiau. 

Naujų rinkimų terminas yra tas pat ir toks pat, kur ir pirmųjų rinkimų. 

8. Jei rinkėjų konstitucija ar teisėtų įpročiu nustatytas rinkimų būdas, 
vieta ir laikas, tai laikytinasi (kan. 162, $ 1). Čia pirmoje vietoje einą kon- 
stitucija, o antroje — įprotis. 

Jei nėra kalbamųjų normų, tai rinkėjų kolegijos pirmininko dalykas 
yra prieš rinkimus nustatyti (kan. 162, $ 1): 

1) Rinkimų būdą — būdą sušaukti, pradėti ir uždaryti rinkimus, rinkti 
irt. t 

2) Rinkimų vietą. Tik žiūrėtina, kad vieta būtų lengvai pasiekiama, 
saugi, tinkama ir t. t. 

3) Rinkimų laiką, t. y. dieną ir valandą. 

9. Kadangi įprastai renkama kolegijališkai, tai rinkimų, aišku, reikia pa- 
kviesti rinkėjus. Kai kuriuo nepaprastu atveju užtenka atsiųsti balsus, tada 
užtenka pasakyti tai padaryti. Tai atstoja tikrąjį pakvietimą rinkimų. Jei 
rinkėjai krūvoje gyvena ar atsitiktinai susirenka į vieną vietą, tai užtenka 
pranešti rinkimus. Bet ir tai eina tam tikru pakvietimu. 

Rinkimų kviečia tas, kas turi tokią teisę rinkėjų kolegijos konstitu- 
cija ar teisėtu įpročiu. Jei rinkėjų kolegijos konstitucija ar teisėtas įprotis 
tyli, tai rinkimų kviečia kolegijos pirmininkas (kan. 162, $ 1). Pvz., šv. tėvo 
rinkimų kviečia kardinolų kolegijos dekanas ir kapitulos — pirmasis digni- 
torius. Nesant rinkėjų kolegijos pirmininko ar jam negalint, rinkimų kvie- 
čia jo pavaduotojas ir kiti nariai precedencijos eile. 

Rinkimų kviečiama asmeniškai ar bendrai. Pirmasis rinkimų būdas yra 
tada, kai kiekvienas rinkėjas kviečiamas įvardytai ar atskirai. Tai padaryti 
galima laiškais, per pasiuntinį ir t. t. Tik tai turi būti padaryta kiekvieno 
rinkėjo buveinės, lyg buveinės ar aktualinio gyvenimo bei sustojimo vietoje 
(kan. 162, $ 1). Nežinant rinkėjo klajūno vietos, kviestina viešu ediktu. An- 
trasis — kai bendrai kviečiami rinkėjai. Tuo atveju net nereikia visų rinkė- 
jų įvardyti: ten pat esančius bendrai pakviesti galima bet kaip, pvz., raštu, 

žodžiu ar signalu, o ne ten pat esančius — generaliniu ediktu, per laikraš- 
čius, per pasiuntinius ir t. t. 

Asmeninio pakvietimo reikia laikytis tada, kai kuriuo atveju įsakyta ar 
tam tikros aplinkybės reikalauja. Kitais atvejais rinkėjus kviesti galima 
bendrai. 

Kviestini visi tie rinkėjai, kurie turi teisę balsuoti (kan, 162, $ 1). Kan. 
162, $ 2. „Jei kuris rinkėjas būtų praleistas ir todėl nebūtų rinkimuose, tai 
rinkimai yra tikri; bet jam prašant ir įrodžius praleidimą bei nebuvimą, 
kompetentingas vyresnysis turi panaikinti rinkimus, net patvirtintus, jei 
tik juridiškai žinoma, kad kreipimasis išsiųstas bent per tris dienas, sužino- 
jus rinkimus. — $ 3. Jei praleista rinkėjų daugiau už trečdalį, tai rinkimai 
pačiomis teisėmis yra jokie. — $ 4. Nepakvietimas nieko nekliudo, jei pra- 
leistieji vis dėlto dalyvautų“. 

Praleista — ar visai nekviesta ar per vėlai tepakviesta ir todėl fi- 
ziškai ar bent morališkai nebuvo galima atvykti, ar reikiant nelaukta atvyk- 
stant, ar neleista dalyvauti, neteisėtai pašalinta iš susirinkimo ir t. t. 

Kompetentingas vyresnysis — vyresnysis, kurio yra daly- 
kas tvirtinti išrinktąjį ar, nereikiant tvirtinti, aukštesnis vyresnysis. 

Rinkimus dėl praleidimo rinkėjų panaikinti galima teismo keliu ir ad- 
ministratyviniu būdu. Pirmojo dalyko pamatas — svarbus reikalas, o antro- 
jo — kan. 162, $ 2 žodis „recursum“ (kreipimasis) kaip tik vartojamas admi- 
nistratyvinėje srityje. 

Kan. 162, $ 5: „Jei būtų renkamas pareigūnas tokių pareigų, kurias iš- 
rinktasis eina iki gyvos galvos, tai prieš vakuojant pareigoms pakvietimas 
rinkimų neturi jokio juridinio padarinio“. 

Iki gyvos galvos — nepašalinamos pareigos. 

Atbulai, prieš vakavimą pakvietimas rinkti pašalinamą pareigūną juri- 
diškai galioja. Tik to daryti nepritinka. 

10. Rinkėjai balsuoti tegali patys ir rinkimų vietoje. Atbulai, negalima 
balsuoti laišku ir per prokūratorių. Išimtis — jei tam tikru įstatymu 
leidžiama (kan. 163). Tai Apaštališkojo Sosto įstatymas, statutas, privilegi- 
ja ir indultas, ar Apaštališkojo Sosto išleista ar patvirtinta konstitucija, ar 
teisėtas įprotis. Antra išimtis—kan. 168: „Jei rinkėjas yra rinkimų namuose, 
bet dėl nesveikatos negalėtų dalyvauti (rinkimuose), tai balsų tikrintojai 
tepaima jo rašytinį balsą, nebent kitaip būtų nustatyta daliniais įstatymais 
ar teisėtais įpročiais“. 

Nors rinkėjas ne vienu titulu turi teisę savo vardu balsuoti, bet tik vie- 
ną teturi balsą (kan. 164). Pavyzdžiu gali eiti rinkėjas, kuris drauge yra ko- 
legijos vyresnysis ir tarėjas. A sensu contrario vieną balsą galima turėti 
savo vardu, o antrą prokūratoriaus vardu, leidžiant per prokūratorių bal- 
suoti. 

11. Balsuoti tegali rinkėjų kolegijos nariai. Atbulai, kan. 165: „Jokiam 
kolegijos pašaliniam asmeniui negalima leisti balsuoti, išskyrus teisėtai įgy- 
tas privilegijas; kitaip rinkimai pačiu įvykiu yra jokie“. 

Bažnytiniuose ir vienuolių rinkimuose tegali balsuoti dvasiškiai ir res- 
pektyviai vienuoliai. Kas kita pasakytina apie pasaulinius ir negriežtai ka- 
noninius rinkimus (plg. kan. 1452). 

Kan. 166: „Jei pasaulininkai bet kuriuo būdu įsikištų į bažnytinius rin- 
kimus prieš kanoninę laisvę, tai rinkimai pačiu įvykiu būtų netikri“. 

Betkuriuobūduįsikištų — grąsintų, verstų, įkalbinėtų ką 
rinkti ar ko nerinkti ir t. t. Nesvarbu, ar tai pasaulininkai darytų patys ar 
per kitus, net per dvasiškius rinkėjus. 

Jei rinkėjai solicituotų ar laisvai prileistų pasaulininkams įsikišti į baž- 
nytinius rinkimus, tai pačiu įvykiu nustotų teisės tą kartą rinkti. Be to, tie 
asmenys, kurie žinodami sutiktų su tokiu išrinkimu savęs, pasidarytų ne- 
galingi gauti renkamųjų pareigų (kan. 2390). 

Kan. 167: „$ 1. Negali balsuoti: 

1°. Negalį žmogiškai veikti“ (incapaces actus humani), pvz., vaikai, be- 
pročiai ir visai pasigėrę; 

„2°. Nesubrendę (mergaitės iki 12 metų ir berniukai iki 14 metų am- 
žiaus); 
3°, Užsitraukę cenzūrą ar teisių nešlovę po paskelbiamojo ar pasmerkia- 
mojo sprendimo; 

4°, Įstoję į eretikų ar atskalūnų sektą ar prie jųdviejų viešai prisidėję; 

5°, Neturį aktyvaus balso teisėtu teisėjo sprendimu ar bendrosiomis ir 
dalinėmis teisėmis. 

$ 2. Jei kuris iš kalbėtųjų asmenų prileidžiamas (balsuoti), tai jo balsas 
yra joksai, bet rinkimai galioja, nebent paaiškėtų, kad be šio balso išrinkta- 
sis negavo reikiamo balsų skaičiaus, ar nebent žinomai prileistas būtų buvęs 
ekskomunikuotas paskelbiamuoju ar pasmerkiamuoju sprendimu“. 

12. Balso tikrumui reikia, kad balsas būtų (kan. 169): 


1) Laisvas. R 

Jei balsuojama iš absoliutinės fizinės ar moralinės prievartos arba bai- 
mės ar substanciškai klystant, tai balsas yra netikras net prigimtine teise. 
Jei balsuojama už pažymėtą asmenį ar už vieną iš daugelio pažymėtų asme- 
nų iš didelės tiesioginės ar netiesioginės baimės, ar tiesiog arba netiesiog 
apgavus, tai balsas yra netikras bažnytinėmis teisėmis. Kitokia prievarta, 
baimė, klaida ir apgaulė nenaikina balso tikrumo. 

2) Slaptas. Vadinasi, balsuotina taip, kad kiti balsuotojai renkant 
nesužinotų, už ką kas balsuoja. Tam galui įprastai balsuojama raštu. Kas 
nemoka ar negali rašyti, tas balsuoti gali slapta žodžiu: savo balsą gali slap- 

ta pasakyti balsų tikrintojams'). Bet prieš rinkimus galima privačiai ir net 
viešai tartis dėl kandidato. 

Po balsavimo taip pat reikia laikytis balsavimo sekreto. Tai labiausiai 
pasakytina apie rinkimų pirmininką ir balsų tikrintojus, kurie net prisiekia 
laikytis paslapties. 

3) Aiškus (sutfr. certum) — balsuotina taip, kad būtų tikrai žinoma, 
už ką balsuota. Todėl netikras yra tas balsas, kurio negalima išskaityti. Juo 
labiau joksai yra tuščias balsas. 

4) Absoliutinis, t. y. balsuotina be sąlygų. Bet čia sąlygos supran- 
tamos išorinės, pvz., ką nors nedaryti. Atbulai, balso tikrumo nenaikina iš- 
vidinės, arba balsavime glūdinčios teisėmis ar pačia daiktų prigimtimi, pvz., 
asmenų juridinio tinkamumo sąlyga. 

Prieš rinkimus pareikštos sąlygos laikomos jokiomis, nepridėtomis 
(kan. 169). Todėl jų laikytis nėra jokios juridinės priedermės. 

5) Įsakmus arba determinuotas. Vadinasi, renkamasis asmuo 
turi būti pažymėtas pavarde, vardu, pareigomis ir t. t. Atbulai, netikras yra 
alternatyvinis balsas, pvz., balsavimas už Petrošaitį ar Petraitį. Tas pat 
pasakytina apie tokį balsą, kuriuo neišreiškiama aktyvaus rinkimo, pvz.: 
„Noriu rinkti“. 

6) Paduotas už visuotinėmis ir dalinėmis teisėmis 
turintį pasyvų balsą. Be kitko, kan. 170: „Niekas negali tikrai bal- 
suoti pats už save“. 

13. Paprasčiausia ir įprasčiausia rinkimų forma yra paprasti rinkimai 
(electio per scrutinium). Jos svarbiausi veiksmai yra šie (kan. 171): - 

1) Pirma slapta išrenkami bent du balsų tikrintojai (scrutatores). Jie 
rinktini iš rinkėjų kolegijos aktyvių balsuotųjų. Išimtis — jei balsų tikrin- 
tojai yra numatyti rinkėjų kolegijos statutu. 

Balsų tikrintojai drauge su rinkimų pirmininku, tos pačios kolegijos 
nariu, prisiekia tinkamai eiti savo pareigas ir laikytis paslapties net po rin- 
kimų. Rinkimų pirmininkas, ne tos pačios kolegijos asmuo, nesiekia. Tada 
tesiekia vieni balsų tikrintojai. À 

Balsų tikrintojų dalykas yra rūpintis, kad balsai būtų paduodami slap- 
ta, tvarkingai ir po kits kito pagal precedenciją, kuria pirma balsuoja pir- 
mininkas, paskui balsų tikrintojai iret 

2) Įprastai balsuojama raštu. Tai tinkamiausias būdas balsuoti. Jį insi- 
nuoja ir kan. 171, § 2, nr. 4 įsakymas po rinkimų sudeginti balsus. Bet ir 
kitaip galima balsuoti, pvz., kauliukais. Tai juo labiau pasakytina, kai tas 
būdas numatytas rinkėjų kolegijos statutu ar įprastas gyvenime. 

3) Balsus surenka balsų tikrintojai. Po to jie prie rinkimo pirmininko 


7) G. Cocchi, Commentarium in Codicem Iuris Canonici, II* n. 81. 

pagal savo konstituciją ar teisėtą įprotį suskaito balsus ir patikrina balsuo- 
tųjų skaičių. 

Jei balsų daugiau už balsuotųjų skaičių, tai rinkimai jokie. Tada reikia 
iš naujo balsuoti. Jei balsų tiek pat, kiek ir balsuotųjų, tai balsų tikrintojai 
prie rinkimo pirmininko pagal savo konstituciją ar teisėtą įprotį, kaip aukš- 
čiau, suskaito, kiek kas gavo balsų, ir tai surašo ir praneša balsuotojams. 
Tas pats pasakytina apie tą atveją, kai balsų skaičius yra mažesnis už bal- 
suotųjų skaičių. Mat, šiuo atveju suponuojama, kad vienas kitas balsuoto- 
jas atsisakęs teisės balsuoti ir nebalsavęs?). 

4) Balsavimo lakšteliai sudegintini. Tai padarytina tuoj po rinkimų, jei 
per posėdį vieną kartą tebalsuota, ar po posėdžio, jei tame pačiame posėdyje 
daug kartų balsuojama. 

5) Rinkimų sekretorius turi teisingai parašyti rinkimų protokolą, kurį 
turi pasirašyti bent jis pats, pirmininkas ir balsų tikrintojai. Pasirašyti gali 
ir visi balsuotojai. Protokolas laikytinas rinkėjų kolegijos archyve. 

14. Antrinė rinkimų forma yra kompromisas arba kompromisiniai rinki- 
mai (electio per compromissum). Juos savaime visados galima vartoti. Išim- 
tis — jei kuriuo atveju teisėmis specijaliai draudžiama. 

Kompromisiniai rinkimai labiausiai vartojami, negalint įprastai rinkti 
ar išrinkti, rinkėjų kivirčams išvengti ar baigti ir t. t. 

Kompromisiniai rinkimai skirstomi į absolitinius ir neabso- 
liutinius arba sąlyginius. Pirmieji yra tada, kai prie kompromiso 
įgaliojimo nepridedama jokių sąlygų. Antrieji — kai pridedamos sąlygos ar 
apribojimai dėl rinkimų laiko, formos, rinktino asmens ir t. t. 


Kan. 172, $ 1: „Jei teisėse kitko nepasakyta, rinkti taip pat galima kom- 
promiso būdu, būtent, rinkėjai gali visais balsais ir raštu įgalioti vieną ar 
kelis savo kolegijos ar pašalinius asmenis tą kartą išrinkti visų vardu“. 

Visų balsų tereikia pačiam kompromisui nutarti. Atbulai, kompromiso 
sąlygoms užtenka tiek balsų, kiek reikia šiaipjau juridinių koleginių asme- 
nų nutarimams. Pamatas yra tas, kad to dalyko Kodekse I. C. pažymėtai ne- 
reikalaujama ir sunku surinkti visus balsus kiekvienai reliatyviai smulkme- 
nai’). 

Be to, kan. 172: „§ 2. Dvasiškių kolegijos kompromisarai turi būti kuni- 
gai; kitaip rinkimai yra netikri. — § 3. Kompromisarai rinkimų tikrumui turi 
laikytis kompromiso sąlygų, nepriešingų bendrosioms teisėms; jei tokių 
sąlygų nepridėta, tai laikytinasi rinkimų bendrųjų sąlygų; o sąlygos, pri- 
dėtos prieš bendrąsias teises, tebūna laikomos nepridėtomis“. Tik ir abso- 
liutiniam kompromisui nereikia balsų tikrintojų. Tai paprastųjų rinkimų 


8) Ph. M aroto, Institutiones iuris canonici, I n. 635. 
9) Ph. Maroto, t. p. n. 639. 

formos elementas ir juk kompromisu galima įgalioti net vieną asmenį — 
tada net fiziškai nebegalima įvykdyti balsų tikrintojų normos. 

Kan. 172, $ 4: „Jei rinkėjai teišrenka vieną kompromisarą, tai šis negali 
pats savęs rinkti; jei jie išrinko daug, tai niekas iš jų negali prisidėti prie 
kitų jį renkančių balsų savo išrinkimui papildyti“. 

Kompromisarai išrinkti turi per tą patį laiką, per kurį tai padaryti turė- 
jo paprasti rinkėjai, ir, praslinkus juridiniam terminui, teisė paskirti perei- 
na vyresniajam, išrinktojo patvirtintojui ir t. t., kaip ir paprastųjų rinkimų 
atveju. 

Jei visi kompromisarai išrenka juridiškai nevertą, tai, dar nepraslinkus 
juridiniam terminui, teisė rinkti grįžta paprastiems rinkėjams. Jei ne visi 
kompromisarai išrinko juridiškai nevertą, tai gali iš naujo rinkti nekaltieji 
„arba balsavusieji prieš kompromisarai. Jei visi kompromisarai išrinko juri- 
-diškai nevertą ir praslinko laikas rinkti, tai teisė paskirti atitenka vyresnia- 
jam patvirtintojui ir t. t., kaip paprastai. 

Kan. 173: ,„Kompromisas baigiasi ir teisė rinkti grįžta kompromiso au- 
toriams: 

19. Atšaukus kolegijai, jei dalykas tebėra nepradėtas; 

20, Neįvykus ar neišlaikius kurios nors pridėtos kompromiso sąlygos; 

3°, Netikrai išrinkus“. 

Pridėtina: 

Prie 10: kompromisą atšaukti gali net didžioji dalis rinkėjų, nes čia 
Kodekso I. C. įsakmiai nereikalaujama visų balsų. 

Prie 20: kalbamosios sąlygos suprantamos tos, kurios neprieštarauja 
"bendrosioms ir dalinėms teisėms, nes priešingos sąlygos laikomos jokiomis, 
ir todėl negalima jų nė laikytis. 

Prie 3°: atsisakius kompromisu išrinktajam, kompromisarai gali kitą 
Tinkti!?), 

15. Kas per paprastus ar kompromisinius rinkimus gavo pakankamai 
"balsų, tas laikomas išrinktu (kan. 174). 

Išrinktąjį turi rinkėjams paskelbti rinkimų pirmininkas. Jei išrinktas 
"rinkimų pirmininkas, tai padaryti turi jo pavaduotojas. Tas pat pasakytina 
apie tą atveja, kai rinkimų pirmininkas fiziškai ar morališkai negali ar neno- 
ri paskelbti (kan. 175). 

Išrinkimas turi būti nedelsiamai praneštas išrinktajam. Ten pat esan- 
čiam pranešti užtenka žodžiu, o kur kitur esančiam geriausia pranešti raštu. 
Tai padaryti turi rinkimų pirmininkas ar jo pavaduotojas (kan. 175). 

Išrinktasis per aštuonias dienas nuo pranešimo gavimo turi žodžiu, raš- 
tu ar kaip kitaip pranešti savo sutikimą ar nesutikimą. Kitaip jis nustoja 
visų išrinkimo teisių. Aštuonios dienos yra laisvas metas (plg. kan. 175). 


10) Fr. Wernz-Vidal P., Ius canonicum, II n. 263. 

Jei išrinktasis atsisako, taip pat nustoja visų išrinkimo teisių ir pas- 
kiau nebegali atsimesti nuo savo žingsnio. Išimtis — jei jis atsisako iš dide- 
lės prievartos bei baimės ar kitų apgautas!!). Bet net atsisakęs gali būti iš 
naujo renkamas. 

Rinkėjai, sužinoję atsisakymą, gali iš naujo rinkti tą patį ar kitą (kan. 
176, $ 1). 

Jei išrinktajam nereikia patvirtinimo, tai jis sutikęs tuoj įgyja ius in re 
(kan. 176, $ 2). Atbulai, jei išrinktajam reikia patvirtinimo, tai jis sutikęs- 
teįgyja ius ad rem. 

Išrinktasis, dar neigyjęs ius in re, išrinkimo titulu nieku gyvu. negali 
kištis į išrinktųjų pareigų dvasinius ir materijalinius tvarkymo reikalus. 
Kitaip jo veiksmai yra netikri (kan. 176, $3) ir jis pats baustinas (kan. 2394). 
Atbulai, kalbamasis asmuo gali į pareigas kištis kitu titulu, pvz., kaipo kapi-- 
tulinis vikaras. 

16. Išrinktasis reikiant turi būti patvirtintas. Tada tik galutinai įvyksta 
kanoninis paskyrimas. 

Išrinktąjį tvirtina tas vyresnysis, kuris teisėse įsakmiai numatytas. Ki-- 
tais atvejais tvirtina betarpiškas aukštesnis vyresnysis, pvz., šv. tėvas — 
vyskupą. 

Išrinktąjį tvirtinti reikia prašyti. Tai turi padaryti išrinktasis pats ar 
per kitą. Prašyti galima raštu ar žodžiu. Bet geriausia prašyti raštu. Prašyti 
reikia per aštuonias dienas, sužinojus išrinkimą. Tam terminui praslinkus,. 
nebegalima tvirtinti. Tik jei kalbamuoju metu teisingai negalėta kreiptis 
į vyresnįjį, tai reikia įrodyti kliūtį, ir terminas eina nuo kliūties praslinki-- 
mo (kan. 177, $ 1). 

Tvirtintojas turi iš rinkimų protokolo ir reikale kaip kitaip ištirti iš- 
rinktojo asmens tinkamumą ir rinkimų teisėtumą. Teigiamu atveju jis būti- 
nai turi patvirtinti išrinktąjį (kan. 177, $ 2). Pamatas — kitaip rinkėjų teisė 
rinkti būtų bergždžia. 

Neteisingai nepatvirtinus ar per ilgai delsiant patvirtinti, galima kreip- 
tis į aukštesnį vyresnįjį. Paskutinysis, ištyręs dalyką ir kreipimąsi radęs 
teisingą, turi priversti tvirtintoją atlikti savo priedermę. Pasak kai kurių, 
kreipimosi vyresnysis net pats galįs patvirtinti devoliutyvine teise!?). 

Išrinkimas patvirtintinas raštu (kan. 177, $ 3). Tai sutinka su kan. 159 
įsakymu. Bet tai tėra leistinumui ir todėl net žodžiu galima tikrai patvir- 
tinti. 

Patvirtintas įgyja ius in re. Išimtis — jei kas kita pasakyta teisėse, atsi- 
eit, jei dar reikia juridinio įvedimo pareigų eiti. Toks atvejas, pvz., yra kle- 


11) Pr. Maroto, Institutiones iuris canonici, I n. 627; I. Cocchi, Commen- 
tarium in Codicem Iuris Canonici, II* n. 84. 


12) Pvz, Wernz- Vidal P. Ius canonicum, II n. 260. 

bono. Be to, patvirtintas be patvirtintojo sutikimo negali atsisakyti pareigų 
ir reikale turi teisę prašyti, gal net reikalauti, kad būtų įvestas pareigų eiti. 

Nepatvirtintas nustoja net pirmiau įgyto ius ad rem. Tada rinkėjai gali 
kitą rinkti. 

17. Jei savo metu neišrinkta ar visa rinkėjų kolegija dėl kurios nors 
priežasties nustoja teisės tą kartą rinkti, tai bažnytines pareigas laisvai pa- 
skiria vyresnysis tvirtintojas ar toliau turįs teisę paskirti (kan. 178, plg. 
161). Jei tik dalis rinkėjų tenustoja teisės rinkti, tai rinkti stačiai ar iš nau- 
jo gali kiti rinkėjai!?). Jei rinkimai dėl kurios nors priežasties panaikinti, 
tai rinkėjai gali iš naujo rinkti. Terminas — visas mėnuo. Tai išvedama iš 
analogijos atvejo, kai išrinktasis atsisako. 


4. Postuliacija 


1. Postuliacija vadinasi išrinkimas juridiškai netinkamo asmens ir pra- 
šymas kompetentingo vyresniojo dispensos keliu leisti jam eiti pareigas 
(postulatio est electio et petitio competenti superiori facta ut persona, gue 
propter canonicum impedimentum ad officium ecclesiasticum elegi non po- 
terat, ad id dispensative ab eodem admittatur). 

2. Postuliacija skiriasi nuo rinkimų labiausiai štai kuo: 

1) Pasyvus rinkimų subjektas — juridiškai tinkamas, o postuliacijos — 
juridiškai netinkamas asmuo. 

2) Išrinkimas duoda ius ad rem ir kartais net ius in re, o postuliacija 
neduoda jokios tikros teisės. 

3) Išrinktasis sutikti turi prieš patvirtinant, o postuliuotasis — vyres- 
niajam leidus ar sutikus su postuliacija. 

4) Teisėtai išrinkto negalima nepatvirtinti, o postuliuotą nebūtinai rei- 
kia priimti. 

3. Postuliacija skirstoma į tikrąjairnetikrąjaprasme. Pirmo- 
ji yra tada, kai prašoma kompetentingą vyresnįjį leisti dispensos keliu eiti 
pareigas išrinktam juridiškai nevertam asmeniui. Antroji yra ne kas kita, 
kaip, bent įprastai, reikale prašymas vyresniojo reikiamo leidimo ar sutiki- 
mo eiti pareigas išrinktam juridiškai vertam asmeniui. Čia postuliacija su- 
prantama tikrąja prasme. 

4. Postuliacijos vardas žinomas jau seniausiose bažnytinėse teisėse. Tik 
seniau postuliacija reiškė taip rinkimus, taip postuliaciją pasaulinės val- 
džios. Nuo Gratiano postuliaciją pradėta skirti nuo rinkimų, kas galuti- 
nai nusistojo dekretalių teisėse. 

5. Postuliacijos keliu, kaip iš postuliacijos apibrėžimo matyti, renka- 


13) Ph. Maroto, Institutiones iuris canonici, In. 631; G. Cocchi, Commen- 
tarium in Codicem Iuris Canonici, II+ n. 90. 

mas toks asmuo, kuris šiaip tinka renkamosioms pareigoms, bet turi kuri 
nors kanoninį trūkumą arba kliūtį ir todėl jo negalima stačiai išrinkti. Trū- 
kumas tegali būti pašalinamas de iure ir de facto, t. y. tegali būti toks, nuo 
kurio galima ir įprasta dispensuoti (kan. 179, $ 1). Pvz., negalima dispen- 
suoti ir konsekvenčiai postuliuoti vaikų, bepročių, visai tamsuolių, nusikal- 
tėlių ir nevertų dėl nusikalstamųjų veiksmų, ir neįprasta dispensuoti spu- 
rijų ir ireguliarių dėl didelio kurio nors fizinio trūkumo. 

Nedraudžiamai postuliuoti tegalima dėl teisingos priežasties, Paskuti- 
niąja įprastai eina Bažnyčios reikalas ar nauda. Bet užtenka net to, kad, 
rinkėjų nuomone, postuliuojamasis šiaip jau, ne juridiškai, labiau tinka už 
kitus (kan. 179, $ 1). 

Postuliacijai nesvarbu, ar, paprastai renkant, reikia ar nereikia tvirtinti 
išrinktojo (kan. 179, $ 1). 

Tikrai postuliuoti negalima tik tais atvejais, kai specijaliniais įstaty- 
mais draudžiama (kan. 179, $ 1, plg. 507), kas retai tebūna. 

Postuliatoriai — kanoniniai rinkėjai. Atbulai, kompromisarai postuliuo- 
ti negali be įsakmaus įgaliojimo (kan. 179, $ 2). 

6. Kodekse I. C. įsakmiai nepasakyta apie postuliacijos rinkimų formą. 
Bet vis dėlto įsaistytai aišku, kad postuliacijoje, apskritai, laikytinasi rin- 
kimų formos, Tai suponuoja kan. 180. Taip, postuliacijoje laikytinasi rinki- 
mų parengimo, pakvietimo, laiko, vietos, balsavimo, paslapties ir kt. normų. 
Laikytinasi, kai nieko kito nepasakyta specijalinėse postuliacijos normose. 

Specijalinės postuliacijos normos yra šios (kan. 180, 181): 

1) Jei visi rinkėjai postuliuoja, tai užtenka absoliutinės balsų daugu- 
mos. Jei vieni renka juridiškai tinkamą asmenį, o kiti postuliuoja, tai postu- 
liacijai reikia dviejų trečdalių balsų. Jei postuliacija konkuruoja su rinki- 
mais ir per pirmąjį, antrąjį ir tretįjį balsavimą balsai pasiskirsto tarp renka- 
mojo ir postuliuojamojo, postuliuojamasis negavo dviejų trečdalių balsų, o 
renkamasis gavo reliatyvinę balsų daugumą, tai tikrai išrenkamas renkama- 
sis asmuo. Jei vienas iš daugelio renkamųjų gavo reliatyvinę balsų daugumą, 
tai visai nekreipiama akies į postuliuotąjį asmenį ir reliatyvinę balsų dau- 
gumą gavęs asmuo laikomas išrinktu). * 

2) Postuliacija turi būti išreiškiama žodžiu „postulo“ ar tolygiu termi- 
nu, pvz., „peto“, „posco“ ir „oro“. Formulė „eligo et postulo“ ar „eligo vel 
postulo“ šiaip jau reiškia rinkimą. Jei renkamasis asmuo turi kurį nors trū- 
kumą ar kliūtį, tai ši formulė reiškia postuliaciją. Kalbamoji formulė gali 
būti naudinga tuo atveju, kai apytikriai abejojama, ar ką geriau rinkti ar 
postuliuoti 15), 


14) Pontificia Commissio ad Codicis canones authentice intepretandos, 1 iul. 1922. 
15) Ph. Maroto, Institutiones iuris Canonici, I n. 668; Fr. Wernz - Vidal 
P., Ius canonicum, II n. 276. 

3) Postuliaciją reikia nusiųsti vyresniajam. Tai turi padaryti rinkėjų 
kolegija. 

Postuliacija išsiųstina per aštuonias dienas. Praslinkus šiam terminui, 
„postuliacija pačiu įvykiu nustoja galios ir patys rinkėjai nustoja teisės tą 
kartą iš naujo ar kitą rinkti ir postuliuoti. Išimtis — jei postuliacija savo 
"metu neišsiųsta dėl teisingos kurios nors kliūties. Bet tai turi būti įrodyta. 

Postuliacija siunčiama tam vyresniajam, kurio dalykas yra rinkimų 
atveju reikale patvirtinti išrinktąjį ir kuris gali dispensuoti nuo trūkumo ar 
kliūties. Jei šis vyresnysis negali dispensuoti nuo kalbamojo trūkumo ar 
rinkimų atveju nereikia patvirtinti išrinktojo, tai dėl postuliacijos reikia 
kreiptis į šv. tėvą ar kitą tam tikrą kompetentingą asmenį. 

Vyresnysis, į kurį kreiptasi dėl postuliacijos, turi ištirti postuliacijos 
"teisingumą ir teisėtumą, kaip ir išrinkimo atveju tvirtinant. 

Savaime nėra priedermės vyresniajam priimti postuliacijos. Tik vis dėl- 
"to kreiptina akis į natūralinį teisingumą, visuomeninę gerovę ir t. t. 

Postuliantai, dar neišsiuntę postuliacijos vyresniajam, gali atsimesti 
nuo postuliacijos. Paskiau tai daryti begali, sutikus vyresniajam. 

7. Jei vyresnysis atmeta postuliaciją, tai rinkėjai gali iš naujo rinkti. Iš- 
imtis — jei rinkėjai žinodami postuliavo asmenį su tokiu trūkumu, nuo 
kurio negalima ar neįprasta dispensuoti. Tada įgyja teisę laisvai paskirti 
vyresnysis, kaip ir rinkimuose tokiu pat atveju (kan. 182, $ 1). 

8. Postuliacija priimtina raštu, kaip ir patvirtinant išrinktąjį. 

Vyresnysis ar rinkėjų kolegija turi postuliacijos išrinkimą ir jos leidi- 
mą pranešti postuliuotajam asmeniui ir paklausti jį, ar sutinkąs su postulia- 
cijos išrinkimu (kan. 182, plg. 175). 

Postuliuojamas asmuo turį per aštuonias dienas atsakyti, ar sutinkąs 
ar ne su postuliacija, kaip ir rinkimuose. Tai padarytina postuliacijos pra- 
nešėjui (kan. 152, plg. 175). 

Postuliuotas asmuo, sutikęs su postuliacija ir tai savo metu prane- 
šęs, tuoj įgyja ius in re, kaip ir rinkimuose, nereikiant tvirtinti. 

Jei postuliuojamas asmuo savo metu nepranešė savo sutikimo ar nei- 
giamai atsakė, tai jokių teisių neįgyja, kaip ir rinkimuose. 


IV. NUSTOJIMAS 
1. Apibrėžimas ir padalinimas 


1. Bažnytinių pareigų nustojimas yra ne kas kita, kaip nustojimas pačių 
pareigų arba titulo ir posesijos (amissio officii ecclesiastici est cessatio 
-iuris proprietatis et possessionis quo quis in aliquod ecclesiasticum offi- 
cium gaudet). 

Visų pirmų, bažnytinių pareigų nustojama, mirus pareigūnui. Toliau, 
bažnytinių pareigų kartais nustojama, pasibaigus jų paskyrėjo teisei, arba 
jurisdikcijai. Dar toliau, kan. 183, $ 1: „Bažnytinių pareigų nustojama, atsi- 
sakius, atėmus, pašalinus, perkėlus ir praslinkus terminui“. 

2. Bažnytinių pareigų nustojimas skirstomas į visišką (plena), de 
iureirde facto. Pirmasis yra tada, kai nustojama pareigų titulo ir po- 
sesijos. Antrasis — kai nustojama tik titulo, bet tebėra posesija. Tretysis. 
— kai tenustojama posesijos. 


2. Nustojimas pačicmis teisėmis 


1. Bet kurių bažnytinių pareigų pačiomis teisėmis ar pačiu įvykiu nu- 
stojama, mirus pareigūnui. Tik pareigūno mirtis turi būti teisėtai žinoma. 
Abejotinu atveju reikia bent administratyviniu procesu konstatuoti parei- 
gūno mirimą ir neprošalį paskelbti pareigų vakavimą!). Atbulai bažnytinių 
pareigų negalima niekam palikti, arba negalima paskirti įpėdinio. 

2. Nustojus teisės, arba jurisdikcijos pareigų paskyrėjui, t. y. jam mi- 
rus, atsisakius, perkėlus, pašalinus ir t. t., bažnytinių pareigų tenustoja šiais. 
atvejais (kan. 183, $ 2): 

1) Kai įstatymuose įsakmiai pasakyta. Pavyzdžiu gali eiti generalinis 
vikaras, kuris pačiu įvykiu nustoja savo pareigų, užvakavus jo vyskupo vie- 
tai (kan. 371). 

2) Kai pareigos paskirtos su kliauzule „ad beneplacitum nostrum“ ar to- 
lygiu būdu, pvz., „donec voluero“. 

Atbulai, kitais atvejais nesibaigia bažnytinės pareigos, pasibaigus parei- 
gų paskyrėjo valdžiai. Nesibaigia net tos pareigos, kurios buvo paskirtos su 
kliauzule „ad beneplacitum S. Sedis“ ir „donec revocavero“. 

3. Laikinės bažnytinės pareigos baigiasi, pasibaigus terminui. Pvz., si- 
nodinių egzaminatorių ir klebonų tarėjų pareigos baigiasi, praslinkus de- 
šimčiai metų ar įvykus naujam dieceziniam sinodui (kan. 387), ir diecezinių 
tarėjų pareigos baigiasi po trejų metų (kan. 426). 


3. Atsisakymas 


1. Atsisakymas (renuntiatio, resignatio ir beneficijose dimissio) pla- 
čiąja prasme vadinasi bet kurs atsisakymas bažnytinių pareigų (guaelibet 
cessio seu dimissio officii ecclesiastici). 


Atsisakymas suglaustąja ar tikrąja prasme vadinasi teisėtas laisvas at- 
sisakymas bažnytinių pareigų dėl teisingos priežasties kompetentingam vy- 


1) Plg. S. C. C., 28 aug. 1841; J. Chelodi, Ius de personis, n. 146. 

resniajam ir to paties vyresniojo priėmimas atsisakymo (libera cessio offi- 
cii ecclesiastici ex iusta causa et cum acceptatione competentis superioris 
facta). 

2. Atsisakymas skirstomas : 

1) Įsakmusirįsaistytas (r. expressa et tacita, praesumpta). Pir- 
masis yra tada, kai atsisakoma raštu ar žodžiu teisių normomis. Antrasis — 
kai padaroma tai, kas savo prigimtimi reiškia atsisakymą ar kuriame dalyke 
įstatymais glūdi atsisakymas. Atsisakymas be restrikcijos suprantamas pir- 
masis. 

2) Absoliutinis (r. absoluta, pura, simplex) ir sąlyginis (con- 
ditionalis) — pagal tai, ar be sąlygų atsisakoma ar pridedama kuri nors są- 
lyga, paktas ir t. t., pvz., mokėti pensiją. 

3. Pirmaisiais krikščionių amžiais labai maža teturima bažnytinių parei- 
gų atsisakymo pavyzdžių. Svarbiausia to reiškinio priežastis buvo ta, kad 
pareigos buvo glaudžiai susietos su šventimais. Atsisakyti pareigų galėjo 
vyskupas, sutikus provinciniam sinodui, o kiti žemesni dvasiškiai, leidus 
vyskupui?). 

Išskyrus pareigas ir šventimus tarpusavyje ir pagausėjus dvasiškiams, 
nuo XII amž. ir labiausiai nuo šv. tėvo Aleksandro III atsisakyti bažnyti- 
nių pareigų lengviau leista, 

Dekretaliu teisėmis atsisakyti pareigų tegalėjo vyskupas šv. tėvui 
ir kiti pareigūnai savo vyskupui. 

4. Bažnytinių pareigų atsisakyti gali visi tie, kurie jas turi ir kuriems 
nedraudžiama (kan. 184). 

Turi — negali atsisakyti tie, kurie dar nėra gavę bažnytinių pareigų, 
yra iš jų pašalinti ar iš kurių atimtos pareigos, nes negalima atsisakyti to, 
ko neturima. Draudžiama — pačia daiktų prigimtimi ar įstatymais. Pir- 
mojo dalyko pavyzdžiu gali eiti negalėjimas tikrai atsisakyti tam, kuris nė- 
ra „sui compos“, pvz., visai nustojęs proto ir visai pasigėręs. Pamatas — 
atsisakymas yra žmogiškas veiksmas, kurio negali būti be proto ir konsek- 
venčiai be valios. Dėl antrojo dalyko pasakytina: draudžiama visuotiniais ar 
daliniais bažnytiniais įstatymais. Visuotiniais įstatymais draudžiama atsi- 
sakyti kai kurių beneficijų. Bet apie tai kalbama kitose Kodekso I. C. vie- 
tose, labiausiai III kn. 

5. Atsisakyti vis dėlto reikalaujama kai kurių sąlygų. 

Bendrosios atsisakymo sąlygos yra šios: 

1) Reikia teisingos priežasties (kan. 184, plg. 189, $ 1), nes kitaip būtų 
skriauda Bažnyčiai bei sieloms ir didžiausia netvarka. Teisinga priežastis in 
genere — Bažnyčios, sielų ir paties atsisakytojo gerovė ar nauda, pvz., atsi- 
sakytojo nesveikata, nesugebėjimas eiti pareigų, tikinčiųjų priešingas nu- 


2) C. 13, 14, C. VII, ą. 1. 

sistatymas ir papiktinimas žmonių. Be to, priežastis turi būti proporcinga 
pareigų didelumui ar svarbumui (plg. kan. 189, $1). 

2) Atsisakymas turi būti laisvas ir kan. 185: „Pačiomis teisėmis netik- 
ras yra atsisakymas iš didelės ir neteisingos baimės, apgavus ir substanciš- 
kai suklydus“. Atbulai, atsisakymo nenaikina teisinga didelė, juo labiau bet 
kuri maža baimė ir atsitiktinė klaida. 

3) Neturi būti simonijos iš atsisakytojo, atsisakymo priėmėjo ar kieno 
kito pusės (kan. 185). 

6. Kan. 186: „Tikrai atsisakyti tegalima raštu, žodžiu prie dviejų liudy- 
tojų ir per prokūratorių, turintį specijalinį mandatą; atsisakymo dokumen- 
tas tebūna padėtas archyve“. 

Jei prie liudytojų atsisakoma, tai parašytinas protokolas. Tai insinuoja 
kalbamojo kanono įsakymas atsisakymo dokumentą padėti archyve. 

Atsisakymo raštas, prokūratoriaus mandatas ir atsisakymo protokolas 
padėtini ir laikytini archyve, nes visi tie raštai yra kan. 187, $ 1 „atsisaky- 
mo dokumentas“. 

Visų tų dalykų pamatas yra tas, kad iš bažnytinių pareigų atsisakymo 
išplaukia nemaža padarinių ir todėl reikia atsargumo. 

7. Bažnytinių pareigų atsisakyti, apskritai, reikia kompetentingam baž- 
nytiniam vyresniajam. Kitaip atsisakymas yra joksai (kan. 187, $ 1). Kal- 
bamojo dalyko pamatas — kaip be kompetentingo vyresniojo negalima 
gauti bažnytinių pareigų, taip pat be tokio pat vyresniojo negalima nuo jų 
atsimeęsti, ir tai būtų didžiausia netvarka, kiltų daug skriaudos Bažnyčiai ir 
sieloms. 

Bažnytinių pareigų atsisakytina tam vyresniajam, kurio dalykas yra 
priimti atsisakymą (kan. 187, $ 1), ir „Todėl jei pareigos būtų paskirtos pa- 
tvirtinimo, leidimo ar institucijos keliu, tai atsisakytina tam vyresniajam, 
kuriam paprastąja teise priklauso patvirtinimas, leidimas ir institucija“ — 
kan. 187, $ 2. 

Paprastąjateise — ne vad. devoliutyvine teise. Todėl, nors devo- 
liutyvine teise kas kitas kuriuo atveju būtų paskyręs pareigas, reikia laiky- 
tis ką tik kalbėtosios normos. Be to, jei pareigos stačiai ar laisvai paskirtos. 
tai atsisakytina jų paskyrėjui (plg. kan. 187, $ 1). 

Jei kurioms bažnytinėms pareigoms nereikia priimti atsisakymo, tai 
atsisakytina tam, iš ko dvasiškis gavo pareigas ar kas jo vietą užima (kan. 
187, $ 1). Tokių pareigų yra rinkimų sistemoje. Kalbamuoju atveju atsisaky- 
tina rinkėjų kolegijai, pvz., katedros kapitulai. Jei rinkėjų kolegijos nebėra, 
tai atsisakytina tam, kas jos vietą užima. Tai kuris nors fizinis ar moralinis 
asmuo, valdžios įpėdinis, a iure ar zb homine kas nors įgaliotas bent tokiam 
atsisakymui priimti ir t. t. 

Tai paprastosios normos. 

niojo priėmimo atsisakymo galima atsimesti ar atšaukti atsisakymą‘). Bet 
ir įvykus atsisakymui, atsisakytojas gali būti iš naujo paskirtas ar išrinktas 
į tas pačias pareigas (kan. 191, $ 1). 

Priėmus atsisakymą, nedelsiant praneština tiems, kurie turi kurią nors 
teisę skirti (kan. 191, $ 2), pvz., rinkėjams ir globėjui. Tai daryti turi 
vyresnysis priėmėjas pats arba per kitus. 

10. Savotiškas dalykas yra įsaistytas atsisakymas bažnytinių pareigų. 
Apie jį kan. 188 štai kas parašyta: „Dėl įsaistyto ir pačiomis teisėmis pri- 
imamo atsisakymo pačiu įvykiu ir be jokios dekliaracijos vakuoja bet ku- 
rios pareigos, jei dvasiškis: 

1°. Padarytų vienuolių apžadus, išskyrus kan. 584 beneficijų normą“, 
kuria, padarius vienuolių apžadus, parapinės beneficijos vakuoja po viene- 
rių, o kitos beneficijos po trejų metų; 

„20. Paskirtas nepradėtų eiti pareigų teisėmis įsakytu laisvu metu ar, 
to nesant, nutartu ordinaro metu; 

3°. Priimtų kitas bažnytines pareigas, nesutaikomas su pirmesnėmis, ir 
būtų teisėtai įvestas jų eiti“. Čia pirmųjų pareigų savaime atsisakoma. Jei 
abejas pareigas išdrįstama turėti ar valdyti, tai pačiu įvykiu nustojama abe- 
jų (kan. 2396). 

„47. Viešai pamestų katalikų tikybą“, atsieit, formaliai taptų eretiku, 
atskalūnu ar tikėjimo apostatu; 

„50. Susituoktų, nors civiliškai; 

6°. Laisvai įstotų į kariuomenę prieš kan. 141“, t. y. aukštųjų šventimų 
dvasiškis nereikale ir be savo ordinaro leidimo; 

„7°. Be teisingos priežasties pats liautųsi dėvėjęs dvasiškių drabužiais 
ir, įspėtas ordinaro, per mėnesį jų neapsivilktų“. Bet jei dvasiškis įspėtas, 
kurį laiką padėvėjęs, vėl liautųsi dėvėjęs dvasiškių drabužiais, tai reikėtų 
ordinaro naujo įspėjimo ir t. t. 

„80. Nesilaikytų įsakytos rezidencijos ir teisėtai nekliudomas nei pa- 

klausytų ordinaro įspėjimo, nei į tai atsakytų tinkamu, ordinaro paskirtu 
metu“. 
Šis kanonas, galima sakyti, pakankamai aiškus. Todėl nėra ko jo aiškin- 
ti. Tik gal atkreiptina akis į tai, kad įsaistytam atsisakymui bažnytinių 
pareigų nereikia jokio teismo sprendimo ir administratyvinio pareiški- 
mo: padarius vieną iš kalbamųjų veiksmų, pačiu įvykiu ir tuoj nustojama 
pareigų ir konsekvenčiai pareigos tuoj vakuoja. Toliau jau pasakytina 
tas pat, kas pasakyta apie įsakmų atsisakymą: nustojama teisių ir prieder- 
mių, reikale praneština suinteresuotiems asmenims ir t. t. 


4) Plg. Pontificia Commissio ad Codicis canones authentice interpretandos, 14 
iul. 1922. 

4. Atėmimas ir pašalinimas 


1. Šiaipjau atėmimas bažnytinių pareigų vadinasi veiksmas, kuriuo 
atimamos pareigos (actus guo clericus officio suo spoliatur seu destitu- 
itur). 

Jei bažnytinės pareigos atimamos už nusikaltimą, tai labiausiai vadi- 
nasi atėmimas (privatio). Administratyvinis atėmimas pareigų dažniausiai 
vadinamas pašalinimu (amotio, remotio). Paprastas pašalinimas vadinasi 
stačiai šiuo vardu (amotio, remotio, destitutio). Taigi, atėmimas yra rūstes- 
nis terminas, negu pašalinimas. 

2. Bažnytinių pareigų atėmimas ir pašalinimas skirstomas šiaip: 

1) Baudžiamasis (pr. vindicativa) ir paprastas (pr. simp- 
1ex). Pirmasis yra tada, kai pareigos atimamos ar iš jų pašalinama už nusi- 
kaltimą. Tai eina stačiai baudžiamąja bausme (poena vindicativa) ir ši 
bausmė yra viena iš didžiausių (plg. kn. 2298, nr. 6). Antrasis — kai pareigos 
atimamos ar iš jų pašalinama pirmiausia dėl sielų gerovės ir t. t. 

2) Aiureirabhomine. Pirmasis yra tada, kai pareigos atimamos 
ar iš jų pašalinama pačiomis teisėmis ar reikale dar paskelbiamuoju spren- 
dimu. Antrasis — kai pareigas atima ar iš jų pašalina vyresnysis stačiai 
raštu, dekretu ar pasmerkiamuoju sprendimu. 

Jei pačiomis teisėmis atimamos pareigos ar iš jų pašalinama, tai atėmi- 
mas ar pašalinimas tuoj veikia. Tik visiems juridiniams padariniams gauti 
kartais reikia ir net teisėmis įsakoma tą dalyką paskelbti paskelbiamuoju 
sprendimu. Paskutinysis visus padarinius atitraukia iki pat ivykio, galioja 
nuo pat įvykio. 

Jei kalbamieji dalykai padaromi pasmerkiamuoju sprendimu, tai atėmi- 
mas ar pašalinimas tegalioja nuo sprendimo. 

3) Teisminis (iudicialis, processualis), administratyvinis 
(administrativa, oeconomica) ir paprastas (pr. simplex, mere adminis- 
"trativa). Pirmasis atliekamas kriminalinio proceso keliu ir suponuoja nusi- 
kaltimą. Antrasis daromas administratyvinio proceso keliu, nebūtinai su- 
'ponuoja nusikaltimą ir, net baudžiant už kai kuriuos nusikalstamuosius 
veiksmus, pirmiausia žiūri sielų gerovės ir t. t. Tretysis yra tada, kai pa- 
reigos atimamos be jokio proceso. 

3. Baudžiamasis bažnytinių pareigų atėmimas yra labai senas. Papras- 
tasis atėmimas gerai žinomas dekretalių teisėse. Administratyvinio atėmi- 
mo nežinoma seniausiose ir senosiose bažnytinėse teisėse. Jis palengva 
kilo iš kanonistų doktrinos ir Kongregacijos Concilli rezoliucijų, ir jį ga- 
lutinai suformavo Konsistorinė Kongregacija, dekr. „Maxima cura“, 1920 
m. rugp. mėn. 20 dien., ką priėmė Kodeksas I. C. 

4. Bažnytinės pareigas atimti ar iš jų pašalinti tegali pati Bažnyčia. 

Atbulai, to dalyko negali padaryti pasaulinė valdžia ir pasaulininkai. 
Pamatas paprasčiausias — bažnytinės pareigos priklauso tik Bažnyčiai ir 
joms atimti reikia bažnytinės jurisdikcijos. 

Be to, bažnytinių pareigų negali atimti rinkėjai, globėjai, postulia- 
toriai ir kt. pareigūno asmens pažymėtojai: ne jie suteikė pareigas — ne jų 
ir dalykas yra pareigas atimti, ir Bažnyčia nedavė jiems tos teisės. 

5. Bažnyčia pareigų atėmimą yra savotiškai sutvarkiusi. 

Taip, kan. 192. $ 2: „Pareigų nustojama pačiomis teisėmis ar teisėto vy- 
resniojo veiksmu“. € 

Pirmuoju būdu nustojama, padarius tai, už ką pačiomis teisėmis ati- 
mamos bažnytinės pareigos. Tai daroma už nusikaltimus. Tie atvejai įsak- 
miai pažymėti bažnytiniuose įstatymuose. Štai jie: vengtinė ekskomunika 
(kan. 2266), nepaleidimas su antromis nesutaikomomis pareigomis pirmes- 
nių pareigų (kan. 156, 1439), vyskupo nesikonsekravimas per šešis mėne- 
sius nuo paskyrimo (kan. 2398) ir kardinolų nusikaltimas kan. 234. Be to, 
bažnytinių pareigų nustojimas a iure glūdi depozicijoje, amžino nustojimo 
teisės dėvėti dvasiškių drabužiais ir degradacijoje (kan. 2303 - 2305). 

Antrasis dalykas priklauso kompetentingam vyresniajam. 

Kompetentingas bažnytinis vyresnysis atimti kai kurias pareigas gali. 
Tai padaryti šiaip jau gali dėl teisingos bet kurios priežasties ir už nusikal- 
timus teisių numatytais atvejais, t. y. kan. 2324, 2334, 2335, 2336, 2355, 2359, 
$ 3; 2360, $ 2; 2394, 2403, 2405. Be to, kompetentingas vyresnysis atimti 
bažnytines pareigas kartais net turi. Tai bažnytinių teisių pažymėti atvejai, 
būtent: kan. 2168, 2177, nr. 2 - 3; 2180, 2314, $ 1, nr. 2; 2331, $ 2; 2340, $ 2; 
2343, § 2, nr. 3; 2345, 2346, 3350, $ 2; 2354, §§ 1 - 2; 2359, §§ 1 - 2; 2368, § 1; 
2381, 3384, 2406, $$ 1 - 2; 2308. 

Kompetentingas vyresnysis atimti bažnytines pareigas gali kartais be 
jokios procedūros ir kartais turi laikytis administratyvinės procedūros ar 
kriminalinio proceso. Tai priklauso nuo pareigų ir atvejų charakteriaus. 

Paprastai atimti bažnytines pareigas galima pašalinant. Tai, kaip anks- 
čiau pasakyta, vadinasi pašalinimas. 

Jei iš kalbamųjų pareigų šalina ordinaras, tai pasakytina štai kas (kan. 
192, $ 3): 

1) Reikia teisingos priežasties. Tai, pvz., Bažnyčios reikalas ir nauda, ir 
paties dvasiškio gerovė. Nusikalstamųjų veiksmų nereikia, Pašalinimo prie- 
žasties teisingumą nutaria ordinaras savo nuožiūra. 

2) Reikia žiūrėti, kad nebūtų įžeistas natūralinis teisingumas: vengti- 
na įžeisti dvasiškio gerą vardą ir padaryti didelę materijalinę skriaudą, ir 
labiausiai kreiptina akis į dvasiškio tinkamą pragyvenimą. Tai labiausiai 
pasakytina, kai dvasiškis nėra susitepęs jokia pareigine ir luomine dėme. 

3) Nereikia jokio proceso. Išimtys — pašalinamam klebonui pašalinti 

reikia laikytis administratyvinio proceso, apie kurį kalbama kan. 2157 - 2161, 
o nepašalinamą kleboną pašalinti tegalima kan. 2147 - 2156 (tada ir savotiš- 
kų priežasčių reikia). 

4) Pašalintina raštu, kaip įprastai daroma, skiriant ir t. t. bažnytines 
pareigas. 

5) Pašalinimas turi būti praneštas pašalinamajam asmeniui. 

6) Pašalinimas teturi galią nuo vyresniojo pranešimo ir jo gavimo. 

7) Dėl pašalinimo galima kreiptis į Apaštališkąjį Sostą. Bet tai nėra in 
devolutivo, t. y. kreipimasis nesustabdo pašalinimo ištarmės. 


Atimti bet kurias bažnytines pareigas už bendrus nusikaltimus ordina- 
' ras ir kt. tegali kriminalinio proceso keliu. 


5. Perkėlimas 


1. Perkėlimas (translatio) vadinasi kompetentingo vyresniojo pakeiti- 
mas bažnytinių pareigų (translatio est canonica mutatio clerici de uno ad 
alium officium ecclesiasticum facta a competente superiore ex iusta causa). 

Į bažnytnių pareigų perkėlimą įeina du dalykai, būtent, įsaistytas at- 
šaukimas pirmesnių pareigų ir kanoninis suteikimas arba paskyrimas kitų 
pareigų. 

2. Bažnytinių pareigų perkėlimas skirstomas šiaip: 

1) Nepriverstinis (tr. voluntaria, libera) ir priverstinis 
(tr. coacta). Tai priklauso nuo to, ar perkeliamasis asmuo sutinka ar ne su 
perkėlimu. Paskutinysis gali būti dar baudžiamasis (poenalis). Tai 
perkėlimas už nusikaltimą. 


EREN 


2) Paprastas (simplex), administratyvinis (tr. administra- 
tiva) ir teisminis (iudicialis). Pirmasis yra tada, kai perkeliama be jo- 
kio proceso. Antrasis — kai perkeliama administratyvine procedūra. Trety- 
sis — kai perkeliama kriminalinio proceso keliu. 

3) Paaukš tinimas (promotio, tr. honorifica) — kai perkeliama į 
geresnę vietą; lygus (ad officium aeguale) — kai perkeliama į tokią pat 
vietą, ir pažeminimas (ad officium minus) — kai perkeliama į kur kas 
prastesnę vietą. 

3. Kan. 193, $ 1: „Perkelti iš vienų bažnytinių pareigų į kitas tegali tas 
vyresnysis, kuris turi teisę priimti atsisakymą ir pašalinti iš pirmesnių pa- 
reigų ir paskirti į kitas pareigas“. 

Tai bendra norma. Nuo šios taisyklės nukrypimas — Šv. Sostui rezer- 
vuotų pareigų perkėlimas, pvz., vyskupo. Atbulai, perkelti negali tie, kurie 

pažymėjo asmenį, pvz., rinkėjai, globėjas, nominuotojas ir t. t. (kan. 195), 
kaip aukščiau pasakyta apie atėmimą bažnytinių pareigų. 

4. Bet kurioms bažnytinėms pareigoms perkelti reikia teisingos prie- 
žasties. Tik jei perkėlimas nepriverstinis, tai užtenka bet kurios teisingos 
priežasties (kan. 193, $ 2). Bet juo didesnės yra pareigos, juo svarbesnės 
priežasties reikia. 

Priverstinai perkelti reikia mažne tokios pat priežasties, kur ir pašalin- 
ti iš pareigų (kan. 193, $ 2). Mažnetokiospat priežasties — šis 
perkėlimas yra žiaurus. Bet kalbamoji priežastis gali būti ir mažesnė už 
pašalinimo priežastį, nes čia vis dėlto neatimama duonos kąsnio. Be to, paša- 
linamam klebonui perkelti užtenka net sielų gerovės (kan. 2162 - 2163). 

5. Nepriverstinai perkelti nereikia jokios procedūros bei proceso. Atbu- 
lai, priverstinai perkelti tegalima tokiu pat būdu, kaip ir pašalinant iš baž- 
nytinių pareigų (kan. 193, $ 2). Be to, klebonui priverstinai perkelti reikia 
laikytis tam tikro proceso, aprašyto kan. 2162 - 2167. 

Kadangi į bažnytinių pareigų perkėlimą įeina taip pat naujas pareigų 
suteikimas, tai perkeliant reikia laikytis ir kanoninio paskyrimo normų, 
būtent, respektyviai laisvo paskyrimo, rinkimų, prezentacijos, nominacijos, 
postuliacijos ir t. t. 

6. Perkėlus pirmesnės pareigos tevakuoja tada, kai dvasiškis kanoniškai 
įvedamas eiti naujų pareigų. Išimtis — jei kas kita pasakyta teisėse, pvz., 
vyskupo pareigų kan. 430, $ 1, ar vyresniojo teisėtai įsakyta atskiru atveju 
(kan. 194, $ 1). 

Be to, pirmesnių pareigų įplaukas ima perkeltasis tol, kol apima naujas 
pareigas (kan. 194, $ 2). Tik jei prieš apimant naujas pareigas pirmesnės pa- 
reigos užvakuoja pačiomis teisėmis ar vyresniojo aktu, tai perkeltasis as- 
muo nebegauna pirmesnių pareigų įplaukų. Paskutiniojo dalyko išimtis — 
jei kas kita pasakyta teisėse, pvz., kan. 430, $ 3, nr. 3 apie vyskupą. 


V. PAPRASTOJI IR ĮGALIOTA JURISDIKCIJA RYšIUM SU 
BAŽNYTINĖMIS PAREIGOMIS 


1. Paprastoji jurisdikcijos valdžia arba stačiai jurisdikcija (potestas 
iurisdictionis seu regiminis) vadinasi ta valdžia, kuri pačiomis teisėmis su- 
sieta su pareigomis (kan. 197). 

Esminiai paprastosios jurisdikcijos elementai yra du, būtent, jurisdik- 
cija turi būti susieta su pareigomis ir tai turi būti padaryta pačiomis teisė- 
mis. 

Pareigos suprantamos suglaustąja prasme. Atbulai, jurisdikcija, duota 
pareigoms plačiąja prasme, nėra paprastoji. Ji tėra įgaliota. Juo labiau ne 
paprastoji ta jurisdikcija, kuri suteikta betarpiškai ne pareigoms, bet asme- 
niui. 

Jurisdikcijos ir pareigų susiejamosios teisės čia suprantamos taip visuo- 
tinės, taip dalinės ir privilegijos plačiąja prasme. Paskutiniojo dalyko pa- 
matas yra tas, kad šios privilegijos yra tikri įstatymai. Atbulai, negalima 
paprastąja jurisdikcija vadinti tos valdžios, kuri pareigoms duota įsakymu, 
dekretu ar mandatu. Tas pat pasakytina apie privilegijas suglaustąja pras- 
me, specijalines privilegijas ir vad. nuolatines galias. Tai tik įgaliota galia, 
įgaliota jurisdikcija ar valdžia. 

Paprastąją jurisdikciją susieti su pareigomis galima jau, išleidžiant pa- 
reigas in abstracto ar in genere, pirminiu kuriamuoju įstatymu. Tai savai- 
me daroma su ta jurisdikcija, kuri lyg savo prigimtimi, savaime yra susijusi 
su pareigomis, arba priklauso prie pareigų prigimties. Ta jurisdikcija yra 
lyg išvidinis (intrinsecus) priedas. Bet pirminiu įkuriamuoju įstatymu su- 
siejama su pareigomis daug ir kitų galių. Tai išorinis (extrinsecus) juris- 
dikcijos priedas. 

Be to, paprastąją jurisdikciją galima su pareigomis susieti skyrium, 
paskiau, atskiru specijaliniu įstatymu, išleistu to paties ar kito įstatymų lei- 
dėjo. Tai taip pat išorinis jurisdikcijos priedas. 

Kartais su pareigomis susietai paprastajai jurisdikcijai pirma dar reikia 
kurio vyresniojo leidimo ar mandato, ir tada tik teįgyjama valdžia. Pavyz- 
džiu gali eiti generalinis vikaras, kurio kai kurioms paprastosioms parei- 
goms eiti reikia rezidencinio vyskupo specijalinio mandato. Čia valdžia pir- 
ma, galima sakyti, yra in potentia, o po mandato gaunama jau in actu, ir 
todėl ji išplaukia ne iš vyresniojo mandato, bet vis vien iš pareigų — ji gau- 
nama teisėmis iš pareigų ir vyresniojo mandatą galima laikyti tik esmine 
sąlyga, formalybe. 

Jurisdikcija su pareigomis susieta turi būti amžinai (perpetuo) ar bent 
patvariai (stabiliter). Tai objektyvinis paprastosios jurisdikcijos patvaru- 
mas. Atbulai, paprastajai jurisdikcijai neužtenka laikinės siejos, laikinai su- 
sieti su pareigomis. Todėl paprastąja jurisdikcija negalima vadinti tos ga- 
iios, kuri suteikiama atskiram kuriam atvejui. 


Paprastoji jurisdikcija duodama betarpiškai pareigoms ir tik tarpiškai 
tenka asmeniui, pareigūnui. Kas tik teisėtai paskiriamas į pareigas, tas tuo 
pačiu gauna paprastąją tų pareigų jurisdikciją ir gali ją vartoti. Kai parei- 
gūnas nustoja savo pareigų, tai nustoja taip pat paprastosios valdžios. Bet 
paprastoji jurisdikcija ir tada tebėra: jos nenustoja pareigos — jos tenusto- 
ja buv. pareigūnas. Todėl ir sakoma, kad paprastajai jurisdikcijai nereikia 
subjektyvinio patvarumo. 

2. Įgaliota jurisdikcija vadinasi ta valdžia, kuri duota betarpiškai asme- 
nui (kan. 197, $ 1). Kartais ji, tiesa, teisėmis suteikiama pareigoms, pri- 
šliejama prie pareigų. Bet ta valdžia nesiskaito pareigų dalimi. Ji spe- 

Pareigos eina lyg depozitu, iš kur asmuo, pareigūnas pats gauna valdžią. 
Pareigos, galima dar sakyti, yra lyg artimesnis ar tarpiškas įgaliotos juris- 
dikcijos asmens determinatorius — kas paskiriamas į pareigas, tam tenka 
asmeninė valdžia. 

Bet kuri bažnytinių pareigų plačiąja prasme jurisdikcijos valdžia tėra 
įgaliota. Tas pats pasakytina apie galias, laikinai duotas bažnytinėms parei- 
goms neįstatymo keliu ir ab homine. 

Įgaliota jurisdikcija duodama įgaliojimu, įsakymu, dekretu, mandatu, 
privilegija suglaustąja prasme ir t. t. 

Įgaliota jurisdikcija skiriasi: 

1) Nuo paprastosios jurisdikcijos subjekto ir siejos atžvilgiu. 

2) Nuo vad. paprasto vykdytojo (exsecutor necessarius) — vykdytojas 
neturi jurisdikcijos griežtąja prasme ir tegali įvykdyti tai, kas jau padaryta, 

3) Nuo leidimo — jis dažniausiai tepriklauso leistinumui. 

3. Paprastoji ir įgaliota jurisdikcija skirstoma: 

1) Išorinėssrities (fori externi) ir išvidinėsarba sąžinės 
srities (fori interni, seu conscientiae). Pirmoji yra ta, kuri pirmiausia ir sa- 
vaime liečia viešuosius žmonių ar Bažnyčios reikalus, einama ar atliekama 
viešai Bažnyčios akyse (in facie Ecclesiae) ir turi juridinius ir visuomeni- 
nius padarinius. Tai, pvz., valdžia sakyti pamokslus ir viešai atleisti baus- 
mes. Antroji — kuri pirmiausia ir savaime teliečia privatinę žmonių gerovę, 
sąžinės reikalus, moderuoja žmogaus sąžinės santykius su Dievu, įprastai 
einama ar atliekama neviešai ir teturi padarinius Dievo akyse. Pavyzdžiai— 
nuodėmių atleidimas ir slapta cenzūrų absoliucija. 

Sąžinės srities jurisdikcija dar skirstoma į sakramentinės arba 
išpažintiessrities (f. interni sacramentalis) ir nesakramenti- 
nėssrities (f. interni non sacramentalis) — pagal tai, ar einama, atlie- 
kama ar ne per išpažintį. 

2) Teismo (iudicialis) ir neteismo (non iudicialis). Tai priklau- 
so nuo to, ar jurisdikcija vartojama teismo ar neteismo srityje. Neteismo 
srities jurisdikcija taip pat vadinasi „voluntaria“ (kan. 201, $ 3). Pavyzdys 
— įstatymų leidyba. 

Teismo srities jurisdikcija dar skirstoma į išorinės sritiesir są- 
žinėssrities. Pirmoji savaime suprantama. Antroji — išpažintis. 

3) Visuotinė (universalis) ir dalinė (particularis) — pagal tai, 
ar turima visoje Bažnyčioje arba visų tikinčiųjų atžvilgiu ar teturima kai 
kur arba kai kurių tikinčiųjų atžvilgiu. 

4) Pažymėta (expressa) ir spėjama (praesumpta). 

Toliau, paprastoji jurisdikcija specijaliai skirstoma į nuosavią 
(propria) ir vikarinę (vicaria). Pirmoji yra ta, kuri priklauso pačiai pa- 
reigų prigimčiai (ad propriam naturam officii pertinet). Ji einama savo var- 

du. Antroji — kuri priklauso prie pačios pareigų prigimties ir einama ne 
savo vardu. Pavyzdys — rezidencinio vyskupo galios dispensuoti nuo visuo- 
tinių įstatymų kai kuriais atvejais. 

Dar toliau, įgaliota jurisdikcija skirstoma: 

1) Abhomineiraiure. Tai priklauso nuo to, ar vyresniojo ar įsta- 
tymu įgaliota. Pirmųjų įgaliojimų daugiausia. Antrųjų — maža. Pvz., a iure 
įgaliotas yra kiekvienas kunigas klausyti išpažinties ir atleisti nuodėmes 
mirties pavojuje (kan. 884, 2252). 

2) Įgaliotair subdeleguota — pagal tai, ar įgaliojo paprasto- 
sios jurisdikcijos įgaliotojas ar įgaliotinis. 

3) Specijalinėarbaadcausamparticularem, ir genera- 
linėarbaaduniversitatemcausarumseunegotiorum, Pir- 
moji yra tada, kai įgaliota vienam kitam dalykui, atvejui ar daugeliui detęr- 
minuotų atvejų. Antroji — kai įgaliota atlikti kurios nors rūšies dalykus, 
pvz., visus moterystės reikalus ir visas kriminalines bylas, ar kurios nors ka- 
tegorijos asmenų reikalus, k. a. kurios vyskupijos vienuolių. 

4) Visa (totalis, ex toto) ir nevisa (partialis, ex parte) — pagal 
tai, ar įgaliojama visa ar ne visa paprastąja jurisdikcija. l 

5) Asmeninė (personalis) ir realinė (realis). Pirmoji yra tada, 
kai įgaliojamas asmuo pats stačiai ar dėl savo savybių, kas vadinasi „electa 
industria personae“. Antroji — kai įgoliojama dignitatės ar pareigų atžvil- 
giu. 

4. Įgaliotos jurisdikcijos pėdsakai randami nuo pat pirmųjų Bažnyčios 
dienų!). Dažniausi įgaliotojai — šv. tėvai?). Šie įgaliojimai labiausiai pa- 
gausėjo nuo V amž.3) ir negirdėtai paplito nuo XII amž. 

5. Kan. 198: „$ 1. Teisėse ordinaro vardu suprantami, nebent kas būtų 
įsakmiai išskiriamas, be šv. tėvo, kiekvienas savo teritorijai: rezidencinis 
vyskupas, abatas ir prelatas nullius ir jų generalinis vikaras, apaštališkasis 
administratorius, vikaras ir prefektas ir taip pat tie, kurie, nesant kalbėtųjų 
asmenų, teisių nuostatu ar patvirtintomis konstitucijomis laikinai eina jų 
pareigas, ir savo valdiniams — aukštieji išimtųjų vienuolių kunigų vyres- 
nieji. — $ 2. O vietinio ordinaro vardu (ordinarius loci seu loco- 
rum) suprantami visi įvardytieji, išskyrus vienuolių vyresniuosius“. 

Ir taip pat tie, kurie, nesant kalbėtųjų asmenų ir t.t. 
— katedros kapitula iki išrinkimo kapitulinio vikaro, kapitulinis vikaras, 
apaštališkasis provikaras ir kt. 


45 Tit 1,5: 
2) Pig. conc. Sardicens. (343) C. 5. 
3) Plg. c. 5, 6, C. XXV, ą. 2; c. 10, D. LIV; c. 1, D. XCIV. 

Vietinisordinaras — tuo vardu norima išreikšti, kad šių ordi- 
narų paprastoji jurisdikcija liečia pirmiausia teritoriją ir tik antroje eilėje: 
asmenis. Be to, venuolių vyresniųjų nevadinama vietiniais ordinarais dėl 
to, kad jų valdžia ne teritorinė, bet asmeninė. 


Pastebėtina ir tai, kad ordinarais tevadinami tie vyresnieji, kurie, ap- 
skritai, turi paprastąją išorinės srities jurisdikciją. 

6. Kan. 199, $ 1: „Kas turi paprastąją jurisdikcijos valdžią, tas gali kitą 
įgalioti ja visa ar dalimi“. 

Pasak daugelio kanonistų, visa valdžia įgalioti vis dėlto tegalima trum- 
pai ar pažymėtiems atvejams. Kitaip reikią kompetentingo vyresniojo suti- 
kimo. Tai pamatuojama tuo, kad be vyresniojo sutikimo toks įgaliojimas. 
reikštų atsisakymą visos jurisdikcijos ir jų vietoje įkūrimą naujų pareigų‘). 
Bet šios restrikcijos Kodekse I. C. nėra ir sekama prieškodeksinių kanonis- 
tų bendrąja nuomone, ir kadangi kan. 199, $ 1 aiškiai pasakyta, kad papras- 
tja jurisdikcija galima įgalioti vi sa ar dalimi, tai drąsiai galima priešinga 
tvirtinti. 

Įgalioti galima nuosavia ir vikarine jurisdikcijos valdžia. Įgalioti gali- 
ma net dispensuoti, nes nėra juridinio motyvo tvirtinti priešinga. 

Paprastąja jurisdikcija įgalioti negalima tik tada, kai tai daryti drau- 
džiama pačia daiktų prigimtimi, visuotinėmis teisėmis ar specijaliniu šv. 
tėvo draudimu. Taip, pačia daiktų prigimtimi šv. tėvas negali paskirti savo 
pontifikato vikaro; visuotinėmis teisėmis negali įgalioti savo jurisdikcijos : 
kanauninkas (kan. 401, $ 1), klebonas, parapinis vikaras ir kt. paprastosios 
galios nuodėmklausiai?). Ë 

Atbulai, įgaliotos jurisdikcijos negalima subdeleguoti. Tai bendra tai- 
syklė. 

Išimtys yra šios: 

1) Galima subdeleguoti atskiriems atvejams ir net nuolat Apaštališko-- 
jo Sosto įgaliotą jurisdikciją. Pvz., rezidenciniai vyskupai gali subdeleguoti 
vad. nuolatines galias. Išskirtini tik du atvejai, būtent, kai yra „electa in- 
dustria personae“ ar įsakmiai uždrausta subdeleguoti (kan. 199, $ 2). 

2) Paprastąją jurisdikciją turinčio už šv. tėvą žemesnio vyresniojo 
įgaliotinis „ad universitatem negotiorum“ gali atskirais atvejais subdele- 
guoti savo valdžią (kan. 199, $ 3). Pvz., rezidencinio vyskupo įgaliotinis. 
gali atskirais atvejais subdeleguoti galią dispensuoti nuo kai kurių mote- 


4) Pvz.: Th. Maroto, Institutiones iuris canonici, I n. 707; I. Chelodi, De 
personis, n. 127; Art. Vermeeschet I. Creusen, Epitome iuris canonici, I n. 
228; F. Claeys Bouuaertet G. Simenon, Manuale iuris canonici2, n. 353; 
Fr. Wernz — Vidal P., Ius canonicum, II n. 370; G. Cocchi, Commentarium 
in Codicem Iuris Canonici, II+ n. 122. 

5) Pontificia Commissio ad canones Codicis authentice intepretandes, 16 oct 
1919. 

rystės kliūčių. Bet ir čia išskirtini atvejai, kai yra „electa industria perso- 
nae“ ar įsakmiai uždrausta subdeleguoti, kaip aukščiau. Tai savaime aišku. 

3) Galima atskirais atvejais subdeleguoti, įsakmiai leidžiant paprasto- 
sis jurisdikcijos pirminiam įgaliotojui ar subdeleguoti galinčiam įgalioti- 
niui (plg. kan. 199, $ 4). 

4) Įgaliotas teisėjas net be įsakmaus leidimo gali subdeleguoti atlikti 
kurį nors jurisdikcijos veiksmą (kan. 199, $ 4), pvz., ištirti įvykį ar ištardy- 
ti liudytojus. 

Juo labiau nebegalima subdeleguoti subdeleguotos jurisdikcijos (kan, 
199, $ 5). Išimtis — kai įsakmiai leidžia paprastosios jurisdikcijos pirminis 
įgaliotojas ar subdeleguoti galįs įgaliotinis, kaip aukščiau. 

7. Įgaliotojas įgaliodamas pats turi galėti tikrai ir nedraudžiamai var- 
toti įgaliojamąją jurisdikciją. Kitaip jo įgaliojimas yra netikras ar bent 
draudžiamas, pagal atvejus. 

Be to, įgaliotina be substancinės klaidos ir absoliutinės baimės ar prie- 
vartos. Tai veiksmo tikrumui. Jei baimė ar prievarta tėra šiaipjau didelė, tai 
įgaliojimas tėra draudžiamas. 

Galop, įgalioti galima raštu, žodžiu ir bet kuriuo kitu išoriniu ženklu, 
pvz., galvos palenkimu. Pamatas — Kodekse I. C. įsakmiai neįsakyta jokios 
įgaliojimo formos. Bet įgalioti geriausia raštu. Tai reikale geriausiai ir tik- 
riausiai padeda įrodyti įgaliojimą, ir tuo būdu lengviausia išvengti įvairių 
nesusipratimų. 

Jei įgaliojama raštu, tai reikia laikytis reskriptų normų. 

8. Plačiai aiškintina paprastoji ir generalinė ad „universitatem negotio- 
rum“ įgaliota jurisdikcijos valdžia (kan. 200, $ 1) Tas pat pasakytina 
apie vad. nuolatines galias. Atbulai, įgaliota specijalinė jurisdikcijos val- 
džia suglaustai aiškintina (kan. 200, $ 1). 

Be to, kas gauna įgaliotą valdžią, tas savaime gauna taip pat visa tai, be 
ko tos valdžios negalima vartoti (kan. 201). Sąlyga — jei įgaliotojas pats 
gali reikiamąjį dalyką padaryti ar tai atskirai pačiomis teisėmis duodama. 

Kalbamoji galia duodama tik tam kartui ir pačiai įgaliotai valdžiai var- 
toti. Kitiems galams netinka. Pvz., įgaliotinis dispensuoti nuo moterystės 
kurios kliūties savaime gali taip pat atleisti cenzūrą, kuri kliudo dispensuo- 
ti (plg. kan. 66, $ 3), ir įgaliotas atleisti ekskomuniką už erezijos nusikal- 
timą savaime gali priimti vad. abjuraciją, kuri pagal Kodeksą I. C. padary- 
tina prie ordinaro ar jo įgaliotinio. 

Galop, kan. 200, $ 2: „Kas tvirtina, jog esąs įgaliotas, tas turi įrodyti sa- 
vo įgaliojimą“. 

Tai reikia padaryti tada, kai kas nors neigia įgaliojimą ar prieš jį už- 
protestuoja. Kitais atvejais nereikia jokių įrodymų, užtenka pačiam įgalio- 
tiniui tikrai žinoti įgaliojimą, ir gali jį vartoti. 

Įgaliojimą įrodyti geriausia ir lengviausia reskripto raštu. Bet tai pa- 
daryti galima taip pat kitais įvykių įrodymo būdais, pvz., liudytojais. 

9. Kan. 201, $ 1: „Jurisdikcijos valdžią tegalima vartoti betarpiškai val- 
činiams““. 

Taip, paprastąją jurisdikcijos valdžią tegalima vartoti betarpiškai savo 
valdiniams, o įgaliotą — įgaliotojo valdiniams. Tik valdiniai gali būti laiki- 
niai ir vien įgaliojimo objekto atžvilgiu. 

Nevaldiniams vartoti jurisdikciją tegalima tarpiškai. Tai yra tada, kai 
reikalas yra bendras valdinio ir nevaldinio. Tada betarpiškai liečiamas val- 
dinys ir tarpiškai, t. y. per valdinį, paliečiamas taip pat nevaldinys. Pavyz- 
dys — kataliko ir nekrikštyto asmens giminystės kliūties dispensa. 

Toliau, paprastąją ir įgaliotą teismo valdžią tegalima vartoti kitiems 
(kan. 201, $ 2). Atbulai, paprastosios ir įgaliotos teismo valdžios negalima 
vartoti pačiam sau, nes „Nemo sit index in causa propria“). Be to, papras- 
tosios ir įgaliotos teismo valdžios savaime negalima vartoti svetimoje teri- 
torijoje (kan. 201, $ 2), pvz., svetimoje vyskupijoje. Išimtys: 1) Paprasto- 
sios galios nuodėmklausiai gali visur klausyti savo valdinius išpažinties ir 
atleisti jiems nuodėmes. Tai, pvz., daryti gali ordinaras, klebonas ir kanau- 
ninkas nuodėmklausis (kan. 401, $ 1; 881, $ 2). 2) Iš savo teritorijos privers- 
tinai išvarytas ar savo teritorijoje kliudomas teisėjas gali svetur teisti ir 
nutarti teismo sprendimą. Tik apie tai turi pranešti vietiniam ordinarui 
(kan. 1637). 

Dar toliau, paprastąja ar igaliota neteismo jurisdikcija, apskri- 
tai, galima vartoti savo valdiniams ir net pats sau (kan. 201, $ 3). Paskuti- 
niji dalyką daryti galima betarpiškai, pvz., save vieną dispensuoti nuo pas- 
ninko, ir tarpiškai, atsieit, vartojant jurisdikciją visam kuriam juridiniam 
koleginiam asmeniui ar kolektyvui, kurio narys yra aktyvus jurisdikcijos 
subjektas. 

Savo naudai negalima vartoti neteismo jurisdikcijos tik dviejais atve- 
jais, būtent: 1) Kai pačia daiktų prigimtimi to daryti negalima. Pavyzdys 
— įstatymo leidyba. 2) Kai tai draudžiama įstatymais. Tai, pvz., atleidimas 
cenzūros, suteikimas beneficijos (kan. 1437), balsavimas (kan. 170) ir t. t. 

Galop, paprastąją ir įgaliotą neteismo jurisdikcijos valdžią galima var- 
toti savo ir svetimoje teritorijoje, ir net nesvarbu, ar valdinys yra vyresnio- 
jo ar svetimoje teritorijoje (kan. 201, $ 3). Taip, rezidencinis vyskupas gali 
dispensuoti savo valdinius svetimoje vyskupijoje. 

10. Paprastosios ir įgaliotos jurisdikcijos veiksmai, padaryti išorinėje 
srityje, galioja taip pat sąžinės srityje (kan. 202, $ 1). Todėl išorinėje srity- 
je atleista cenzūra ar duota dispensa turi galią taip pat sąžinės srityje ir 
čia nebereikia naujo atleidimo, respektyviai dispensos. Nors ir toks yra 


6) L. 10, D., de iurisdictione, 2, 1. 

dalykas, bet, žinoma, kas turi galią išorinėje srityje, tas vis dėlto negali 
jos vartoti sąžinės srityje. 

Atbulai, paprastosios ir įgaliotos jurisdikcijos veiksmai, padaryti sąži- 
nės srityje, savaime neturi galios išorinėje srityje (kan. 202, $ 1), ir todėl 
dalykas išorinėje srityje laikomas neįvykusiu ir reikia naujo veiksmo, pvz., 
naujos dispensos nuo įreguliaritatės. Išimtis — kai teisėse kas kita pažymė- 
ta. Pvz., kan. 1047 sąžinės nesakramentinės srities dispensa nuo moterystės 
kurios kliūties įprastai turi galią taip pat išorinėje srityje ir kan. 2251 są- 
žinės srities atleidimas cenzūros tam tikrais atvejais galioja taip pat išori- 
nėje srityje. 

Kas turi paprastąją ar įgaliotą jurisdikcijos valdžią sąžinės srityje be 
restrikcijos, tas ją gali vartoti sakramentinėje ir nesakramentinėje srityje 
(kan. 202, $ 2). Todėl klebonas, turėdamas galią dispensuoti nuo kurio nors 
dalyko sąžinės srityje, tai gali daryti per išpažintį ir ne per išpažintį. Iš- 
imtis — jei pačia daiktų prigimtimi dalyką tegalima atlikti per išpažinti, 
pvz., atleisti nuodėmes. 

Jei įsakmiai nepasakyta, ar paprastoji ir įgaliota jurisdikcijos val- 
džia priklausanti išorinei ar sąžinės sričiai, tai suprantama duota abiem 
tiemdviem sritims. Išimtis — jei pačia daiktų prigimtimi valdžia priklauso 
vienai katrai sričiai (kan. 202, $ 3), kaip aukščiau. 

1. Įgaliotinis turi laikytis įgaliojimo ribų. Tai pasakytina taip objekto, 
taip subjekto atžvilgiu ir t. t. Kitaip veiksmas yra netikras (kan. 203, $ 1). 
"Tik labai mažas kuris dalykėlis neveikia veiksmo tikrumo, nes niekniekis 
— nedidelė kupeta. 

Toliau, įgaliotinis turi laikytis įstatymų ir įgaliojimo įsakytos formos 
arba būdo (plg. kan. 203, $ 2). Jei forma įsakyta lyg sąlyga, tai reikia skirti 
esminę ir neesminę. Pirmuoju atveju jos reikia laikytis veiksmo tikrumui, 
o antruoju — leistinumui. 

Galop, jei kas, aplenkęs žemesnį vyresnįjį, kreipiasi į aukštesnį vyres- 
nįjį, tai tuo būdu nesustabdoma žemesniojo vyresniojo neteismo valdžios. 
Nesvarbu, ar valdžia yra paprastoji ar įgaliota (kan. 204, $ 1). Todėl kalba- 
muoju atveju žemesnis vyresnysis visados gali tikrai vartoti savo valdžią. 
Tik tai draudžiama aukštesnio vyresniojo pagarbos motyvais ir netvarkai 
išvengti. Nuo to draudimo tepateisina didelė ir skubota priežastis. Tik pa- 
skutiniuoju atveju ką padarius, reikia tuoj pranešti anam aukštesniam vy- 
resniajam (kan. 204, $ 4). 

12. Bažnytine jurisdikcija tikrai įgalioti tegalima tuos, kurie galingi 
yra jurisdikciją gauti prigimtine, pozityvinėmis Dievo ir bažnytinėmis tei- 
sėmis. Negalingi yra prigimtine teise vaikai ir bepročiai, pozityvinėmis 
Dievo teisėmis — nekrikštytas asmuo ir t. t., ir bažnytinėmis teisėmis — 
pasaulininkai, ekskomunikuotas ir interdiktuotas po pasmerkiamojo ar pa- 

skelbiamojo sprendimo ir t. t., neliečiant šv. tėvo teisės. Ir šiaip jau bažny- 
tine jurisdikcija įgaliotinas vertas ir juridiškai tinkamas asmuo, pvz., pakan- 
kamai mokytas ir doras. 

Įgalioti galima taip savo valdinį, taip svetimą asmenį. Pirmąjį net pri- 
verstinai galima įgalioti, ko negalima pasakyti apie antrąjį. 

Įgalioti galima taip atskirą fizinį ir juridinį asmenį ar kolektyvą, taip 
daugelį fizinių ir juridinių asmenų ar kolektyvų. O daugelį asmenų ar ko- 
lektyvų įgalioti galima po kits kito (successive) ir drauge (insimul). Po 
kitskito—— įgaliojamas pirma vienas, paskui kitas, bet tik vienas kuris iš 
jų tegali veikti. D r a u g e — įgaliojami keli ir savaime visi gali veikti. Be to, 
daugelį asmenų ar kolektyvą įgalioti galima „in solidum“ ir „collegialiter“. 
Pirmasis atvejas yra tada, kai kiekvienas iš daugelio įgaliotų sudaro atski- 
rą įgaliojimo subjektą. Antrasis — kai visi įgaliotiniai sudaro vieną mora- 
linį įgaliojimo subjektą. Kan. 205, $ 1: „Jei daugelis tam pačiam dalykui 
būtų gavę įgaliotą jurisdikciją ir būtų abejojama, ar įgaliota in solidum ar 
collegialiter, suponuojama, kad įgaliota neteismo dalyke in solidum, o teis- 
mo dalyke collegialiter“. Tik paskutinysis dalykas suprastinas išorinės sri- 
ties, nes sąžinės sakramentinės srities teismo dalykas, t. y. pačios išpažin- 
ties dalykas, visados tepriklauso vienam nuodėmklausiui skyrium ir todėl 
čia negali būti kalbama apie įgaliojimą „in solidum“. 

13. Įgaliojimą turi priimti įgaliotinis. Tai padaryti galima įsakmiai ir 
įsaistytai. Paskutinysis priėmimas yra tada, kai įgaliotinis buvo prašęs įga- 
lioti, vyresnysis priverstinai įgaliojo savo valdinį ar pačiomis teisėmis įga- 
liojama. 

Įgaliotas juridinis asmuo dalyką atlieka pagal savo konstituciją ar 
statutą. 

Daugelis įgaliotų „in solidum“ gali veikti nepriklausomai nuo kits kito. 
Tai pasakytina iki tol, kol vienas iš jų pradeda dalyką, būtent, teismo sri- 
tyje pakviečia šalis ar asmenį į teismą ir neteismo srityje bent patikrina res- 
kripto ar įgaliojimo tikrumą bei integralumą. Jei kalbamasis asmuo paskui 
dėl ligos ar kitos priežasties nebegali atlikti įgaliojimo ar atsimeta nuo jo, 
tai padėtis pasidaro pirminė ir iš naujo eina, kaip aukščiau (kan. 205, $ 2). 

Daugelis įgaliotų asmenų „collegialiter“ turi visi drauge veikti (kan. 
205, $ 3). Kitaip jų veiksmas yra netikras. Tai yra net tuo atveju, kai vieno 
iš įgaliotinių stačiai trūksta, jis nedalyvauja. Bet pačiam veiksmui vis dėlto 
nereikia, kad visi įgaliotiniai pritartų. Čia užtenka tiek balsų, kiek įprastai 
reikia koleginiams veiksmams. 

Jei vienas iš „collegialiter“ įgaliotų asmenų miršta ar jo nebėra, tai 
įprastai net visa įgaliota galia savaime išnyksta, nes nebėra viso kolektyvo. 
Išimtis — jei kas kita pasakyta įgaliojime (kan. 205, $ 3). 

Kan. 206: „Jei daugelis įgaliota po kits kito, tai dalyką atlikti turi tas, 

kurio įgaliojimas yra pirmesnis ir jo įsakmiai neatšaukta paskesniu reskrip- 
tu“. O kuris reskriptas yra pirmesnis, nutartina iš jo datos ir šiaipjau 
reskriptų precedencijos normomis. Jei įgaliota žodžiu, tai stačiai žiūrėtina, 
kas anksčiau įgaliotas. Čia kreipiama akis į įgaliojimo metą, net valandą. 

14.Įgaliota jurisdikcija baigiasi (kan. 207): 

i) Įvykdžius įgaliojimą. Tai neteismo dalykuose yra tada, kai pabaigia- 
mas visas įgaliotas dalykas, o teismo srityje — kai padaromas ar respekty- 
viai įvykdomas sprendimas. 

Be to, teismo srityje netikrai išspręsto dalyko nebegalima iš naujo 
spręsti. Čia tik materijalines sprendimo klaidas galima pataisyti (plg. kan. 
1878). Atbulai, neteismo srityje netikrą veiksmą galima visai pataisyti ar iš 
naujo nutarti bei padaryti (plg. kan. 59, $ 1). 

2) Praslinkus terminui ar pabaigus atvejus. Tik dar nepraslinkus me- 
tui pradėtą dalyką vis dėlto galima baigti"). Be to, sąžinės srityje veiks- 
mas yra tikras, padarytas, neatkreipus akies į termino praslinkimą ar atvejų 
pabaigimą. Neatkreipus akies — suponuojama bona fides, bent aktu- 
alinė. Ši išimtis padaryta sielų naudai. 

3) Visai pasibaigus įgaliojimo priežasčiai ar priežastims, pvz., susitai- 
kius šalims. 

4) Atšaukus įgaliotojui įgaliojimą ir tai pranešus įgaliotiniui stačiai, 
arba jam pačiam, laišku, per kitą asmenį ir t. t. 

Atšaukti įgaliojimą galima tikrai visados, net dar nepradėjus ir nepa- 
lietus įgaliotiniui dalyko, o nedraudžiamai — dėl teisingos priežasties. 

Subdeleguotas asmuo taip pat gali visados tikrai ir dėl teisingos prie- 
žasties nedraudžiamai atšaukti dar nepradėtą ar nepaliestą subdelegaciją. 
Atbulai, jis niekados negali tikrai atšaukti jau pradėtos subdelegacijos — 
pradėjus dalyką, jo valdžia savaime pasibaigia. 

5) Atsisakius įgaliotiniui, tai tiesiog, kaip aukščiau, pranešus įgalioto- 
jui ir paskutiniajam priėmus atsisakymą. 

6) Mirus ar nustojus teisės, arba jurisdikcijos įgaliotiniui — griežtai 


7) Mirus ar kitaip nustojus teisės, arba jurisdikcijos įgaliotojui — ne- 
pradėtas įgaliojimas, duotas „ad beneplacitum nostrum“ ar tolygiu būdu, k. 
a. „donec voluero“, ar duotas ką nors suteikti pažymėtiems asmenims. Atbu- 
lai, kitokios įgaliotos galios kalbamuoju atveju nesibaigia. Be kitko, nesi- 
baigia įgaliojimas „ad beneplacitum Sedis“ ir „donec revocavero“. 

8) Mirus ar nebesant nors vieno „collegialiter“ įgalioto asmens ar nario, 
kaip minėta aukščiau. Išimtys — jei kas kita pasakyta įgaliojime, dalykas 


7) Fr. Wernz- Vidal P., Ius canonicum, II n. 377. 

jau pradėtas bei paliestas (išskyrus teismo sprendimą) ar įgaliotinis ankš- 
čiau kitą teisėtai subdelegavo. 

15. Įgaliojimas sustoja šiais atvejais: 

1) Sustabdžius įgaliotojui įgaliojimą. Čia pasakytina mažne tas pat, kas 
pasakyta apie įgaliojimo atėmimą. 

2) Apeliavus ar respektyviai kreipusis į įgaliotoją, nebent tai būtų tik 
in devolutivo ir t. t. 

3) Padarius prieštaraujamąją ekspediciją ir ją priėmus — iki dalykas 
išsprendžiamas. 

4) Sustojus įgaliotojo teisei, arba jurisdikcijai, ir dalykui tebesant ne- 
paliestamš). 

16. Paprastosios jurisdikcijos nustojama štai kada (kan. 208): 

1) Nustojus pareigų, pvz., mirus ar pašalinus. 

2) Nustojus pareigų ordinarui — jų vikarų paprastoji jurisdikcija tei- 
sių pažymėtais atvejais, pvz., generalinio vikaro valdžia. 

3) Po ekskomunikos, pareigų suspensos ir interdikto pasmerkiamojo ar 
paskelbiamojo sprendimo — paprastosios galios nuodėmklausių valdžia 
klausyti išpažinčių bei atleisti nuodėmes (kan. 873, $ 3). 

Be to, paprastoji jurisdikcija sustoja, teisėtai apeliavus ar kreipusis. 
Išimtys — apeliacija ir kreipimasis in devolutivo ir kan. 2264, 2284, kuriuo- 
se kalbama apie ekskomunikos ir suspensos atvejus. 

17. Kan. 209: „Bendroje klaidoje ar pozityvinėje ir apytikrioje teisių ar 
įvykio abejonėje Bažnyčia papildo jurisdikciją taip išorinėje, taip. sąžinės 
srityje“. 

Papildyti jurisdikciją reiškia atskirais atvejais suteikti galią daryti tai, 
ko savaime negalima tikrai padaryti. Čia jurisdikcija duodama pačiu įvykiu 
ar teisėmis. Ji suteikiama tuo momentu, kai atliekamas jurisdikcijos veiks- 
mas. Padaryta, ir vėl nebeturima galios, pasiliekama po senovei. Atkartoja- 
mas veiksmas, ir vėl papildoma jurisdikcija, 

Bažnyčia gali papildyti savo jurisdikciją. Atbulai, Bažnyčia negali pa- 
pildyti Dievo teisių jurisdikcijos, pvz., pasaulininkui galios klausyti išpa- 
žinties. 

Bažnyčia papildo jurisdikciją sielų naudai. 

Bažnyčia jau seniai papildo jurisdikciją. Tik iki Kodekso I. C. nebuvo 
rašytinio Bažnyčios jurisdikcijos papildymo įstatymo ir Bažnyčia papildy- 
davo jurisdikciją įpročio teise, pagal kanonistų ir teologų mokslą. Kodek- 
sas I. C. pirmasis išleido aiškų jurisdikcijos papildymo rašytinį įstatymą. 
Tai aukščiau cituotas kan. 209. 


5) Ph. Maroto, Institutiones iuris canonici, I n. 716; G, Cocchi, Commen- 
tarium in Codicem Iuris canonici, II* n. 130. 

Kan. 209, kaip matėme, Bažnyčia papildo jurisdikciją dviejais atvejais, 
būtent: 

1) Bendrojeklaidoje. 

Kalbamoji bendra klaida yra tada, kai jurisdikcijos vartojamoje vieto- 
je ir jos vartojimo metu viešai klaidingai manoma, jog jurisdikcija turima. 
Nesvarbu, kas manoma kur kitur ar kitu metu. 

Aktyvus bendros klaidos subjektas yra ne tie asmenys, kurie eina pa- 
syviu jurisdikcijos subjektu, bet tos vietos katalikai. Todėl bendra klaida 
yra tada, kai vietiniai katalikai bendrai klaidingai mano, jog kuris asmuo 
turįs jurisdikciją. Atbulai, nesvarbu, kiek asmenų naudojasi papildomąja 
jurisdikcija. ir ar jie ką mano ar nieko nemano apie jurisdikcijos turėjimą. 
Net jie gali tikrai žinoti, kad jurisdikcijos neturima, Pvz., pasibaigė kurio 
kunigo jurisdikcija klausyti išpažinčių. Vietiniai katalikai to dalyko neži- 
no ir mano, jog kunigas galįs klausyti išpažinčių (bendra klaida), tikintie- 
ji eina išpažinties, ir išpažintis yra tikra — papildomoji jurisdikcija. 

Papildomajai jurisdikcijai užtenka bendros klaidos de facto, atsieit, kai 
daugelis klysta, ar de iure arba vad. „error interpretativus“. Paskutiniajam 
dalykui užtenka vien tokio viešo įvykio, kuris savaime gali suklaidinti ne 
vieną kitą, bet daugelį. Jei ko nesuklaidino, tai atsitiko dėl asmeninių ku- 
rių nors aplinkybių. Įvykio bendros klaidos pavyzdys — kunigas sėdi kon- 
fesijonale su kamža ir stula, nes taip tedaro tie kunigai, kurie gali klausy- 
ti išpažinčių. Kitas pavyzdys — kunigas po mišių meldžiasi bažnyčioje ir 
paprašytas sėdi į konfesijonalą ir klauso išpažinties: kas neturi jurisdikci- 
jos, to nedaro. Kalbamojo dalyko pamatas yra tas, kad sunku visados, labiau- 
siai dideliuose miestuose, turėti bendrą klaidą de fakto ir todėl ši papildo- 
moji jurisdikcija būtų bergždžia. Bet neužtenka labai kaltos ar kalčiausios. 
klaidos. Pvz., viešai paskelbus kunigo nekompetenciją, vienas kitas nežino-. 
damas eina išpažinties — nepapildoma jurisdikcijos. 

Bendrai klaidai nereikia jokių titulų. Konkrečiai jai nereikia vad. „ti- 
tulus coloratus“. Pamatas — Kodekse I. C. nieko nekalbama apie jokius 
bendros klaidos titulus. 

2) Pozityvinėje ir apytikrioje abeijonėje. 

Taigi, čia reikia pozityvinio abejonės, t. y. abejojimas turi remtis ku- 
riuo nors pamatu. Atbulai, neužtenka negatyvinio abejonės, arba kai neturi- 
ma jokio pamato nei tvirtinti, nei neigti. Be to, reikia apytikrės abejonės, 
atsieit, turi būti rimtas pamatas arba „ratio alicius momenti seu gravis“ už 
jurisdikciją. Nesvarbu, ar abejojimas yra įvykio, pvz., abejojant, ar jurisdik- 
cija yra pasibaigusi, ar teisių, k. a. abejojant, ar kuri nuodėmė yra rezervuo- 
ta. Nesvarbu nė tai, ar abejojama yra viešai ar slapta — be restrikcijos kal- 
bama. 


132 Dr. P. Malakauskis 


Taip bendroje klaidoje, taip pozityvinėje ir apytikrioje abejonėje Baž- 
nyčia jurisdikciją papildo išorinėje ir sąžinės srityje. 

Bendroje klaidoje jurisdikcija papildoma absoliučiai, o pozityvinėje 
ir apytikrioje abejonėje — sąlygiškai, būtent, kai jos objektyviai neturima. 

Taip bendroje klaidoje, taip pozityvinėje ir apytikrioje abejonėje visa- 
dos tikrai galima vartoti papildomąją jurisdikciją. Jei abejonė yra negaty- 
vinė, tai jurisdikcijos veiksmo tikrumas priklauso nuo nežinomos tikreny- 
bės. 

Papildomosios jurisdikcijos leistinumas: 

*1) Bendrojoje klaidoje papildomąją jurisdikciją tegalima vartoti di- 
deliame tikinčiųjų reikale ar bent dėl teisingos ir proporcingos priežas- 
ties, nes čia Bažnyčia nenoromis tepapildo jurisdikciją. Reikalo pakanka- 
mumą nutaria aktyvus jurisdikcijos subjektas. Bet kadangi veiksmas visa- 
dos yra tikras, tai nereikia įspėti pasyvaus subjekto. 

2) Pozityvinėje ir apytikrioje abejonėje papildomąją jurisdikciją varto- 
ti galima be jokios specijalios priežasties, juo labiau reikale, nes čia Bažny- 
čia noriai papildo jurisdikciją. Tik pirma reikia stengtis išspręsti abejoji- 
mą, kas savaime aišku. Pasyvaus subjekto nereikia įspėti, kaip aukščiau. 

3) Negatyvinėje abejonėje jurisdikciją tegalima vartoti dideliame pa- 
syvaus subjekto reikale — skęstant ir skustuvo reikia griebtis. Bet kadan- 
gi veiksmo tikrumas pasilieka abejotinas, tai reikia įspėti pasyvų subjektą, 
kad paskui pataisytų dalyką. 

4) Bažnyčios papildymas jurisdikcijos vis dėlto neduoda aktyviam sub- 
jektui teisės ir titulo tuo pasikliauti ir nesirūpinti gauti bei atgauti nuola- 
tinės ir įprastos jurisdikcijos. Paskutiniojo dalyko nenorint ar nepaisant, 
reikia atsisakyti pačių pareigų, kuriose reikia vartoti jurisdikciją. Tačiau to 
dalyko nepadarius, reikale vėl galima naudotis papildomąja jurisdikcija. 

5) Pasyvus papildomosios jurisdikcijos subjektas, žinodamas dalyką, 
šia jurisdikcija nedraudžiamai tegali naudotis greitame reikale, ar tikrai 
sunku tegalint kreiptis į kitą asmenį, ar bent dėl teisingos ir proporcingos 
priežasties, pagal jurisdikcijos veiksmo svarbumą. 

18. Negalima tikrai kitų įgalioti paprastąja ir įgaliota šventimų val- 
džia. Išimtis — jei tai įsakmiai leidžiama teisėmis ar indultu (kan. 210). 
Pavyzdžiu gali eiti kan. 1304, kurio nr. 4 vietinis ordinaras gali įgalioti ku- 
nigus benediktuoti šventus drabužius ir daiktus. 


Summarium. — Hic tractatur: I. Notiones generales, II. Erectio, innovatio et 
suppressio, III. Collatio, IV. Amissio et V. Ordinaria et delegata iurisdictio relate ad 
officia ecclesiastica. 

Tautos pastoracijos klausimas 
(DE ACTIONE PASTORALI IN NATIONE) 


I. TAUTOS REIKŠMĖS IšKILIMAS šIŲ DIENŲ PASTORACIJOJE 


Šių dienų pastoracijoje, be kitko, galima pastebėti didelį susidomė- 
jimą tautos pastoracijos klausimais. To dalyko svarbiausios priežastys bene 
yra konstatavimas glaudžių religijos ir tautos sijų ir tautos, organinės ir 
individualios visumos, supratimo išryškėjimas. 


1. Konstatavimas glaudžių religijos ir tautos sijų 


Tautos pačios niekados nebuvo svetimos katalikų Bažnyčiai. Paskuti- 
nioji, pašventindama natūralias tautines bendruomenės formas, pasak K. 
Zimmermann'o, yra net padėjusi susikurti Europos tautoms!). Tik 
pastaruoju laiku, pradėjus įvairiems tautiniams sąjūdžiams eiti į kraštu- 
tinumus ir religiją bei Bažnyčią net laikyti tautos ir valstybės priešais, 
pradėta vėl ir, sakytume, dar ryškesniais bruožais pabrėžti tautos ir religi- 
jos santykius ar ryšius tarpusavyje. 

Daugelis teologų — moralistų ir pastoralistų — šiandien teigia, kad 
ne tik religija ir dorovė turį didelės reikšmės tautai ir valstybei, bet net 
tauta ir valstybė gali turėti ir iš tiesų turi nemenką reikšmę religijai bei 
dorovei. 

Taip, religija sustiprina tautos vienybę. „Tauta, kaip kažkoks vienetas 
(als Einheit)“, pasak dr. Erhardo Drinkwelder'io: „bus jaučiama visai 
kitaip, jei prie jau esančios tautai priklausymo sąmonės dar prisidės 
religinio gyvenimo su tauta vieningumo sąmonė. Kilmės bendrumas, ben- 
dra kalba, bendri paveldėti gabumai, bendras darbas ir likimas yra jėgos, 
kurios tautą sutelkia į vieningumą, o kraujo kilmės bendrumas ir giminin- 
gumas sukuria dvasios ir sielos bendruomenę. Bet visa tai tik tada sudaro 
tobula vienybę, kai prie to dar prisideda religinis bendrumas, suprastas 
krikščioniškąja prasme, arba kai tauta laikosi Dievo ir Kristaus, vienybės 
pagrindo (als etwas Einheitliches), ir kai ji visu tuo giliai persiima. Tik 
tuo būdu tauta visiškai išryškina savo nustatytą charakterį, kuris jau 
gali būti laikomas visai savyje atbaigtu ir iš kitų tautų išsiskiriančių cha- 


1) Die Kirche als Seelsorgerin des Volkes, Wiesbaden 1936, 38. 

rakteriu“?). Jei tautas meilė turi aukštesnių, amžinų motyvų — Dievą, tai, 
pasak prof. dr. T. Steinbickel'io, ši meilė krikščioniui tampa šventa sija, 
kuri ypatingu būdu jungia jį su tauta. Tautos išdavimas jam yra Dievo 
išdavimas ir tarnavimas tautai yra Dievo tarnystė. Juo gilesnis yra tikėji- 
mas į Dievą, juo didesnis prisirišimas prie savo tautos ir juo jautresnis 
dalyvavimas jos džiaugsmuose ir varguose. Tuo būdu religija, rišdama 
žmogų su Dievu ir žmonėmis (artimu), labiau suriša jį ir su jo tauta). 


Religija, stiprindama tautos vienybę, tuo pačiu stiprina ir tautinį jos 
jausmą. Tuo būdu religiniu tautos pakėlimu, pasak minėtojo dr. K. Zim- 
mermann'o, katalikų Bažnyčia yra labai pakėlusi ir tautinį gyvenimą‘). 

Antra vertus, ir tauta turį nemaža reikšmės religijai ir Bažnyčiai. W. 
Everhard rašo: „Tauta, kaip ir šeima, luomas ir tėvynė, Bažnyčios 
akimis žiūrint, priklauso prie didžiausių dorovinių vertybių grupės. Ji, 
pagal krikščionių mokslą, yra jautriausias sukurtosios žemiškojo gyveni- 
mo tvarkos dalykas ir svarbiausias dieviškojo pasaulio vadovavimo (Welt- 
lenkung) įrankis. Visi kultūros lobiai ir žmonių doroviniai siekiai yra su 
ja glaudžiai susiję. Tauta yra viena iš tų svarbiausių ir galingiausių gyve- 
nimo formų, kuri tarnauja žemiškosios žmogaus buities uždaviniams. Ka- 
dangi tauta ir valstybė, pagal Bažnyčios mintį, yra didžiausios vertybės 
žemiškoje gyvenimo santvarkoje, tai jas reikia laikyti pagrindinėmis doro- 
vinės žmonių bendruomenės galiomis (sittliche Grundmūchte). Tauta ir 
valstybė turi ne tik dorovinį, bet ir religinį rangą, ir tai net trejopą, bū- 
tent: a) tauta ir valstybė yra iš Dievo kilusios dorovinės tvarkos palaiky- 
tojos ir vienos iš vykdytojų (Mitvollzieher), b) jų autoritetas ir jėga 
(Macht) kyla iš Dievo, pirmojo viso ko Davėjo (Allurheber und Allen- 
ker), ir c) jos turi liudyti apie Dievą ir į Jį vesti, nes tautos ir valstybės 
bendruomeninis gyvenimas turi būti kreipiamas į šio gyvenimo šaltinį — 
Dievą, Tautų Tėvą““). 


2. Tautos, kaipo organinės ir individualios visumos, supratimo išryškėjimas 


Grįžtant visame šių dienų gyvenime prie to, kas organiška, pradėta ir 
tautoje ieškoti organiškumo elementų. Pasirodo, kad tauta kaip tik ir yra 
vienas iš reikšmingiausių organiškųjų vienetų. Į tautą, kaip organizmą, 
imta žiūrėti ne tik natūralinėje, bet ir metafizinėje santvarkoje. Vadinasi, 
tautą imta laikyti ne tik gamtine bendruomene, kurios narius riša kraujo, 
kalbos, papročių bendrumas, bet ir antgamtine bendruomene, net Mistinio 


2) Vollendung in Christus, Paderborn 1934, 199. 


3) Die religiöse Situation der Zeit: „Lebendige Seelsorge“, Freiburg i. Br. 1937, 
60. 


4) T. p., 39. 
5) Kirche und Gemeinwohl, Wiesbaden 1935, 12—13, 58—59. 

Kristaus Kūno nariu“). E. Drinkwelder sako: „Tauta, kaipo visuma, 
yra Kristaus kūno narys ir todėl ji turi ypatingus uždavinius ir prasmę, 
kad, kaipo atskiras organas, bendrai veiktų visumos organizme. Tačiau 
tam reikia religinės tautos vienybės. Šita religinė kiekvienos tautos vie- 
nybė yra labai didelės vertės dvasinė galia, kaip ir fizinė kilmė iš to pa- 
ties kraujo ir rasės grynumas“?). Tautos, kaipo antgamtinės bendruomenės, 
idėjai pagrįsti randama medžiagos net apreiškimo šaltiniuose, liturgijoje ir 
Bažnyčios istorijoješ). 

Šalia bendruomeniškumo vis labiau ir labiau pradėta pabrėžti tautos 
individualumą, ir tai ne tik gamtinėje, bet ir antgamtinėje (religinėje) 
santvarkoje. Tautotyros mokslai rodo, kad tautos skiriasi nuo kita kitos 
ne tik savo kalba, būdu, papročiais, mokslu, menu ir t. t., atsieit, natūralinio 
savo charakterio bruožais, bet ir savo religija, net dorove, doroviniais pa- 
pročiais. Todėl ir E. Drinkwelder sako: „Kristus kiekvienos tautos 
kitaip respektuojamas ir pergyvenamas“?). Vadinasi, kiekvienos tautos 
religija turi taip pat specifinį savo charakterį, dvasią. 

Tai priežastys, paskatinusios skirti daugiau reikšmės tautiniam pra- 
dui pastoracijoje. 

Pačiai pastoracijai tiesiog daugiau svarbos turi tautos, kaipo orga- 
ninės ir individualios bendruomenės, supratimo išryškėjimas!?). Kadangi 
tauta yra ne tik natūralinė, bet ir antgamtinio paskyrimo bendruomenė, or- 
ganizmas, arba yra skirta būti „Kristaus Kūno narys“, tai reikia stengtis, 
kad ji toks narys iš tikrųjų būtų. Antra vertus, kadangi tauta yra indi- 
vidualus organizmas, net turi individualų religinį ir dorinį charakerį, tai, 
norint įjungti ją į dieviškąjį organizmą arba įsūnyti į Dievo karalystę, 
reikia išeiti kaip tik iš šio jos individualumo. Kitaip tariant, reikia 
pažinti jį ir pagal jį veikti. 

Šį dvejopą tautos pastoracijos uždavinį dar tiksliau galima išreikšti 
palyginimu, paimtu iš auklėjimo srities. Kaip auklėjime auklėtinis turi 
pakilti prie auklėtojo, o auklėtojas nusileisti prie auklėtinio, taip ir tau- 
tos pastoracijoje: 1° tauta turi pakilti prie religijos, Kristaus ir įsijungti 
į Jo Mistinį Kūną — Bažnyčią, kitais žodžiais tariant, tauta turi pasisa- 


6) Plg. G. Fessard, Mission éternelle de la patrie dans la chrétienté: „Pax 
Nostra“, Paris 1936, 283—363. 

7) Vollendung in Christus, 199. i 

8) Pig. Linus Bopp, Kirchwerdung des Volkes und Volkwerdung der Kir- 
che: „Lebendige Seelsorge“, Freiburg i. Br. 1937, 208—215, ir W. Kampe, Die 
Nation in der Heilsordnung, 1936. 

9) T. p. 199. EERE k) 

10) Konstatavimas glaudžių tarpusavių sijų tarp religijos ir tautos tiesiog dau- 
giau reikšmės turi moraliniame gyvenime. Iš to labiau paaiškėja atskirų asmenų ir 
Bažnyčios priedermės tautai ir tautos bei valstybės priedermės religijai ir Baž- 
nyčiai. 

vinti religijos turinį ir įsijungti į gyvą religinį gyvenimą, ir 2° religija ir 
Bažnyčia turi nusileisti prie tautos ir į ją įsikūnyti, kitas žodžiais ta- 
riant, religija ir Bažnyčia turi prisitaikyti prie tautos individualybės ir 
apsipavidalinti tautinėmis lytimis, 


II. TAUTOS ĮJUNGIMAS Į MISTINĮ KRISTAUS KŪNĄ — 
BAŽNYČIĄ 


1. Trys tautos į Mistinį Kristų įjungimo momentai 


Dr. Linus Bopp skiria tris tautos į Mistinį Kristaus Kūną — 
Bažnyčią įjungimo (—kirchwerdung“o des Volkes) momentus, būtent: 
tautos sureliginimo arba tautos pašventinimo per religiją, tautos sukrikš- 
čioninimo arba Kristaus įsikūnijimo tautoje ir tautos įsijungimo į Kris- 
taus Kūną — Bažnyčią arba, kitais žodžiais tariant, tautos sukataliki- 
nimo’). 

Plačiau kalbant: 

a) Tautos sureliginimo reikalą Linus Bopp grindžia tais pačiais 
argumentais, kuriais remiasi ir Dr. E. Drinkwelder, būtent, didesnio tautos 
vienybės sustiprinimu arba tautos vienybės atbaigimu. Jis sako, kad „kame 
tikėjimas į istorinį tautos paskyrimą susiderina į vienybę su religija, ten 
pražysta vaisingas gyvenimas... Stipriausia ir iš gelmių kylanti rišamoji 
jėga glūdi religiniuose žmonių sielų pagrinduose. Jei žmonių sielų gelmės 
būtų padarytos gyvos, tai jie pasidarytų tarsi vieno vardo ir vienos tautos 
pašaukti“?). Tautos sureliginimo reikalas kyla iš to, kad šiandien komunisti- 
nis atejizmas ir neopagonizmas, griaudami ir iškreipdami religiją, tuo pačiu 
neša didelių pavojų ir tautai. 

b) Tautos sukrikščioninimo reikalas, pasak Linaus Bopp'o, kyla 
iš pačios prigimties. Tertuliono posakis „anima naturaliter christiana“ 
tinka ir tautos sieloms. Vadinasi, ne tik atskiros sielos, bet ir tautą suda- 
rančios sielos yra jau savo prigimtimi krikščioniškos. Jose glūdi Dievo 
Žodis. Reikia tik Jį pažadinti ir leisti Jam prabilti. Tuo būdu esą galima 
kalbėti apie Kristaus įsikūnijimą tautose ir nuolatinį jo tęsinį. Tam tikra 
prasme net esą galima kalbėti apie tautos tapimą Kristaus Kūnu ir pavida- 
lu. Tačıau čia iškyla Bažnyčios sąvokos klausimas ir tautos sukatalikinimo 
reikalas. 


c) Kadangi Mistinis Kristaus Kūnas, pagal šv. Povilą (Efez. 1,23), reiš- 
kia Bažnyčią, tai tautos, kurios nori dalyvauti Kristaus įsikūnijime ir Jo 
1)Kirchwerdung des Volkes und Volkwerdung der Kirche: „Lebendige Seel- 


sorge“, 207—229. 
2) T. p., 215—216. 

tęsinyje, turi įsijungti į Bažnyčią (Kirchwerden), tiksliau tariant, turi pa- 
sidaryti katalikiškos. Nors Žodis per Šv. Dvasią apšviečia kiekvieną, kurs 
ateina į pasaulį (Jon. 1,9), bet šis apšvietimas ir sielų atgimdymas pirmiau- 
sia vyksta per Bažnyčią. Nors neužtenka formaliai priklausyti prie Baž- 
nyčios — reikia dar dvasinio priklausymo prie Jos —, vis dėlto geriau bent 
išoriniu būdu priklausyti, negu visai prie Jos nepriklausyti. Taigi, net 
toks tautos priklausymas prie Bažnyčios yra didelė bijologinės ir dvasinės 
tautos egzistencijos garantija“). 


2. Trys tautos į Mistinį Kristų įjungimo uždaviniai 


Iš tautos į Mistinį Kristų įjungimo reikalo ir trijų to įjungimo momen- 
tų kyla ir trys grupės atitinkamų uždavinių: žadinti tautos ištikimumą 
Dievui ir religijai ir laimėti nuo religijos nutolusiąsias tautos sielas, iš- 
laikyti tautoje konfesinę vienybę arba, esant įvairioms konfesijoms, siekti 
jų vienybės ir laimėti visų tikinčiųjų nuoširdžius santykius su Bažnyčia 
ir aktyvų dalyvavimą Jos misijos vykdyme. Taip: 

a) Kiekvienoje tautoje yra tam tikras skaičius nuo religijos bei Bažny- 
čios nutolusių ir net joms priešingų žmonių. Jie sergą Kristaus Kūno 
nariai, ir dėl to reikia juos pagydyti, taip tariant, juos vėl grąžinti gyva- 
jai Bažnyčiai, gyvam religiniam gyvenimui. Bet čia reikia skirti, ar šis 
nutolimas nuo religijos ir jai priešingas nusistatymas reiškiasi tik atski- 
ruose tautos nariuose ar yra tapęs kolektyviu reiškiniu ir net organi- 
zuota pajėga. Pirmuoju atveju daugiau tektų vartoti individualias sure- 
liginimo, o antruoju — kolektyvines priemones. Apskritai, reiktų ža- 
dinti tautos ištikimybę Dievui bei religijai ir kreipti jos dėmesį į svarbų 
jos pašaukimą, kurį religija kaip tik įprasmina. 

b) Nereikia užmiršti, kad kiekvienoje tautoje buvo, yra ir bus žmonių 
(ypač vad. desintegracijos tipo), kurie savo religinio gyvenimo kūrime pa- 
sireiškia šališkai ir dėl to daugiau ar mažiau sudrumsčia ir kai kada net 
tikrai suskaldo Bažnyčios gyvenimą. Tokių konfesinių susiskaldymų bei 
skilimų istorijoje yra nemaža ir dėl to beveik kiekvienoje tautoje šiandien 
yra net po keletą konfesijų. Bet tokiose tautose, kuriose yra išlikusi kon- 
fesinė vienybė, reikia pirmiausia stengtis ją išlaikyti, vengti viso to, kas 
konfesinį susiskaldymą galėtų iššaukti, o kame konfesinis susiskaldymas 
yra jau įvykęs faktas, ten reikia ieškoti kelių prieiti prie kitų konfesijų 
žmonių, laimėti jų simpatijų katalikybei, propaguoti Bažnyčių unijos idė- 
ją ir siekti pačios konfesijų vienybės‘). 


3) Plg. Linus Bopp, t. p., 217. 

4) Šiuo klausimu ypač reikšmingas yra Bonnos un-to prof. A. Radema- 
cher'io veikalas „Die innere Einheit des Glaubens“, Bonn 1937; be to, dėmesio 
vertas ir O. Bauhofer'io veikalas „Einheit im Glauben“, Einsiedeln 1935, ir kard. 
John Henry Newmann, „Die Einheit der Kirche und die Mannigfalt ihrer 
Amter“ (vok. vertimas), Freiburg i. Br. 1938. 

c) Nepaslaptis, kad net šiandien Bažnyčia dar vis tebėra identifikuo- 
jama su dvasiškiais, kleru, o Bažnyčios misijos vykdymas laikomas klero 
reikalu ar net klero tikslų siekimu — klerikalizmu. Ši pažiūra į Bažny- 
čią ir Jos misiją yra būdinga ne vien nuo Bažnyčios nutolusiųjų ar joms 
priešingųjų sferoms. Ji gali reikštis (labai dažnai ir reiškiasi) net šiaip 
gerų ir tikinčiųjų pasaulininkų tarpe. Dėl Bažnyčios reikalų jie nejaučia 
atsakomybės, tarsi tai būtų tik vienų dvasiškių reikalai, ir dėl to ramia są- 
žine nesirūpina jais. Kaip tik dėl to šiandieninėje pastoracijoje, ypač sie- 
kiant tautos sukatalikinimą, rūpinamasi pažadinti tikinčiuose pasaulinin- 
kuose dvasinę savisąmonę (geistige "Telbstbewustsein). Tai pasiekti 
štengiamasi, be kitko, ypač tinkamų nustatymu dvasiškių santykių su pa- 
saulininkais. Šie santykiai neturi būti nustatomi, pabrėžiant skirtumą tarp 
valdančiosios bei mokomosios ir klausiančiosios Bažnyčios. Dvasiškių ir 
pasaulininkų negalima taip pat skirstyti į aktyvią ir pasyvią Bažny- 
čios dalį arba į teisių ir priedermių depozitorius. Dvasiškių ir pasaulinin- 
kų vaidmuo Bažnyčioje, kaipo Kristaus Kūne, yra toks, koks yra atskirų 
narių organizme, turinčių savas teises ir priedermes, skirtingas tik 
` būdo atžvilgiu. Krikšto ir sutvirtinimo sakramentai, kurių eina visi kata- 
likai, papuošia juos visus kunigiška, profetiška ir karališka vertybe ir įpa- 
reigoja atlikti tam tikras iš šios vertybės išplaukiančias pareigas, kurios 
yra panašios į dvasiškių pareigas. Pasaulininkai, atlikdami šias pareigas, 
nėra tik dvasiškių padėjėjai, jų Unteroficieriai. Minėtaisiais sakramen- 
tais uždėtas pareigas tiesiog ir savarankiai jie vykdo šeimoje ir savo pa- 
šaukimo darbuose. 


III. BAŽNYČIOS PRISITAIKYMAS PRIE TAUTOS INDIVI- 
DUALYBĖS 


Tauta yra materijalinis Bažnyčios misijos objektas. Ją Bažnyčia turi 
formuoti antgamtiniam gyvenimui. "Tačiau tautai, esančiai individualiai 
iš kitų išsiskiriančiai bendruomenei, visumai (Ganzheit), reikia individualių 
to formavimo būdų ir priemonių. Vadinasi, Bažnyčia, norėdama tautoje su- 
kurti gyvą religinį gyvenimą, turi laikytis to paties principo, kurio lai- 
kosi atskirų asmenų religinio gyvenimo kūrime, būtent, malonės gyveni- 
mą kurti, atsirėmus į individualią prigimtį. 

Respektuojant individualią tautos prigimtį pastoracijoje, iškyla užda- 


vinys šią prigimtį pažinti ir prie jos prisitaikyti arba atitinkamai pagal ją 
veikti. 

1. Tautos individualybės pažinimas 


Besirūpinant pažinti tautos prigimtį, pradėta daugiau dėmesio kreipti 
į tautotyrą bendrai ir religinę tautotyrą ypatingai. Tautotyra (Volkskun- 
de), gilindamasi į tautos kalbos ir dainų būdą, dorovės ir papročių pasi- 
reiškimą, namų apyvokos ir aplinkos suformavimą, darbo, poilsio ir pasi- 
linksminimo pobūdį, religijos, teisės, mokslo, meno specifinius bruožus, 
padeda pažinti ir patį tautos charakterį, sakytume, jos sielą (Volksseele). 
Kaip tik dėl to tautotyra šiandien tampa vienas iš reikšmingųjų padedamų- 
jų pastoracijos mokslų. Ypatingą šių dienų pastoralistų dėmesį kreipia 
religinė tautotyra. Svarbiausias jos tikslas atpažinti religinį tautos charak- 
terį ir dvasią. Religinė tautos dvasia gali reikštis nepriklausomai nuo baž- 
nytinio gyvenimo ir to gyvenimo įtakoje. Pirmuoju atveju religinė tau- 
totyra stengiasi atpažinti bendrąją religinę tautos dvasią, sakytume, bend- 
rąjį jos religinį nusiteikimą ir religinį jos charakterį, o antruoju atveju — 
bažnytinį jos religijos charakterį, taip tariant, tautos religinius papročius ir 
darbus, pasireiškiančius glaudžiame sąryšyje su bažnytiniais metais, jų 
šventėmis ir bendra bažnytinio gyvenimo įtaka. 


Religinės tautotyros srityje kai kuriuose kraštuose, ypač Vokietijoje, 
yra padaryta labai daug. Literatūra tais klausimais (ypač vokiečiuose) 
yra gana plati?). 


2. Prisitaikymas prie tautos prigimties 


Kaip jau ir aukščiau pasakyta, Bažnyčia turi prisitaikyti ir patį reli- 
ginį gyvenimą pritaikyti prie individualios tautos prigimties, bent į ją at- 
siremti. Kitaip religija į tautos gyvenimą negali įleisti gilesnių šaknų ir 
nešti reikiamų vaisių. 

Besistengiant prisitaikyti prie tautos individualybės, ypatingai tenka 
respektuoti religinius tautos papročius ir tradicijas ir jų ne tik nenaikinti, 
bet dar, kiek galima, palaikyti. Tai tenka daryti ypač dėl to, kad tie religi- 
niai tautos papročiai daugiau ar mažiau yra išaugę iš tautos prigimties. 
Religiniai tautos papročiai, prof. Bopp'o manymu, gali būti net 
viena iš liaudies religijos atramos vietų, ypač iškilus įvairiems pasikėsini- 
mams prieš religiją. XVI amž. Vokietijoje ištisos provincijos išlikusios 
nepaliestos protestantizmo dėl to, kad šis griovęs religinius liaudies pa- 
pročius, kurie (pvz., Šv. Sakramento adoracija) liaudyje buvo stipriai 
isigalėję. Religinių liaudies papročių išbraukimas vienu plunksnos pa- 
braukimu gali sugriauti net pačius liaudies religingumo pagrindus. Jei 
būtų reikalas kai kuriuos šiuos papročius modifikuoti ar pakeisti kitais, 
tai reiktų daryti labai atsargiai ir pamažu. 


5) Žr. L. Bopp, Zwischen Pastoraltheologie und Seelsorgewissenschaft, Mün- 
chen 1938, 97, 

Religinius tautos papročius palaikyti galima įvairiais būdais. Be kit- 
ko, raginama juos priminti per pamokslus ir religijos bei katechizacijos 
pamokas: bendruosius religijos dalykus patariama sieti su religiniais tau- 
tos papročius ir, apskritai, su tautos gyvenimu bei jo specifiškumais. 

Prisitaikymas prie tautos individualybės vis dėlto turi ir savo ribas. 
Reikia neužmiršti, kad, prisitaikant prie tautinės individualybės, turi bū- 
ti: a) respektuojama ir saugoma pati tiesa ir tai visa, atsieit, čia negali būti 
vaikomasi širdies afektų arba atsiremiama į dalines tiesas ar kurią tiesų 
grupę, taip tariant, negali būti vadovaujamasi tiesų „pasirinkimu“, kuris 
įprastai veda į ereziją, ir b) nepažeidžiama Dievo malonės, tiksliau tariant, 
nemažinama jos reikšmės, nes kai sumažėja malonė, sumažėja tikėjimas ir 
dorovė, o tuo pačiu įvyksta atsiskyrimas nuo Kristaus Kūno ir tautą iš- 
tinka nudžiūvusios vynmedžio šakelės likimas su skaudžiais nevaisingumo 
ir mirties padariniais, atsieit, vertinant natūraliąsias (tautos) galias, reikia 
nemažinti ir antgamtinių galių reikšmės arba, pasak šv. Augustino: „Sužie- 
duotinis neturi sužieduotinės žiedo vertinti labiau už pačią sužieduoti- 
nę“), arba, kaip Kristus prie Jokūbo šulinio pasakė samarietei, negalima 
daugiau vertinti natūralaus vandens už gyvąją Dievo malonę, kuri teikia 
amžinąją gyvybę. 

Jei kalbėsime apie bažnytinės kalbos vartojimą tautos pastoracijoje, 
dera vadovautis šiuo principu: ją vartoti tiek, kiek reikia, arba kiek be jos 
negalima apsieiti, o gimtąją — tiek, kiek tik galima“). Vadinasi, baž- 
nytinė lotynų kalba vartotina tik tuose liturginiuose veiksmuose, kur ob- 
jektyvinei prasmei išreikšti ji reikalinga. O tuose religiniuose veiksmuose, 
kuriuose gali rasti vietos subjektyvumas, kaipo įvairūs subjektyvūs reli- 
giniai veiksmai, arba Bažnyčios pamokymai ir nurodymai, galima vartoti 
ir gimtąją kalbą. 

BP — Basanavičius, J. Lietuviškos Pasakos yvairios. I (1903), II 

atsp. iš „Soter“ 1935 m. Nr. 2, 133—161 p. (Nr. Nr. 1—235); 1936 m. Nr. 1, 
55—96 p. (Nr. Nr. 236—812); Nr. 2, 54—94 p. (Nr. Nr. 812a—1182); 1937 
m., Nr. 1, 78—98 p. (Nr. Nr. 1183—1294); Nr. 2, 73—106 p. (Nr. Nr. 1295— 
1381 ir rodyklė). 

Cituota pagal bibliografinius numerius. Petitu paduoti skaičiai prie bib- 
liogr. nr. pažymi atitinkamų veikalų puslapius. 

LE = Lietuviškoji Enciklopedija, I—VII t. (1931—38). 

Mh = Mannhardt, W., Letto - preussische  Gėtterlehre, 1936. 
Žr. IB 1185. 

MLLG — Mitteilungen der Litauischen Literarischen Gesellschaft, 
I—V t. (1886—1904). 

MS — Mūsų Senovė, red. J. Tumas, 1—5 kn. (1921—22). 

MT — Mūsų Tautosaka, I —X (1930-36), Hum. m. fak. Tautosakos 
komisijos leidinys. 

MZ = Mierzyński, A., Źródła do mytologie litewskiej. I (1892), II 
1896). Žr. IB 77,78. 

SrPr == Scriptores rerum Prussicarum, I—V t. (1861—1874). 

SrL — Scriptores rerum Livonicarum, I—II t. (1848-54). 

TD = Tautosakos Darbai, red. Dr. J. Balys, I—IV (1935-37). 


I. TRUMPAS ŽVILGSNIS Į LIETUVIŲ RELIGIJOS TYRINĖJIMO 
BŪKLĘ 
1. Įvedamosios pastabos 
Apie senąjį lietuvių kultą paskutiniuoju laiku tyrinėjimų nieko nėra 
išspausdinta. Tiesa, 1936 m. išleistas dar XIX amž. surinktas ir kitų prie- 
rašais papildytas gausus W. Mannhardto šaltinių rinkinys „Letto - Preussi- 
sche Gėtterlehre“, tačiau kritiškų studijų stinga; ypač jų nėra lietuvių kal- 

ba. Paskutinieji du darbai lietuvių kalba yra dviejų mūsų žymiųjų aušri- 
ninkų daktarų: J. Basanavičiaus ir J. Šliūpo. Pirmasis 1926 m. apie lie- 
tuvių senąjį tikėjimą, ypač pasiremdamas H. Usenerio veikalu „Gė6tterna- 
men“ (IB 147), skaitė Lietuvių Mokslo Draugijoje Vilniuje paskaitą, kuri 
buvo išspausdinta „Lietuvių Tautoje“ (IB 976). J. Šliūpas 1932 m. išleido 
platų (216 p.) veikalą „Lietuvių, latvių bei prūsų arba baltų ir jų prosenių 
mythologija“ (IB 393). Per jį dar velkasi didelė vilkstinė kelis šimt- 
mečius susidariusios netikslios medžiagos, labai daug iškraipytų pasakoji- 
mų apie lietuvių oro, žemės, vandens, ugnies ir kt. dievus ir jų nustatytas 
funkcijas. Abu tie darbai, kaip ir visi ankstyvesnieji aušrininkų ideologi- 
jos romantine kryptimi lietuvių mitologijos konkretizuoti aprašymai, 
nebegali patenkinti kritikos reikalavimų. Gana instruktyvus, dažnai ci- 
tuojamas ir mėgstamas parafrazuoti buvo P. Klimo 1919 pasirodžiusios. 
knygos „Lietuvių senobės bruožai“ skyrius apie lietuvių religiją (IB 184). 
Panaudodamas anstyvesnius tyrinėjimus, ypač A. Mierzynskio darbus, 
išcituodamas šaltinius, surinkdamas žinių iš lietuvių tautosakos, P. Kli- 
mas gana blaiviai trumpai išdėstė senąją lietuvių religiją. Bet po jo dar 
išleista Jono Bertulaičio (Hans Bertuleit) disertacija ir pora svarbių 
Bricknerio darbų, kurių rezultatai iki šiol mūsų lietuvių kulto literatūro- 
je liko, rodos, nepastebėti. Per keliolika metų nei V. D. Universitete, nei 
šalia jo, bent sprendžiant iš spausdintų raštų, galima sakyti, senuoju lietu- 
vių tikėjimu nebuvo tiek domėtasi, kad būtų atsiradęs nors vienas žymesnis 
raštas ar straipsnis. Tiesa, galima sudaryti lietuvių kalba nemaža biblio- 
grafinių pozicijų. Lietuvių religijos bibliografijoje, neskaitant smulkme- 
nų apie burtus ir papročius, buvo surašyta iš viso 336 bibliografiniai nume- 
riai lietuvių kalba (IB). Tačiau absoliuti tų darbų dauguma menkos ver- 
tės. Iki šiol dar nėra išleista nė vieno kritiško darbo, kuris nušvies- 
tų apskritai senąjį lietuvių kultą ar atskirą jo klausimą, respektuojant visus 
iki šiol surastus šaltinius ir naujausią literatūrą. Tiesa, ir svetimom kal- 
bom apie mūsų senąjį tikėjimą mažai kas per porą paskutinių dešimtme- 
čių tepasirodė. Paminėti reikėtų, be išvardinto J. Bertulaičio darbo (IB. 
260), kuris yra naujausia studija (1924 m.) visais senprūsių - lietuvių kulto 
klausimais, dar porą A. Bricknerio darbų. 1922 m. jis paskelbė darbą apie 
lietuvių dievus (Osteuropiische Gėotternamen), kalbiškai analizuodamas 
jų vardus lyginamosios mitologijos pagrindu (IB 104). 1926 m., ne- 
skaitant kitų jo ankstyvesnių darbų, jis įdėjo A. Bertholeto ir Edv. Leh- 
mano leidiny „Lehrbruch der Religionsgeschichte“, trumpą ir sintetinį 
slavų ir lietuvių religijos aprašymą (IB 612, 1209). Atskirame rinkiny 
„Religionsgeschichtliches Lesebuch“ Brickner'is pateikė keliolika lietu- 
vių mitologinių tekstų ištraukų, išverstų vokiškai (IB 611, 818). Daugiau 
naujesnių apžvalginių sintetinių darbų vokiškai ir lenkiškai, nors atskirais 
klausimėliais rašyta, nėra. Gražiai išleistame prancūziškame 1935 m. lei- 

diny „Mythologie gėnerale“ G. Alexinskyo ir F. Guirando skyrelis „Mytho- 
logie lituanienne“ (su 18-ka iliustracijų) neužsitarnauja daug dėmesio 
(IB 113). Kaip Lietuvoje yra atslūgęs susidomėjimas lietuvių tikyba, taip 
ir užsienyje susidomėjimas baltų kultu, palyginus su anais gausiais dar- 
bais iš XIX-jo amž. paskutiniųjų dešimtmečių, yra sunykęs. Specialiame 
religijų mokslo žurnale „Archiv für Religionswissenschaft“ nuo 1900 m. ne- 
bėra pasirodę nė vieno darbelio iš baltų tautų mitologijos, kai tuo tarpu 
dar 1899 m. buvo 3 įdomūs straipsniai. 

Žymiai daugiau toje srityje dirba latviai, kurie paskutiniuoju metu jau 
turi eilę specialių studijų ir straipsnių. Neskaitant ankstyvesnių darbų, 
per paskutinius kelerius metus yra žymėtinų dalykėlių davę L. Adamovičs, 
L. Berzinš, M. Brunenieks, H. Kreicers, K. Straubergs, V. Maldonis, E. 
Rumba, P. Šmits, E. Šturms, E. Zicans (IB 1314-80; plg. 397—465). Estijoje 
taip pat, nors estų tautos kultas yra tolimas baltų kultui, reikia pastebėti, 
planingai dirbama. Užteks pažymėti, kad O. Loorits prieš dešimtį metų 
yra parašęs apie estų mitologiją ir tikėjimus 3-jų tomų veikalą (IB 437-9). 

Nors prieš Didįjį karą lietuvių mitologijos klausimais lenkų, vokiečių, 
rusų ir pačių lietuvių daug buvo rašyta, tačiau nesuspėta arba nepajėgta iš 
esmės išaiškinti daug pagrindinių klausimų. Į daugelį jų atsakymo nėra 
davę nei užsieniečiai, nei patys lietuviai. Tik giliai ir nuodugniai senojo 
lietuvių tikėjimo klausimui atsidėjęs, paaukojęs jam visą mokslininko am- 
žių, gerai pažįstąs ne tik svetimom kalbom rašytas šaltinių ištraukas, bet 
ir lietuvių tautosaką ir kalbą, galėtų duoti atbaigtą ir kai kuriais klausimais, 
gal būt, galutinę koncepciją. Genetiniu būdu iš vėlyvų ir vėlyviausių 
apraiškų, sutinkamų dar liaudies folklore, einant į ankstyvesnius laikus, su- 
gebant atrinkti ir skirti krikščionybės įtakoje jau deformuotas senojo kul- 
tc formas ir jas derinant su, palyginti, gausiom įvairiausios rūšies šaltinių 
žinutėm, galima būtų, tur būt, išaiškinti ir tuos klausimus, kurie vis dar, 
kad ir gražiais posakiais formuluojami, yra neryškūs ir migloti. Ypač, at- 
rodo, dar daug ir atsargiai reikėtų eiti į mūsų dainas, švenčių papročius, 
prietarus, pasakas. 


2. Nekritiškasis (XIX a.) laikotarpis 


Tiesa, lietuvių kultui išaiškinti, kaip matysime, nėra tinkamų ir gerų 
šaltinių. Bet neatsirado nė tinkamų tyrinėtojų. Todėl lietuvių mitologijos 
bei kulto istorija yra perėjusi įvairiausias fazes. Tur būt, jokioje ki- 
toje lituanistikos srityje nėra laiko bėgyje sau leista tiek daug fantazijos 
ir tiek įvairiai prikalbėta, kiek lietuvių mitologijos ir kulto srityje. Jau vė- 
lyvesniejį humanistų laikotarpio rašytojai tam davė nelaimingą pradžią. 
Kaip nepaprastai lakios fantazijos falsifikatorius paminėtinas saksas Eras- 
mus Stella (Libonothanus). Šitas, Th. Hirscho nuomone, melagių melagis 

(„Erzlūgner“, SrPr IV 277 p.), užsiėmęs prūsų istorija, prirašė (1518 m.) 
daug fantazijų, pradedant istorija apie „Bruteno“ ir „Widewut“ ir baigiant 
išvedžiojimais apie suduvių religiją. XVI-sis šimtmetis Prūsuose buvo 
užkrėstas istorijos falsifikavimo dvasia. Bet ir E. Stellą savo drąsiu suge- 
bėjimu falsifikuoti ir išgalvoti įvairias istorijas, išrasti naujus skaičius ir 
datas viršijo Tolkemito vienuolis Simonas Grunau (ca. 1520 m.). Jo trijų 
tomų istorijos leidėjas M. Perlbachas pavadino jį „baisiu istorijos falsifi- 
katoriumi“ („monstrėsen Geschichtsfiischer“, IB 48, I, VI p.); bet tai 
netrukdė Simonui Grunau per ištisus tris amžius eiti labai svarbiu istori- 
jos šaltiniu, ypač prūsų — lietuvių mitologijos klausimais. Rodos, viskas, 
kas po S. Grunau, ypač naudojantis jo kronika, buvo rašyta, yra menkos 
vertės. Padėję minėtąją kroniką pagrindan ir panaudodami kitas senas 
krašto kronikas su savo aiškinimais, rašė XVI amž. gale Kasparas Henne- 
bergeris ir Lukas (Lucas) Davidas. Ir tolimesni prūsų istorijos ir jų mi- 
tologijos veikalai yra mažos reikšmės. Kristupas Hartknochas XVII amž. 
gale nebepasitenkino savo gausiose „disertacijose“ ir veikale „Alt — und 
Neues Preussen“ (IB. 51, 52) plačiu prūsų kulto, dievų trejybės, antrojo ir 
trečiojo rango dievų, dvasininkų, švenčių ir tt. aprašymu, bet labai 
konkrečiai aiškino visą prūsų mitologiją, ją konkrečiai vaizdavo ir 
dėjo iliustracijas, kurias jau žinojo, tiesa, ir XVI a. kronistai. Prie 
atskirų „disertacijų“ buvo dedama vaizduojamoji medžiaga. Ten buvo pa- 
vaizduotas su storu brūkliu prūsas, Videvūto (Vaidevučio) vėliava'!), kuria 
ne maža domėjosi mūsų aušrininkai, ypač J. Basanavičius?) ; ten buvo nu- 
pieštas prūsų dvasininkas su aukos ožiu. O prie „disertacijos“ apie dieviš- 
kajam kultui skirtas vietas buvo pridėtas garsiosios Romovės paveikslas su 
dideliu, amžinai žaliuojančiu ąžuolu, ir prie jo trys statulos dievų, kurie 
pavadinti Perkūnas, Pykuolis, Patrimpas. Paskui tas paveikslas, ypač XIX- 
-jame amž., buvo dažnai su mažais pakeitimais, su didesniu ar mažesniu 
skaičiumi krivėms skirtų namelių kartojamas. Žinomai, netrūksta jo nė 
Teodoro Narbuto „Dzieje starožytne narodu litewskiego“ I-jo tomo ilius- 
tracijose. Pateko toji Romovė su savo trejybe ir į vadovėlius (žr. lietuviškai 
iš lenkų kalbos verstos Pajautos Lietuvos istorijos leidimus). 

Šitaip konkrečiai ir vaizdingai išpopuliarėjus lietuvių mitologijai ir jos 


1) Lietuvių mitologijos paveikslų buvo jau ir prieš K. Hartknocha. Videvūto 
vėliavą (joje vaizduojami trys vyriausieji prūsų — lietuvių dievai: Perkūnas, Py- 
kuolis, Patrimpas) ir jo skydo paveikslėlį įdėjo jau Kasp. Hennenbergeris savo 
„Kurtze und warhaftige Beschreibung zu Preussen“, 1584: 22 p. Ten yra ir Videvū- 
to vėliavos įrašas, kurį įskaityti taip stengėsi J. Basanavičius ir K. Būga (IB 978). 
Idomu, kad už šimto metu K. Hartknocho atvaizduotoje Videvūto vėliavoje ir 
skyde — paveikslas modifikuotas ir daug švariau ir aiškiau padarytas — Videvūto 
vėliavos įrašo nebėra. Vėliavos įrašas yra (be pačios vėliavos) pas Davidą (IB 
1167). Lietuvių istorinėje literatūroje daug kartų toji trijų dievų vėliava buvo spaus- 
dinama. Paskutinį kartą teko matyti gražią iš Ch. Hartknocho paimtą iliustraciją 
„Ūkininko“ 1927 m. Nr. 19 (V. 15), 233 p. 

2) IB 977; 990. 

dievams, vaizduojamosios medžiagos buvo vis daugiau gaminamasi. Pagal 
laisvą fantaziją buvo imtos vaizduoti lietuvių „dievaičių“ statulos XIX 
amž. Ant rusiškai išleisto leidinio „Čerty iz istorij i žizni litovskago naro- 
da“ („Isrynkimaj isz Giwenima ir Apraszima Lietuwiu“), kuriame apie 
lietuvių senybes rašė A. Kirkoras ir P. Kukolnikas, Vinc. Dmochowskio 
buvo padaryta graži spalvota vinjetė, kurioje, tarp kitų gražių mūsų pra- 
eities objektų, buvo ir Perkūno statulėlė. Tekste buvo įdėtas apie ją Kirkoro 
paaiškinimas (IB 183, 10). Kitame darbe A. Kirkoras plačiau aprašė Per- 
kūną ir pateikė jo paveikslą (IB 749). Jis pats aprašė, pateikdamas vėl 
atvaizdą, ir meilės deivę Mildą (IB 748). Taip pat rinkiny „Iliustrovannaja 
Rossija“ III t. A. Kirkoro straipsniai neapsiėjo be Perkūno statulos (ji yra 
iš priekio ir užpakalio 2-se pav.); netrūko ir Romovės, kuri yra, pagrinde 
palikus Hartknocho paveikslą, vėl modifikuota: amžinai žaliuojantis ąžuo- 
las aptvertas aukšta tvora (IB. 747, s, 55). Čia buvo irgi atvaizduotas, rodos, 
laisvos fantazijos ir rečiau sutinkamas „Zničo“ altorius (6 p.). Jei dievų 
statuloms vaizduoti buvo galima turėti šiokios tokios atramos, nes neaiš- 
kios kilmės vyriškose statulose buvo manoma radus Perkūną, o nežinomose 
moteriškos kilmės figūrose buvo tikima esant Mildos statulą, tai Zničo 
aukuro, Romovės vaizdai buvo kuriami pagal tuos konkrečiai padarytus 
aprašymus, kurie buvo randami knygose. Bet ir tuos paveikslus perpiešiant 
ar perspausdinant buvo daromos atmainos pagal savo fantaziją. Jei C. Hen- 
nebergeris, pav., turėdamas S. Grunau rankraščio originalą, tiksliai atvaiz- 
davo tariamąją Videvūto vėliavą ir jo herbą (skydą), tai Hartknochas prie 
vėliavos nebepridėjo parašo, o Narbutas tą Grunau vėliavos dievų trejybę 
atvaizdavo dar laisviau, Pykuoliui į rankas duodamas kaukuolę, Perkūnui 
— akmenį ir žaibą, o Patrimpui — piautuvą. Videvūto herbe (skyde) buvo 
pridėtos dvi simetriškos vėliavukės ir halebarda. Ne be reikalo Tadas Wo- 
lanskis iš Bydgoščo, tokios iliustratyvinės medžiagos kolekcijonierius, su- 
sirūpinęs rašė laišką (1844) Narbutui ir klausė, iš kur jis galėjęs paimti 
tokį dievų trejybės atvaizdą, nes prūsų kronikose tokio nėsą?). Wolanskis 
taip pat Narbuto teiraujasi, kokį Videvūto herbo atvaizdą galėjo šis turėti 
prieš akis, nes Hennebergerio ir Hartknocho paduoti herbai yra kitokie. 

Tačiau retas kuris iš anų mitologijos mėgėjų ir pagoniško kulto objek- 
tų kolekcijonierių taip tiksliai žiūrėjo ankstyvesnių originalų. Dauguma 
smulkmenomis nesirūpino, bet užtat buvo ne mažiau linkę vaizdingai 
paveiksluose parodyti lietuvių tariamuosius dievaičius, jų šventyklas, atras- 
tus stabus ir kt. Tas stiprus noras lietuvių mitologijos įr kulto objektus 
konkrečiai atvaizduoti, gavęs pradžią XVI—XVII, išvystytas ypač XIX 
amž. pusėje, yra išlikęs iki mūsų dienų. Dar 1924 m. iš danų kalbos angliš- 
kai išverstoje danų rašytojo D. Benedictsen'o knygoje „Lithuania“ („The 


3) Tadeusza Wolańskiego Listy o starožytnosciach stawiafskich, Gniezno 1845, 
14 p. 

Awakening of a Nation“), kuri buvo jau 1895 m. Kopenhagoje išleista daniš- 
kai, yra, be kitų senojo lietuvių kulto iliustracijų (Perkūno, namų ugnelės, 
vaidilutės ir kt.), iš Hartknoch'o paimtas lietuvių „kunigas“; įdėta taip 
pat ir Romovė, kurios čia yra vėl nauja modifikacija (IB 157, 53, 54). 

Ne šio darbo uždavinys tyrinėti iliustratyvinę lietuvių senajam kultui 
medžiagą'). Toks tyrinėjimas būtų naudingas ir, rodos, galėtų duoti 
įdomių išvadų apie panaudotus veikalus, rašytojų priklausomybę ir kt. 
Turime pastebėti, jeigu fantazijai buvo duodama sau laisvės vaizduojant 
paveikslus, tai tokios pat laisvės nestigo aprašymuose, ypač dailiojoje lite- 
ratūroje; o mokslinėje literatūroje aiškiai trūko to kritiškumo, su kuriuo 
būtų reikėję vertinti XVI amž. falsifikatorių darbus. 

XIX amž. įvairių kraštų romantikai ėmė ypač domėtis seniausia savųjų 
tautų pracitimi, jų pirmykšte tikyba. Vokiečių romantizmo laikotarpio 
mokslas daug dėmesio skyrė germanų, ypač pirmykštei šiaurės germanų 
(Skandinavijos) mitologijai?). Neseniai išdalytos Žečpospolitos žemėse, 
ypač Lietuvoje, romantikai, pagauti tos pat bendros romantizmo linkmės, 
domėjosi senuoju lietuvių kultu. Romantikai tą pagonybę kėlė ir brangino. 
Todėl senoji lietuvių mitologija rado sau daug palankumo jau Vilniaus uni- 
versitete. Net tokie satyros mėgėjai šubravcai (jų tikslas buvo satyros pa- 
galba kovoti prieš visuomenės ydas), kurie nekartą aštriai ant danties buvo 
paėmę perdėtą lietuvių senovės garbinimą, į savo kodeksą buvo įrašę, kad 
draugijos nariai turi pasivadinti lietuvių dievų  mitologiniais slapyvar- 
džiais“). Iš M. Stryjkovskio, o gal ir iš Lasickio (Lasicijaus) darbų jie sau 
pasirinkdavo atitinkamus dievų vardus. Kaip Vincas Maciūnas savo gau- 
sia medžiaga paremtame darbe „Lituanistinis sąjūdis XIX a. pradžioje“ iš- 
kelia, jau 1324 m. Ign. Onacevičiaus mokinys A. Hlebovičius, pirmasis Vy- 
tauto monografijos (1822) autorius, rašė apie lietuvių mitologiją, tiesa, kaip 
pats prisipažįsta, tepanaudodamas tik Stryjkovskį, kurį plačiai išrašinėjo 
ir vėlesnieji lietuvių mitologijos mėgėjai.?) Kitas Onacevičiaus mokinys, 
Kajetonas Nezabitauskis, taip pat dar būdamas studentas (1823 m.), per 
viešuosius egzaminus skaitė savo rašinį apie lietuvių mitologiją, o tų pačių 
metų vasarą važinėjo po kraštą tirti lietuvių kalbos ir jų senienų“). Rodos, 
ir kiti studentai panašių darbų yra skaitę"). Paminėtina dar, kad Adomas 


4) T. Wolańskiego Listy o. c. I—XI tab. ne maža tokių iliustracijų. Ypač daug 
neaiškios kilmės monetų pav. Be to, atvaizdai dievo Sotvaros, dvi modifikacijos Vi- 
devūto vėliavos, pagoniškas lietuvių raštas ir jų alfabetas (XIV) ir kt. 

5) Plg. P. Wilh. Schmidt, Ursprung und Werden der Religion, 1930, p. 34 sqq. 

6) Vincas Maciūnas, Lietuviškieji dalykai Vilniaus šubravcų satyroje, „Mūsu 
Senovė“, II t. (1937), Nr. 1, 9 p. 

7) A. B. Glebovič, Litovskaja mitologija, Severnyj Archiv, 1824, XI, X. (žr. IB 
741). Cituota iš V. Maciūno disertacijos: Lituanistinis sąjūdis XIX a. pradžioje, Kau- 
nas 1938, 116 p. (mašinraščio). 

8) (D. Poška) Pszczółka w Baublu (rankr.), 206 p. (žr. IB 703). Cituota iš V. 
Bfaciūno, Lit. sąjūdis o. c. 141 p. (mašinr.). 

9) Pszczółka o. c. 176—7 p. V. Maciūnas o. c. 157 (mašinr.). 

Rogalskis, kurio brolis Leonas (1806—78) buvo plačių užsimojimų žmogus 
ir žymiai vėliau pareiškė savo nuomonę dėl lietuvių mitologijos kilmės, 
1823 m. išspausdino Lasickio („Dziennik Wilenski“, IB 66, 677) apie Že- 
maičių dievus vertimą. Įdomu pažymėti, kad Jurgis Pabrėža (1771—1849), 
ėjęs gamtos ir medicinos mokslus Vyriausioje Lietuvos Mokykloje, savo 
lietuviškoje botanikos terminologijoje visai eilei augalų, kurie kartais tu- 
rėjo ir savo liaudies pavadinimus, yra davęs vardus iš lietuvių mitologijos. 
Palaikydamas santykius su mokytu Vilniaus botaniku prof. J. Volfgangu, 
iš jo dukters Aleksandros gavęs lietuviškų dievaičių sąrašą, kaip J. Dagys 
pateikia („Gamta“ 1937 Nr. 4, 231-35; rec. Vac. B-ka, „Mūsų Senovė“, 
1938, Nr. 3, 530), Pabrėža, pav., augalų nomenklatūrai panaudojo tokius mi- 
tologinius vardus: Atlaiba, Patrimpas, Austėja, Lygičius, Poklius, Baby- 
lios, Vaysgantos, Gardojytis, Silnyčius, Laukpatimas, Sotvaras ir tt. 

Ir Vilniaus universiteto profesoriai istorikai senajam lietuvių kultui 
rodė nemaža dėmesio. Aišku, kad stipriai pakilus susidomėjimui savo krašto 
istorija, kuriai pripažinta tautos ugdyme didelė reikšmė, nemaža dėmesio 
krypo į lietuvių mitologiją. Nekalbant plačiau, užteks paminėti, kad istori- 
jos katedroje Jokimas Lelevelis (1815—18, 1821—24), nors specialiai neat- 
sidėdamas Lietuvos istorijai, vis dėlto ją savo paskaitose užkliudydavo ir, 
žinoma, paliesdavo lietuvių mitologiją. Galime čia pridėti, kad prie jo 1862 
m. Paryžiuje išėjusio veikalo „Polska. Dzieje i rzeczy jej“ yra išspausdin- 
tas „mužiko iš Marijampolės pavieto“ (—M. Akelaičio) lietuvių dievų są- 
rašas su įdomiom pastabom (IB 637, 678). 

Lietuvių žymieji rašytojai D. Poška (IB 703), S. Stanevičius (IB 
713) taip pat turėjo su mitologija reikalo. Stanevičius buvo išrinkęs lietu- 
vių dievų vardus ne tik iš M. Stryjkovskio, Lasickio ir Hartknocho, bet ir 
iš žodynų (Širvydo, Ruhigo, Mielckės). Stanevičius, kritiško Lelewelio 
mokinys, pats pasižymėjo blaiviu kritiškumu. Jo rankraštis, kurio vienas 
nuorašas yra Vilniaus Lietuvių Mokslo dr-jos bibliotekoje, kaip V. Maciū- 
nas taria, rašytas ne anksčiau kaip 1838 m. Verta iškelti, kad Stanevičius 
smarkiai kritikuoja Narbuto sufabrikuota mitologiją, jo sukurtą dievą 
„Praamžiną“ ir kitas pasakas. Jis pastato ir labai rimtą klausimą, kuris tik 
žymiai vėliau tebuvo iškeltas istoriografijoje: iš kur galėjo Grunau žinoti 
apie prieš 500 metų buvusius dalykus, jei kiti šaltiniai apie tai nieko nesa- 
ko? Stanevičiui teisingai atrodo, kad Lasickis daugiausia dievų surašęs, 
bet ir daugiausia pridaręs klaidų. Pavyzdžiais jis nurodo, kaip atsirado La- 
sickio dievų vardai’). Šitoks kritiškas žodis, lyg šviesos spindulys legen- 
dų, falsifikuotų ir sugadintų mitologinių žinių tamsioje klampynėje, 
negalėjo būti pastebėtas, nes Stanevičiaus darbas paliko tik rankraštyje. 

Dion. Poška savo darbe apie lietuvių mitologiją, kurio vienas nuorašas 


10) V. Maciūnas o. c. 142—3 p. 


148 Zenonas Ivinskis 


yra taip pat Vilniaus Liet. Mokslo Draugijoje, pasisako ilgai neturėjęs 
drąsos rašyti apie lietuvių mitologiją, kaip apie tokį krikščionybei priešin- 
gą dalyką, kol jis nesužinojo, kad viešai buvo keliamas pagoniškų tautų ti- 
kėjimas, o studentai Vilniuje per viešus egzaminus skaitę apie lietuvių 
dievus"). Poška teisingai įspėja nepasitikėti lietuviams nepalankiais auto- 
riais, nes visi lietuvių istorikai (Dlugošas, Stryjkovskis, Kojalavičius ir 
kt.) iki pat XVIII a. buvę dvasininkai, kurie pagonis lietuvius telaikę vos 
žmonių vardo vertus!?). Bet ir Poškos darbas nebus plačiau išgarsintas. 

Ne kas kitas kaip Teod. Narbutas paskleidė apie lietuvių mitologiją 
daugiausia žinių, kuo palankiausiai traktuodamas visus Grunau, Lasickio, 
Stryjkovskio duomenis ir, žinoma, pats ne maža pridėdamas. Todėl sena- 
sis lietuvių tikėjimas, aprašytas jo veikalo I-jo tomo 482 puslapiuose, išėjo 
vais, deivių ir pusdievių sąrašais, kurių vardai savaip iškraipyti. Netrūko, 
be abejo, nė iš Grunau - Stryjkovskio paimto Krivių - Krivaičio, tradici- 
nės prūsų Romovės, plačių aprašymų apie aukas, šventas vietas, apeigas, 
šventes etc. (IB 202). 

Prie T. Narbuto mitologijos kai kurių klausimų teks dar grįžti. Čia 
galime tik pastebėti, plačiau jo mitologijos medžiagos ir šaltinių nenagri- 
nėdami, kad lietuvių senajam tikėjimui ištirti ir pažinti daug naudingiau 
būtų, jei Narbuto Lietuvos istorijos I-mas tomas su ten esančiais išvedžio- 
jimais kiek galima greičiau būtų užmirštas. Atsipalaidavus nuo tos didelės 
iškraipytų ir fantazija paremtų dalykų krūvos, per kurią kartais sunku per- 
bristi, kol pasiekiama lietuvių kulto esmei pažinti grynesni šaltiniai, tur 
būt, būtų lengvesnis tos religijos tyrinėjimas. Lietuviai iki pat pokarinių 
laikų iš T. Narbuto mitologijos išsivaduoti nepajėgė. Pradedant „Aušra“ 
lietuvių raštuose dažnai figūruodavo Narbuto duomenys. Daugybėje smul- 
kių kompiliacinių raštelių tos žinios yra išpopuliarintos. O nekritiškam 
skaitytojui ir dabar dar senoji lietuvių religija atrodo panašiai kaip T. Nar- 
butui prieš šimtą metų. Dar 1925 m. pažangiame žurnale „Kultūroje“ (Nr. 
11) J. Linksmūnėlis aprašinėjo lietuvių dievaičius ir jų kunigus, dėstyda- 
mas, kad nuo Krivių-Krivaičių paprasti kriviai skyręsi tuo, jog jie juosė- 
davę „ne 49 kartus apsijuosę siaura juosta kaip kad Krivių Krivaitis, bet 
tik 7 kartus“ (IB 1053, 527). 

Ką Narbutas plačiai išdėstė mokslo veikale, supoetino ir išpopuliarino 
rašytojas Juozas Ignas Kraševskis. Ypač susidomėjęs Lietuvos istorija, pa- 
rašė daug veikalų, kuriuose su didele meile atvaizduota lietuvių praeitis ir 
ių mitologija. Kraševskio poezija, apysakos, bet labiausiai jo trilogijos 
„Anafielo“ (mirusiųjų — vėlių kalnas) I-ji dalis „Vitolo rauda“ padarė 
lietuvių religijos objektus su jos vaidilomis, Krivių — Krivaičiais etc. gy- 

11) V. Maciūnas o. c. 157 p. („Pszczółka w Baublu“). 

12) V. Maciūnas o. c. 115 p. 

vus. Kraševskio raštai pasidarė ilgam laikui mūsų atgimstančios ir lenkiš- 
kai skaitančios inteligentijos tvirtu sąmonės turtu. Kam iš jų nedarė įspū- 
džio ištisa „Vitolo rauda“, kur ilgoje poemoje, remiantis Narbuto duome- 
nim, apdainuota meilės deivė Milda (jos žymiausias aukuras turėjęs būti 
Kaune ant Aleksoto kalno) ir jos švelni meilė sūnui Vitoliui etc. 

` „Aušros“ pirmajame numeryje (1883 m.), recenzuodamas „Vitolo rau- 
dą“, Jurgis Mikšas palygino jos reikšmę lietuviams su Odisėjos reikšme 
graikams, Eneidos — romėnams, Šv. Rašto S. Įstatymo — žydams, Naujojo 
Įstatymo — krikščionims. Šitaip buvo susižavėję lietuviai tąja perdėm nar- 
butiška mitologine medžiaga paremta poezija, kurios pilnas lietuviškas 
vertimas, J. A. Višteliausko padarytas, išleistas 1881 m.!°). Tokiu būdu 
„Vitolo rauda“ buvo prieinama ne tik lenkiškai skaitantiems. 

Kraševskis nukreipė savo poeziją net prieš lenkus. Tai ypač matyti jo 
trilogijos paskutinėje dalyje „Vytauto žygiuos“. Iš tokių Lietuvoje labiau 
negu Lenkijoje praplitusių to rašytojo veikalų lenkiškai kalbą lietuviai 
gavo tautinės dvasios, pagarbos tėvynės praeičiai ir savo tautos senajai ti- 
kybai. Prisiskaitę mitologijos ir garsios praeities duomenim persunktų 
Kraševskio raštų, lietuvių inteligentai ėmė savarankiškiau galvoti. Iš viso 
to, kas čia pasakyta, galime neabejotinai išvesti, kad toji konkretizuota ir 
romantiška bei mitologinė praeitis su savo „dievaičiais“, legendomis ir mi- 
tais turėjo daug reikšmės atgimstančioje lietuvių visuomenėje. Ji buvo gi- 
liai įsiskverbusi į tos kartos smegenis. Kuris iš aušrininkų nesidomėjo ta 
lietuvių mitologija su aiškia jos dievų hierarchija? Basanavičius jos neišlei- 
do iš akių per visą savo gyvenimą, vis savo raštuose skirdamas jai daug vie- 
tos. Jis buvo ėmęs teigti, kad krikščionybė, sunaikindama tą brangų lietu- 
vių dvasios turtą, pakirtusi ir jų galybės jėgas'“). O Jonas Šliūpas prieš 
šešerius metus išleido plačią lietuvių „mythologiją“, ir turinio atžvilgiu 
parašytą anoje XIX amž. dvasioje. 

Baigiant apie Kraševskį, reikia pasakyti, jog visas jo mitologijos turtas 
yra sudėtas didžiulio jo veikalo „Litwa“ I-jame tome (IB 187). Čia plačiai 
ir su dideliu prielankumu jis išdėstė, ypač naudodamasis Narbutu ir jo ci- 
tuotais šaltiniais (Lasickiu, Praetorijumi), visą tą daugybę iškraipytų mi- 
tologinių vardų. Taikant kritikos mastą, apie Kraševskio mitologijos darbą 
reikėtų tą patį pasakyti, kas trumpai minėta apie Narbutą. Jau 1880 m. jo 
garbei išleistame jubiliejiniame leidinyje etnografas J. Karlowiczius gana 
kritiškai atsiliepė apie Kraševskio „Lietuvos“ mitologiją ir jos šaltinius'?). 

Kraševskis, tiesa, buvo ne pirmasis, kuris dailiojoje literatūroje plačiai 

13) Jau L. Ivinskio Kalendoriuje 1859 m. buvo išspausdintas K. Praniauskaitės 
verstas fragmentas iš „„Vitolio raudos“ — „Žalčio motė“. Plg. C. Jurkschat, Die Wi- 
tolo rauda, II Teil, MLLG I 407 p., IV 315—324 p. 

14) IB 971, 973. Prieš D. Karą buvo kilusi dėl šito dalyko aštri polemika. 


15) Ksiažka jubileuszowa dla uszczenia piečdziesigcioletniėj działalności literac- 
kiej J. I. Kraszewskiego, 1880, 333 p. 

traktavo lietuvių senąjį kultą. Užteks paminėti, kad jau A. Mickevičiaus 
yra duota lietuvių mitologijos. „Vėlinių“ II-je dalyje poetas įveda burti- 
ninkaą, kur primenamos ožio aukojimo apeigos!“). Žymiai daugiau mitologi- 
nės medžiagos įnešė į išpopuliarėjusią istorinę apysaką „Pajata córka Lez- 
dejki albo Litwini w XIV w.“ (1826) F. Bernatavičius. Joje yra daug apra- 
šomi lietuvių papročiai, jų pagoniška tikyba ir įvairios apeigos. Iškeldamas 
lietuvių gamtos grožio pajautimą ir kitas geras ypatybes, Bernatavičius 
aprašo Kęstučio lavono deginimo apeigas, vaidilos giesmes etc.!7) Aprašy- 
damas derliaus dorojimo pabaigtuvių papročius, Bernatavičius cituoja die- 
vams (Vaižgantui ir Žemininkui) maldeles'š). 

Šitokie ir panašūs beletristiniai dailiosios literatūros darbai, kurie žy- 
miai labiau praplinta negu mokslinės studijos, sudarė skaitančios visuo- 
menės galvose klaidingus vaizdus apie senuosius lietuvių dievus, išpopulia- 
rino tą vėlyvojo tipo mitologiją. Ne šio darbo uždavinys yra tiksliai pateikti 
vaizdą apie visus 19-tojo amžiaus pirmosios pusės darbus iš lietuvių mito- 
logijos srities. Lietuvos praeities ir kulto klausimais buvo taip pat po tru- 
putį domimasi Prūsuose, Lenkijoje, Rusijoje, tačiau čia tie nepaminėti 
darbai vėliau bus tik tiek minimi, kiek jie bus naudingi atskiriems mūsų 
temos klausimams. Metant trumpą žvilgsnį į lietuvių kulto tyrinėjimą ir 
prieš pereinant kritiškesnių XIX a. galo darbų, negalime nepaminėti Sima- 
no Daukanto veikalų. 

Ir Narbutas, ir Kraševskis, nors taip didelį rodė palankumą lietuvių 
mitologijai ir įtraukė į savo tyrinėjimus net folklorą, tačiau pirmasis 
visai nemokėjo, o antrasis tik šiek tiek tesuprato lietuviškai. Todėl jiedu 
etnografinę Lietuvą su jos papročiais, prietarais ir visa kita liaudies kū- 
ryba galėjo tik atsitiktinai pažinti. Daukantas buvo kilęs iš žemaičių 
liaudies, kurios gyvenimą jis gerai pažino. Trijuose jo veikaluose, jei nemi- 
nėti jo „Pasakojimų apie lietuvių veikalus senovėje“, yra aprašoma mūsų 
protėvių tikyba: „Darbai senųjų lietuvių ir Žemaičių 1822“, „Būdas se- 
novės lietuvių kalnėnų ir žemaičių“ ir „Lietuvos istorija“. „Darbai“ apie se- 
nųjų lietuvių tikėjimą duoda su mažom atmainom tą patį, kas yra „Istorijo- 
je“. Ten yra, tiesa, kelios pastraipos apie dvasininkus (žigenotus, vaidelio- 
tus), kurių neberandame „Istorijoje“, bet joje yra plačiau aprašytos pago- 
nių šventės. Daug plačiau senąjį kultą Daukantas išdėstė „Būde“, bet ir ten, 
kaip jis sakosi, dėl vietos stokos kai ką tik suglaustai teminėjo. 

Jau anksčiau buvo keltas klausimas, kad S. Daukanto istorijos veikalai 
nėra tiek daug paniekos verti, kiek kad jie jos yra užsitraukę!?). Lengvai 


16) S. Pigon Do źródeł Dziadów, 80 p. (cit. iš V. Maciūno, Lituan. sąj. o. c. 154): 

17) F. Bernatowicz, Pojata córka Lezdejki, Biblioteka dzieł wyborowych, 1898, 
III, p. 68 sqq. (cit. iš V. Maciūno, o. c. 153 p.). 

15) F. Bernatowicz, Pojata o. c. III 91—93 p. 

19) Z. Ivinskis, Simanas Daukantas ir Lietuvos istorija, „Naujoji Romuva“, 1936 
m. Nr. 11, 247—250 p. („) Lietuvių kultūros istorikas S. Daukantas, t. p., Nr. 12, 
275—278 p. 

numoti į jo mitologiją ir ją, kaip ir visą jo istorinį darbą, užantspauduoti 
tuo įprastai minimu nekritiškumu būtų netikslu. Iš instruktyvaus susira- 
šinėjimo su Narbutu Daukantas, tiesa, išeina didesnis istorikas, negu iš sa- 
vo veikalų”). Tie laiškai, taikyti ne plačiai visuomenei, parodo Daukanto 
neblogą orientaciją ano laiko Lietuvos istorijos moksle. Daukanto knygų 
:sarašas parodo, kad jis savo bibliotekoje turėjo daugumą to meto Lietuvos 
ir Rytų Europos istorijos veikalų, svarbių iki tol pasirodžiusių šaltinių.?') 
Tiktai jo noras rašyti platesnei visuomenei, iki fanatiškumo einąs nusista- 
"tymas prieš lenkus, didelė laiko stoka (Petrapilyje), neturėjimas platesnio 
masto darbui lėšų, pagalios nuolatiniai sveikatos negalavimai) Daukanto 
-mokslinį darbą praskiedė. Tačiau jo išvedžiojimai apie lietuvių religiją ne- 
liko įprastinis šablonas. 

Savo mitologijoje, nors ir turėdamas realybės daug aiškesnį nujautimą 
negu lenkiškai rašiusieji, Daukantas svyravo. Iš vienos pusės turėjo jis tą 
įprastą palikimą, iš kartos į kartą einančią vilkstinę, nuo Grunau — Stryj- 
kovskio — Lasickio laikų kartojamas fantazijas. Iš kitos pusės, išaugęs kai- 
me, įsijautęs į jo dvasią, gerai pažindamas jo XIX a. pirmos pusės gyveni- 
‘mą (tai parodo ypač „Būdas“),?*) jis geriau galėjo pažinti ir lietuvių praei- 
"ties dvasinį pasaulį. Daukantas daug ką intuityviai nujautė, bet dar nebuvo 
"tiek kritiškas, kad galėtų drįsti tą XVI a. sudarytą medžiagą paneigti arba 
ją suderinti. To kritiškumo jam gerokai trūko, nors jis turėjo kitus gerus 
privalumus, pažino liaudies kultūrą ir buvo paskaitęs šaltinius, 

Kai kurie klausimai išėjo gana neaiškūs. „Istorijoje“ (I 76—7) ir 
„„Būde“ (1935 m. leid., 119 p.), pav. Daukantas išsireiškia, kad lietuviai 
„„rodveidžių“ (—stabų) ar paveikslų neturėję, tačiau dievų trejybę su jų 
„rodveidžiais“ amžinai žaliuojančio ąžuolo nišėse mūsų istorikas pripa- 
:žino („Istorija“ I 78 p.; „Būdas“, 126 p.). Toliau Daukantas teigia, kad lie- 
tuviai neturėjo savo bažnyčių, bet žinyčias („Istorija“ I 77 p.). Atrodo, 
"kad toki skirtumą darydamas, jis žinyčių vardu suprato alkos kalnus, bet, 
"pav., Vilniaus šventykla yra taip su detalėmis aprašyta, kad ji nesiskiria 
-nuo tų ginčijamų „bažnyčių“ (t. p. I 79). Bet ir apie žinyčias Daukantas, 
įžiūrėjęs lietuvių religijos kulto evoliuciją, pastebi, kad ilgą laiką jų 
lietuviai neturėję, o meldęsi ant kalnų („Būdas“, 137 p.). Įdomiai paaiškin- 
damas priežastis, kodėl tų vėlesnių žinyčių nebuvo, Daukantas teigia, kad 
jos atsiradusios X—XIII a. (t. p. 138). Šitaip, rodos, jau pasiekęs tiesos 
"siūlo galą, Daukantas vėl nukrypsta nuo jo ir negali kitaip kaip narbutiškai 


20) A. Janulaitis, Daukanto laiškai, „Mūsų Senovė", 1922 m., Nr. 4—5, 695—795 
p. Z. Ivinskis, S. Daukantas ir Liet. istorija o. c. 250 p. 

21) M. Biržiškos, Iš mūsų kultūros ir literatūros istorijos, II kn. (1938), 143 — 
154 p. Daukanto laiku dar nebuvo pasirodę SrPr I—V, bet jo bibliotekoje yra senieji 
leidimai Vygando, Posilgės, Gilbert de Lannoy, SrL I—II ir kt. šaltinių bei rinkinių. 

22) Z. Ivinskis, S. D. ir Liet. istorija o. c. 250 p. 

23) Z. Ivinskis, Lietuvių kultūros istorikas S. D. o. c. 276—77 p. 

aprašyti Romovę su visom ją supančiom smulkmenom, lyg jos būtų buvu- 
sios fotografuotos (t. p. 139), nesigailėdamas detalių nė kitoms žinyčioms 
(t. p. 141). 

Iš Krivių - Krivaičio pagal savo populiarią filologiją Daukantas pa- 
čarė Kūrėjų - Kūrėją ir jam, kaip teisėjui, tvarkos palaikytojui dvasinin- 
kui, skyrė labai didelę reikšmę („Istorija“ I 70 p.). Sim. Daukanto yra ir 
daugiau originalių pastabų, ypač ten, kur jis paliečia lietuvių dievų klau- 
simą. Pastebėjęs, kad „prašaleičiai, nepermanydami lietuvių kalbos, kožną 
privalumą ypatingu dievu pramanė“ („Būdas“ 128 p.), jis pareiškia naują 
mintį, jog to paties vieno Dievo buvę tik daug vardų. O visa toji hierarchi- 
nė mitologija, tie nesuskaitomi dievų vardai esąs tik paties vieno Dievo 
atskirų ypatybių sukoncentravimas, joms atskiro vardo davimas ir, pereida-- 
mas daugybę tų vieno Dievo vardų, Daukantas kalbiškai aiškino atskiras 
ypatybes (t. p. 108—119 p.). Verta dėmesio yra jo pastaba: „... pats Strij- 
kauskis, praminęs žemaičių dievais šluotražį, raugą, priparšes, bestiją, ant 
galo, stokodamas jų vardų, parašė, jog žemaičiai 30 šimtų dievų senovėje 
turėjusys. Kad tuo tarpu visi žino, jog pačių žodžių nėra tiek jų kalboje, 
kiek jis dievų nori jiems įbrukti“ (t. y. 115). 

Išaiškindamas lietuvių kulto kitima bei evoliuciją laikui bėgant, Dau- 
kantas suprastina lietuvių mitologiją. Jis, tiesa, žino Narbuto Praamžiną, 
kaip vieną Dievo ypatybę, tačiau nemini visos plejados dievų - dievaičių.. 
Ir Dievas, ir Perkūnas, kurį jis atskiria nuo perkūnijos, ir Laimės, ir Lau- 
mės yra vadinamos daugybe vardų. Daukantas aprašo žalčių garbinimą, 
šventes, originaliai aiškina jis vėl medžių kultą. Keliais atvejais jis užak- 
centuoja, kad lietuviai medžių ir miškų negarbino, bet juos saugojo ir ger- 
bė dėl jų didelės naudos, ir mūsų istorikas stengiasi nurodyti jų kiekvieno 
naudą (t. p. 146—7). Bet „krikščionys visa niekino, kas vien buvo nuo pa- 
gonų saugojamas ir gerbiamas, todėl tyčiodamies parašė, jog lietuviai ir 
žemaičiai medžius už dievus garbinantys“ (t. p. 148). Lietuviai tačiau me- 
džius gerbė ir miškus šventais laikė „iš didžio gaspadoravimo, ne iš šven- 
tybės“ (t. p.). „Be to, dar žinoma yra, jog dideli ir seni medžiai senovėje 
buvo ženklais rubežių gruntuose, kuriuos saugojo kaip šventus; netgi už 
pakušinimą rubežių ženklų buvo visu smarkiausia karonė...“ (t. p.). „Todėl 
veikiaus reikia stebėties į tokią jų išmintį, nekaip juokties ir prietarais 
vadinti. Šiandien taip pat vyresnybė ne vien girias, bet ir tūlus medžius ger- 
bia ir saugoja neleisdamys jų kirsti; ar ne mulkis tas būtum, kas tartum, 
jog dėl jų šventybės ta daro“ (t. p. 149). Ir kitus garbinamuosius objektus 
Daukantas nori panašiai išaiškinti, nors, pav., kodėl lietuviai vandenis ger- 
bė, lieka nebeaišku (t. p. 150—51). Atrodo, kad Daukantas turėjo norą lie- 
tuvių pagonišką tikybą labiau priartinti prie krikščionybės ir tuo pačiu 
parodyti, užtrinant ryškius skirtumus, pirmosios didelę vertę. Atskirais at-- 
vejais dar bus progos pastebėti, kad S. Daukantas padarė, šita kryptimi be- 

<idamas, gana įdomių pastabų, nors galutinai iš Narbuto praminto kelio iš- 
sisukti negalėjo. 

Neminint smulkesnių darbų, nė pirmojo tikro lietuvių etnografo Liud- 
viko Jucevičiaus (Ludwik z Pokiewia) veikalų, kuriuose yra nesistemati- 
zuotos mitologijos medžiagos, reikia pasakyti, kad ir XIX a. antros pusės 
veikaluose buvo dar nemaža pripainiota. Ypač nesėkmingai aiškinti lie- 
tuvių mitologiniai vardai. Net tokie tyrinėtojai, kaip Lasickio darbo nagri- 
nėtojas Theodoras R. von Grienbergeris, uolus lietuvių-latvių-prūsų mi- 
tologijos šaltinių rinkėjas W. Mannhardtas, yra prirašę, bebandydami duoti 
filologinius lietuvių dievų aiškinimus, daug netikslumų. Pav., paskutiny- 
sis Lasickio minimus namų (atskirų šeimų) dievus kaip Sidzius išvedė tai 
iš Izidorius, tai iš Žėdžius (lipdytojas, puodininkas), Grienberger manė jį 
kilus iš žodžio žydžius (—žiedų darytojas (pavasaris)?*) Iš tikrųjų, kaip 
A. Brückner neabejotinai įrodė, tas Sidzius reiškia Judą). Lasickio teks- 
te, išskaičiuojant atskirų kilmingųjų šeimų namų dievus (peculiares), pa- 
minėta, kad Mikutai (Mikutiana) garbiną Simonaitį (Simonaitem), Michai- 
lovičiai (Micheloviciana) tą Sidzium etc. Tokiu būdu iš katalikų žinomos 
Simono Judos šventės protestantas Lasickis padarė du namų dievus. Pana- 
šiai įvairiopai etimologiškai aiškintas žodis Gabija?“), kuris reiškia neva 
ugnies deivę, — šaltiniuose, tiesa, labai vėlai minimas, — yra pasidaręs iš 
krikščionių ugnies patronės šv. Agotos, rusiškai vadinamos Agatfijos, 
Agapos*"). Dar turėsime progos stebėti, kaip pagoniškieji motyvai pasi- 
keitė arba įgavo naują formą krikščioniškame kulte. 

Šitokiais ir kitokiais filologiniais aiškinimais, kurių ypač tiek daug 
buvo pateikta Lasickio knygos „apie Žemaičių dievus“ interpretacijai, anot 
Bricknerio, lietuvių „mitologinis vežimas buvo įvažiuotas į giliausią 
balą“,*5) iš kurios jam galutinai išsikapanoti dar nėra pasisekę. Ir K. Būgos 
kai kurie prieškariniai aiškinimai buvo dirbtini (IB. 368—75). 

Jau nuo seno yra įprasta griebtis, aiškinant lietuvių mitologinius 
vardus, kalbinių išvedžiojimų. Savo laiku jau ekspastorius M. Praetorus, 
pav., sekdamas Luku Davidu, iš rugiapiūtės dievo „Curcho“ padarė „Gur- 
cho“ ir etimologiškai sustatė su „gerkle“ (IB 82, 21). Tokių gudriagalvia- 
vimų netrūko XIX a., ypač aušrininkų gadynėje. Kad ir nepilną, bet kri- 
tiškesnį lietuvių dievų vardų įvertinimą yra patiekęs tik A. Briūckneris savo 
studijoje apie rytų Europos dievus (IB 104), kuri bus dar toliau panau- 
dota. 


„ 24) Mh 395—6 p.; Th. R. v. Grienberger, Die Baltica des Libellus Lasicki, Ar- 

chiv f. slav. Philologie, XVIII (1896), 28—29 p. Plg. IB 66, 836. 

25) A. Brückner, Osteur, Gotternamen, Zeitschr. f. vergl. Sprachf. 50 t. (1922), 
177 p.; plg. IB 104. A. Brückner, Litauische G6tternamen, Arch. f. slav. Phil, XXII 
(1900), 569 p.; plg. IB 816. 

26) Mh 389 p. Th. Grienberger o. c. 52—53 p. 

27) A. Brückner, Ost. Göttern. o. c. 185 p. (II) Lit. Göttern. o. c- 570 w 

28) A. Brückner, Lit.. Gotternamen o. c. 569 p. 

3. A. Mierzynskio ir A. Briicknerio tyrinėjimai 


Negalima būtų atvirai teigti, kad ir XIX a. galo ir prieškariniai darbai 
būtų buvę labai instruktyvūs ir būtų davę daug nauja. Dažnai, atėjus prie: 
senojo lietuvių kulto su iš anksto nusistatytomis nuomonėmis, šalti- 
niai būdavo įspraudžiami į jau galvoje paruoštą schemą. Dauguma tų darbų 
apie lietuvių mitologiją yra parašyti, teikiant visuotinį pasitikėjimą abe- 
jotinom vėlyvų kronikų žiniom. Todėl ilgai buvo supainiotos ir neišaiškin- 
tos dvasininkų (vaidilų, vaidilučių), stabų, šventyklų, dievų sąvokos ir kt. 
pagrindiniai klausimai. Kadangi daugelis, kad ir jau XX a. rašytų straipsnių 
ir raštų nedaro skirtumo tarp senųjų ir vėlybų versmių, tarp tikrų ir falsi- 
fikuotų dalykų, tarp pagoniškų laikų duomenų ir krikščioniškais laikais 
atsiradusių šaltinių, tai jų rezultatas, ypač, kur dar griebiamasi filologijos, 
yra, palyginti, menkas (IB. 612, 525). Bet ir dabar dar senosios lietuvių 
religijos koncepcija galutinai iš pagrindų dar nėra suprasta ir iki detalių 
išaiškinta. Tad lieka dar visa eilė problemų. Bet ir kažkaip besistengiant, 
akivaizdoje esamos šaltinių būklės, nebus galima visko išsiaiškinti, nors 
lietuvių kulto turinys daugeliu atvejų jau yra suprantamas arba bent nujau- 
čiamas. 

Nėra išlikusių nei kokių nors stabų, nei šventyklų liekanų. Išskyrus neiš- 
senkančią versmę, folkloro turtą, kuriame senųjų tikėjimų begalėjo pasilik- 
ti tik neaiškios ir apgadintos reminiscencijos, tautosakos tyrinėtojai visai 
pasigenda lietuvių senosios tikybos mitų ir legendų, neskaitant vienos ant- 
cos nuotrupėlės. Galima sakyti, jog nėra mitologinių dainų, kurių latvių 
kulte žymiai daugiau). Ir toji garsioji Rėzos dainyne minima: „Mėnuo 
saulužę vedė pirmą pavasarėlį...“, kurią jau savo „Būde“ cituoja Daukantas 
(p. 129), yra, rodos, latviškas skolinys). Istorikas neturi betarpiškų 
pačių pagonių lietuvių raštų ar pareiškimų apie savo kultą dar iš tų laikų, 
kai jo viešai ir oficialiai buvo laikomasi, kai net patys didieji kunigaik., 
pav., Algirdas ir Kęstutis, buvo pagonišku būdu laidojami. Šiokių tokių 
pasisakymų iš pačių lietuvių pusės atsirado tik pora šimtų metų vėliau. Bet 
visi tie šatiniai, kaip pirmieji Ordino kunigų, taip ir vėlesnieji pačių lietu- 
vių krikščionių dvasininkų, protestantų pastorių ar jėzuitų, yra rašyti su 
labai aiškiu ir sąmoningu nusistatymu visas tos pagonybės liekanas kaip 
galima greičiau išnaikinti. Iš šitokio absoliučios daugumos šaltinių 
pobūdžio ir eina visa eilė metodinių sunkenybių, kurios nebuvo nugalėtos nė 
kritiškesnių XIX a. galo tyrinėtojų, prie kurių pirmiausia priklauso A. 
Mierzynskis, dviejuose tomeliuose surinkęs lietuvių religijos šaltinius iki 


29) K. Korsakas Radžvilas, Latvių liaudies dainos, Kaunas 1938, 69—84 p. 
30) Plg. M. Biržiška, Liudo Rėzos dainynas I (1935) 51 p. pastebi, kad latviai tos 
dainos atmainų daug turi. 
A. Brickner 1908 m. (IB 644), aprašydamas „Wielka encykl. powsz.“ lietuvių 
mitologija, kėlė klausimą, ar toji daina nebus sugalvota. 

XV a. vidurio (IB 77, 78). Tiesa, tokiu šaltinių rinkimų lietuvių-latvių-prū- 
sų religijai užsiėmė žymus mitologas W. Mannhardt, kurio iki pat XVIII a. 
sudarytas apypilnis rinkinys*!), vėlesnėse redakcijose tik 1936 m. tebuvo 
išspausdintas (IB 1185). Bet A. Mierzinskis, skyręs lietuvių religijos klau- 
simams didesnę savo mokslinio darbo dalį, profesoriaudamas Varšuvos uni- 
versitete, rašė apie Lasickį, Krivę, dvasininkus, „pasiuntinį su lazda“ ir k. 
Ypač jis išgarsėjo savo didele studija apie Romovę, Romuvą (IB. 383). 

Su A. Mierzynskio išvedžiojimais, kuris negailestingai griovė tą apie 
senąjį lietuvių kultą susidariusį vėlyvą romantizmą, dar ne kartą čia susi- 
tiksime. Tokie drąsūs A. Mierzynskio teigimai, kad lietuviai nėra turėję 
tikrų šventyklų, nepažinę antropomorfiško pavidalo stabų, neturėję tos 
garsiosios trejybės, perkeltos S. Grunau aprašymuose iš Upsalos (Skandi- 
navijos) į Prūsus, nepažinę tokios dvasininkų hierarchijos su galinguoju 
Krive ar Krivių-Krivaičiu ir t. t., lietuvių šviesuomenės buvo su dideliu 
nepasitikėjimu sutikti. Kaip smarkiai buvo reaguojama į naujoviškus Mier- 
zynskio išvedžiojimus, parodo, pav., K. Būgos susirašinėjimas su Tumu 
1903 m. („Mūsų Senovė“, Nr. 1, 1921, 121-42 p.). Iš jo sužinome, kad prof. 
K. Jaunius ruošėsi rašyti kritika „Romovės“, kurioje „Mierz. ant lietuvių 
prikalbėjo nebūtų daiktų“ (t. p. 120 p.). Surinkus visą medžiagą, anot 
Būgos, paaiškėsią visai kas kita „negu nori mums įkalbėti Mierzyński cum 
consortibus“ (125 p.). Būga tada samprotavo: Žodis „idolum“ parodąs, kad 
buvę stabai (131 p.); o „žemaičių paprotis kryžius apkrauti, kaip galima di- 
desniu šventųjų skaitliumi“ (126 p.) įrodąs irgi dievų stabų buvimą. K. Bū- 
ga vėl kitu atveju rašo J. Tumui: „Jauniaus tyrinėjimai kuoaiškiausiai iš- 
rodo, kad Mierzynskio „„Romove“ yra nieko vertas rašalas (sočinienije)“ 
(129 p.). Be kitko „Jaunius netiki į gyvačių kultą pas lietuvius. Gy- 
vatės namie nelaikysi, nėsa jinai gali įkirsti žmogų“ (131 p.)*!). Prikišda- 
mas A. Mierzynskiui nemoksliškumą ir tendenciškumą, piktinasi ypač Bū- 
ga, kad jis, ir drauge A. Brūckneris, teigia, jog lietuviai neturėję šventyklų. 
„Mierzynskį ir Briicknerį už tokį melavimą ir spiaudymą faktams į akis 
priderėtų pavadinti tuo vardu, kuriuo jie pravardžiuoja visai nekaltą vie- 
nišį Simaną Grunaną“ (Grunau nieko nepramanė...)“ (136 p.). Labai platūs 
ir kruopštūs prof. K. Būgos prierašai prie Mierzynskio „Romovės“ egzemp- 
lioriaus, kuris iš mūsų kalbininko bibliotekos yra patekęs į Vytauto D. 
un-to biblioteką, rodo, kad jis tikrai daug turėjo pasakyti prieš tą stambų 
veikalą. 

Hiperkritiški Mierzynskio, iš dalies ir Briūcknerio, teigimai lietuvių 
buvo gana nepalankiai sutikti“?). Dabar, be abejo, teks pripažinti, kad 


31) Lietuviai garbino žalčius, kurie negali įgelti ir yra nenuodingi. 

32) Labai aštriai apie A. Mierzyfskio išvedžiojimus atsiliepė V. Pietaris (Vana- 
pas) „Varpe“ 1894, Nr. 1. Kun. A. Alekna (A. Kuronėlis) „Tėvynės Sarge“ (1896 m. 
Nr.: 6, 37-40 p.) atsiliepdamas apie II-ją dalį „Zrėdia“, irgi neigė Mierzynskio 
samprotavimus apie Krivę, lietuvių raštą ir kt. 


156 Zenonas Ivinskis 


jaunas Būga 1903, lygiai kaip jo mokytojas Jaunius, perdaug neigė Mier- 
zynskio tyrinėjimų rezultatus. Vėliau daugelis paskutiniojo išvadų, ne- 
kalbant apie jo veikalų metodinius trūkumus, kritiškesnių tyrinėtojų bu- 
vo priimtos lietuvių mitologijoje. 1919 m. Klimas jomis taip pat daug 
rėmėsi. Prie jų teks dar grižti. Tiesa, A. Jakšto - Dambrausko žodžiais 
„gilesnės moksliškos M(ierzynski) nesugebėjo savo veikaluose paduoti, 
nes iš prigimimo buvo daugiau darbščiu kompiliatorių, negu tikru moksli- 
ninku“33); tačiau toks tendencingas ir nesąžiningas lietuvių kultūros šmei- 
žikas, kokiu jį laikė anuo metu lietuvių inteligentai, ypač Dr. V. Pietaris**), 
Mierzynskis tikrai nebuvo. Romantišką galvojimą apie lietuvių tikybą 
griaunančios Mierzynskio pažiūros, priešingos ano laiko kursuojančioms ir 
iš nekritiškų veikalų įmamoms pažiūroms, dėl vieno kito aštresnio auto- 
riaus posakio, atrodė tautinio lenkų antagonizmo padiktuotos. Tačiau 
Mierzynskis, nors ir nepriėjo galutinių visiems priimtinų išvadų, krūvon 
surinko labai daug medžiagos. Kol nebuvo pasirodęs W. Mannhardto šal- 
tinių rinkinys (1936 m.) apie lietuvių - prūsų religiją, Mierzynskio dviejų 
tomelių „Źródła do mytolg. litewskiej“ buvo pagrindinis, kad ir neužbaig- 
tas, rinkinys lietuvių senosios tikybos klausimams. Daug buvo surinkęs į 
krūvą medžiagos, nesigailėdamas vietos nė platiems priedams, Mierzyns- 
kis savo minėtame darbe apie Romovę (IB 383). Tai yra didžiausia jo stu- 
dija. Ji, kaip ir jo platus tyrinėjimas apie Krivę (IB 382), buvo išspaus- 
dinta rusų archeologų kongreso darbuose. Dėl šitų trijų veikalų, nebemi- 
nint kitų gausių Mierzynskio rašinių iš mūsų mitologijos (IB. 682-92, 759-62, 
861-3, 914), jo darbas lietuvių mitologijos srityje yra įgijęs pastovios vertės, 
ir kas giliau domėsis senuoju kultu, neapsieis be Mierzynskio darbų, kai tuo 
tarpu nekritiškieji prieš jį rašytieji darbai be nuostolio galės būti aplei- 
džiami. 

Mierzynskis ėmė rašyti lietuvių mitologijos klausimais tuo metu, kai 
dar buvo stiprios narbutiškai - stryjkovskiškos pažiūros apie lietuvių kultą. 
Mierzynskio nuopelnas buvo ypač tas, kad jis, tiesa, negatyviai nusistaty- 
damas prieš daugelį apraiškų senosios lietuvių kultūros, kurios jis gerai 
nepažino (nemokėjo lietuviškai, ir tuo būdu jam buvo neprieinamas lietuvių 
dainų bei folklioro turtas), sugriovė Dusburgo Romovės, jo minimo Kri- 
vės ir pasiuntinio („nuncius cum baculo“) iš kartos į kartą minimus ap- 
rašymus. 

Dar negailestingiau lietuvių romantizmą apie jų senąją tikybą griovė 
Berlyno universiteto slavistas prof. A. Brūckneris, kuris, daug rašydamas 
įvairiausiais slavų kulto ir literatūros klausimais, galėjo užsiimti 
lietuvių religija. Būdamas aštriai kritiškas ir mokėdamas prieiti prie kiek- 
vieno klausimo metodiškai, Briūckneris, visada savo raštuose iš aukšto trak- 


33) „Draugija“ 1907 m. Nr. 9, 121 p. 
34) „Varpas“, 1894 m. Nr. 1. 

tuodamas lietuvius, ypač neigė tai, kas buvo surinkta Jucevičiaus, pačių lie- 
tuvių (Basanavičius, Juškevičiai)“?). Pasitikėdamas savo aštriu protu ir 
kalbiniu sugebėjimu, jis jau 1904 m. žinomoje studijoje „Ludy i bogi“ gana 
kritiškai vertino mūsų mitologiją, apie kurią 1910 m. didžiojoje lenkų enci- 
klopedijoje („Wielka encikl. powszechna“, 43-44 t., 633 p.) įdėjo sintetinę 
apžvalgą, kaip visada apie lietuvius rašyti mėgo, prieidamas prie klausimo 
iš neigiamosios pusės. Tokia pat tendencija matyti dar 1931 m. jo 3-jų tomų 
veikale „Dzieje kultury polskiej“ ir kituose pokariniuose darbuose. Ta- 
čiau niekas negalės nuneigti, kad, ir tendencingai žvelgdamas į lietuvių pra- 
eities kultūrą, Briickneris yra patiekęs vertingų išvadų ir įdomių samproti- 
vimų, su kuriais kiekvienas lietuvių religijos tyrinėtojas turės skaitytis. 
Jais teks taip pat ir mums nemaža remtis. 


4. Metodologiniai klausimai 


Mierzynskio ir Briicknerio darbo lietuvių tikybos sityje niekas nėra 
iš lietuvių perkainojęs, lygiai kaip nėra įvertinta ir apskritai, kas iki šiol 
toje srityje padaryta. Bet norint susidarytį aiškią koncepciją pagonių lie- 
tuvių religijos klausimuose, yra reikalingas ilgas paruošiamasis darbas. Tik 
plačios analizės keliu, paremtos visais šaltiniais ir atbaigtos gausia tau- 
tosakine medžiaga, galima paskui eiti į sintezę. Lietuvių mitologijoje yra 
reikalinga pirmiausia perkainoti visa, kas svetimtaučių padaryta. Todėl 
pirmiausia yra įmanomas tik analitinis kelias. Šitokiu keliu einant bus ga- 
lima išaiškinti dar daug neaiškių problemų. Imant atskirus lietuvių 
tikybos elementus, atskirus garbinamuosius objektus, — panašiai ty- 
rinėja latviai įr estai —, ir vispusiškai išnagrinėjant jų reikšmę kulte, gali- 
ma būtų prieiti prie tikslesnių išvadų. Mes čia ir bandysime tokiu būdu, 
čia nurodytu analitiniu metodu, paliesti atskirą lietuvių kulto rūšį, būtent, 
gamtos, o labiausiai atskiro jos objekto — medžių garbinimą. 


Neantropomorfiškame lietuvių gamtos kulte medžiai turėjo gana svarbų 
vaidmenį. Tarp augalų medžiai pagonių tikyboje užėmė pirmąją vietą. Su 
medžiais rišosi miškų garbinimas, o su šituo ir alkų bei alkakalnių egzisten- 
cija. Medžių kulto išnagrinėjimas, sunaudojant visą mums prieinamą me- 
džiagą iš šaltinių ir tautosakos, patiekiant, žinoma, ir atitinkamus aiškini- 
mus, padės labiau suprasti kai kurių kitų gamtos objektų, k. a. vandens, 
ugnies, žalčių ir kt., kultus. Be abejo, kiekviena iš tų sričių galės būti tin- 
kamai pažinta, jei bus atsidėjus specialiau ištyrinėta. Bet mes čia galėsime 
paimti tik vieną medžių klausimą ir juo apsiriboti. Tiesa, drauge paliesi- 
me ir miškų kultą, bet paliksime nuošaliai šventus vandenis, ežerus, upes, 
akmenis. 


35) Mitologia litewska, Wielka enc. powsz. 43-44 t. (1910), 634 p. 

Jau A. Mierzynskis, 1890 m. rašydamas toje didžiojoje lenkų enciklo- 
pedijoje apie alkus““), kėlė reikalą, kad būtų parašytas atskiras darbas apie 
medžių kultą pagonyse lietuviuose. Bet per pusę šimto metų apie tą me- 
džių kultą, be praeinančių pastabų, spausdinamų bendresnio pobūdžio vei- 
kaluose, specialaus beveik nieko nėra buvę. Lietuvių medžių kultą yra pa- 
iietęs W. Mannhardtas savo veikale „Der Baumkultus des Germanėn und 
ihrer Nachbarstimme“ (1875). Tik apie lietuvių medžių kultą atskirai ra- 
šė Dr. August Brosowas savo darbe: „Über Baumverehrung, Wald — und 
Feldkulte bei der litauischen Vėlkergruppe“ (IB 813). Šitame trumpame 
darbelyje, tiesa, paįvairintame lietuviškomis dainomis, kurių tikslius vo- 
kiškus vertimus padarė autorius (šalia lietuviško teksto), nedaug tėra me- 
džiagos apie medžių kultą. Lietuviškai tuo klausimu, rodos, niekas nėra ra- 
šęs, išskyrus tai, kas yra rašiniuose apskritai apie lietuvių tikybą. Tie- 
sa, 1908 m. „Draugijoje“ yra pranešimas (IB. 970), kad 1908.VIII.5-6 d. J. 
Basanavičius Lietuvių Mokslo Draugijos susirinkime turėjo skaityti pa- 
skaitą „Apie medžių garbinimą senovės Lietuvoje“. Bet šita paskaita pali- 
ko niekur neišspausdinta. Rodos, kai ką buvo pasiruošęs rašyti arba ką nors 
buvo galvojęs apie liepos ir ąžuolo simbolinę reikšmę Lietuvos mitologijo- 
je ir liaudies papročiuose rašytojas M. Gustaitis. Tai rodo viena trumpa ži- 
nutė 1928 m. „Lietuvoje“ (IB 1032). Žodžiu, apie medžius lietuviškai nieko 
nėra rašyta, kai tuo tarpu apie fauną, ypač apie žalčius, daug folkliorinės 
medžiagos yra patiekęs J. Elisonas (MT III, V; IB 1013, 1014). 

Latviai ir šioje srityje yra daugiau padarę. 1899 m. buvo įdėta žurna- 
le „Archiv für Religionswissenschaft“ A. C. Winterio studija apie beržą 
latvių dainose (IB 1252). Tiesa, ir lietuvių dainose medžiaga apie medžius 
buvo išrinkta Dr. R. von der Meuleno darbe „Gamtos prilyginimai lietuvių 
dainose“ (IB 859). Ten yra vienas skyrelis apie augalus. Bet latviai jau turi 
ir specialesnių darbų, pav., A. Švabe yra parašęs darbą apie ąžuolą ir liepą 
latvių tikybos (IB 1271), o medžių reikšmę latvių mitologijoje yra ap- 
rašęs P. Šmits (IB 1250, 1328, 1366). 

Prieš pereidami prie to specialaus klausimo, turime nušviesti apskritai 
lietuvių pagoniškos tikybos esmę. Tai reikia padaryti pirmiausia todėl, 
kad nebereikėtų vėliau daryti ekskursų ir kartojimų. Be to, medžių kulto 
klausimą negalima imti atitrauktaį nuo visos lietuvių religijos. Jį reikia 
įderinti i bendrus tos tikybos rėmus. Nuo P. Klimo padaryto lietuvių re- 
ligijos aprašymo, per du dešimtmečiu niekas nėra padaręs apžvalginės san- 
traukos, kurioje sintetiškai būtų respektuota visa po 1919 m. žinoma ar iš- 
spausdinta medžiaga. Patiekdamas naujausią to klausimo padėtį, pasire- 
miant mūsų ir užsienio darbais, perduosiu kitų rezultatus ir savo sam- 
protavimus. Šitoje trumpoje santraukoje visiškai nežinomos ir naujos 


36) Wielka encykl. powsz. I, 889 p. 

koncepcijos nebus galima pateikti. Kai kurie dalykai bus tik elementariš- 
kai škicuoti, perduodant visa tai, kas jau mokslo yra laimėta. Daugeliu klau- 
simų bus stengtasi eiti tiesiai į šaltinius, kurių ne vieną papildysime naujai 
atrastais dalykais. Žinoma, surinkti visų, kad jau ir spausdintų, šaltinių 
lietuvių religijai buvo negalima. To nepadarė nė A. Mierzynskis. W. Man- 
nhardto apypilniame rinkinyje trūksta taip pat ne vieno šaltinio). Mano 
sudarytoje lietuvių religijos ir mitologijos bibliografijoje (IB), apiman- 
čioje viso ca 1500 bibliografinių pozicijų, šaltinių sąrašas irgi nėra pil- 
nas. Vis daugiau ir daugiau atsiranda, ypač iš vėlyvesnių šimtmečių, šal- 
tinių, kurie, tiesa, nebeįnešdami naujos šviesos į pagrindinius klausimus, 
deformuotą ir vėlyvą lietuvių pagonybę iliustruoja naujais faktais. Dėda- 
mas tekste kiek galima tikslesnius svarbiųjų šaltinių vertimus, išnašose nu- 
rodau ir originalą, kad jį visados būtų galima pasiekti ir patikrinti. 


II. LIETUVIŲ KULTO TURINYS 
(Pagal senuosius šaltinius). 


1. Šaltinių trūkumai ir charakteris 


Lietuvių kulto pobūdis yra nesunkiai  nujaučiamas, kol kalbama 
bendrais žodžiais. Jis yra paprastai suvedamas į primityvias ir paprastas 
gamtos kulto formas. Taip pat šiek tiek galima kalbėti apie atskirus lietu- 
vių senojo kulto elementus. Bet kai reikia leistis į detales, esama didelio 
įvairumo ir retai sutinkamo priešingumo. "Tai priklauso, žinoma, labiausiai 
nuoš altinių. Didžiausia dalis tyrinėjimų, apie kuriuos aukščiau kalbėjome, 
netinkami todėl, kad nebuvo tinkamų šaltinių. 

Nors lietuviai buvo paskutinieji rytų Europos pagonys, kurie dar iki 
pat XV-jo amžiaus senosios tikybos oficialiai laikėsi, tačiau svetimi, dažnai 
krašto nematę kronistai, pagonių didžiausieji priešai krikščionys — ri- 
teriai ar dvasininkai, kurie pagonybės, žinoma, organiškai nekentė ir su ja 
kovoti privalėjo, taip pat skubotį keliautojai, tegalėjo dažnai pažinti to 
kulto tik atsitiktines apraiškas. Net XIV—XV amžiaus kronistai, 
lygiai kaip ir humanistai rašytojai, dažnai savo laisva fantazija pagrįstais 
išvedžiojimais (ypač tai galima pasakyti apie paskutiniuosius), negalėjo 
gerai atskleisti tokio žmogaus dvasios subtilaus dalyko, kaip jo tikėjimas. 
Jau D. Poška teisingai yra įspėjęs nepasitikėti lietuviams nepalankiais au- 
toriais, kurie lietuvius, tik dėl to, kad, būdami pagonys, buvo žiauriai puo- 
lami už savo gynimąsi, vadino juos niekšais, barbarais ir t. t.?5) Kritiškai 
žiūrėti į tuos kronistus patarė taip pat S. Stanevičius, o Daukantas savo 


37) Plg. Z. Ivinskio rec. „Židinyje“ Nr. 5, 663—664 p. 
38) V. Maciūnas, Lituanist. sąjūdis o. c. 115 p. 

„Būde“ irgi ne kartą nusiskundžia svetimųjų tendencijomis; ypač tai ryš- 
ku jo knygos skyriuje apie senovės lietuvių tikybą (115, 128, 148 p.). 


Svetimtaučiams kronistams buvo sunku prasiskverbti į lietuvių tiky- 
bos bei jų kultų paslaptis, ypač kad tos pagonybės, per kurią, krikščionių 
požiūriu, akivaizdžiai apsireiškia velnias ir jo karalystė, jie nekentė ir to- 
leruoti negalėjo. Tik paviršutiniškai galėjo jie užrašyti nugirstas ar ma- 
tytas apeigas, kurios jų akims atrodė, žinoma, egzotiškos, krikščionišku 
požiūriu, įtartinos. Bet kuris nepaprastesnis bei nežinomesnis dalykas ar 
paprotys, greitai galėjo būti išaiškintas ar suprastas kaip pagoniška lieka- 
na. Dar, pav., 1737 m. Žemaičių vyskupas Juozapatas Mykolas Karpis savo 
ganytojiškame laiške kunigams aiškiais pagonybės ženklais laikė Joninių 
laužus, po Velykų švenčių (antrą ir trečią dieną), vienas kito vandeniu ap- 
liejimus, ketvirtos dienos šventinimą ir t. t. (IB. 1168, 1177). Tuose daly- 
kuose, kurie priklausė prie lietuvių pavasarinių ar vasaros papročių, tikrą 
pagonybę vargu buvo galima įžiūrėti. Lygiai tokiu pat būdu nugirstas po- 
sakis ar prietaras galėjo būti išvystytas į atskirą pagonišką apeigą. O ypač 
galėjo būti iškraipomi vardai. Todėl tokių kronistų pastabos ir keliautojų 
užrašai, ar per kelintas lūpas nugirsti dalykai, reikia gana kritiškai vertinti, 
kur tik yra įmanoma derinti su iš pačių lietuvių išėjusia medžiaga, ypač jei 
nebuvo vadovautasi jokiu iš anksto susigalvotu nusistatymu. Bet pačių lie- 
tuvių pareiškimai yra gana vėlyvi. Jie priklauso XVI-jo amžiaus pusei, 
kada, prasidėjus lenktynėms tarp katalikų ir protestantų, pagonybei buvo 
suduotas didelis smūgis. XVI—XVIII-jo amžiaus pastabos apie senąjį 
kultą yra taip pat užrašytos krikščionių kunigų, kurie kovojo su nekenčia- 
mos pagonybės dar tvirtai išsilaikiusiomis liekanomis savo tautiečiuose. 
Tiesa, tada senoji tikyba iš savo pirmykštės stadijos jau buvo gerokai 
deformavusiesi ir, kur krikščionybė stipriau pasireikšdavo, urėjo ji slapsty- 
tis pakampiuose. Bent viešojo pobūdžio aktai, kuriuose dar pirma dalyvau- 
davo aukštesnieji pareigūnai, turėjo išnykti. Bet užtad atskiro žmo- 
gaus gryčia, jos vidus ir jos aplinka ilgai dar žmogaus sąmonėje išliko dva- 
sių apsupta. Kadangi su iš Lenkijos atneštos katalikybės vidujiniu turiniu 
liaudis daugel kur visai nebuvo supažindinta, pasitenkinta tik parodžius 
jai išorines bažnytines formas, žmonės savo kasdieninio gyvenimo mažuose 
ir dideliuose reikaluose kreipdavosi slapta ne į sau nesuprantamą krikš- 
čionių Dievą, bet į savo pagoniškojo kulto būtybes). Prieš įvairias gam- 
tos jėgas silpnas žmogelis per ištisus XV—XVII a. dešimtmečius ilgai dar 
laikėsi savų burtų ir prietarų, kuriuos velybos lietuvių istorijos versmes 
vadino bendru „idolatriae“ ar „zababonų“ vardu. Visokie prietarai ir bur- 
tai, būrimai, be kurių, anot Dusburgo, senprūsiai nieko svarbaus nepradė- 
davę (SrPr I 54 p.), lietuviuose ilgai stipriai išsilaikė ir buvo dažnai ant- 

spauduojami bendru pagonybės vardu. Šitokio pobūdžio pagonybė, ar bent 
jos reminiscencijos, ilgai dar laikėsi liaudies masėse. Iš XVI—XVII-tojo 
a. turime daugiausia šaltinių nuotrupų. Kelionių aprašymai, vėlybos kompi- 
liacinės nuotrupos, vizitacijų protokolai, pagaminti ir protestantų (Prū- 
suose), ir katalikų dvasininkų (Lietuvoje), padaugina versmių skaičių. Že- 
maičių, Livonijos, ypač Žiemgalos misijų reliacijos, surašytos daugiausia 
jėzuitų ir dedamos jų vienetų rinkiniuose „Annuae litterae Sociatatis Jesu“, 
priklauso taip pat prie įdomių šaltinių ir, paprastai, duoda kokių nors žinių 
apie senąją lietuvių, latvių ar prūsų, resp. prūsų lietuvių tikybą. Vadinasi, 
apie tai, kad ano meto lietuviai (XVI—XVII a.) dar gyveno savo pagony- 
kėje, žino ir svetimi ir lietuvių dvasininkai. Brangintinos yra žinios lietuviš- 
kuose Mažvydo, Daukšos ir anonimiško Ledesmos vertėjo katekizmuose, 
Wolfenbuettelio lietuviškame Evangelijų „išguldyme“, Bretkūno Postilo- 
je. Bet tie teologų aprašymai ar atsitiktinės pastabos, ypač iš XVI amžiaus, 
ne tik Prūsuose ir Livonijoje, kur senojo kulto papročių taip pat dar aps- 
čiai buvo, bet ir Lietuvoje teduoda dažnai bendrus posakius ar miglotus 
vaizdus. Į patį senojo kulto turinį, be abejo, tiems dvasininkams nerūpėjo 
įžvelgti. 

Pagonybę mininčių reminiscencijų išliko popiežiaus nuncijų reliacijo- 
se, vyskupų laiškuose, sinodų nutarimuose. Toji įvairiaspalvė ir nevieno- 
da savo kiekiu ir kokiu mozaika, sudėstyta iš įvairių žinių žinelių, padeda 
nors apytikriai sučiupti, koks buvo lietuvių kulto pobūdis, kokie motyvai 
buvo stipriausi, nors pačios kulto esmės iš pašaknų išsiaiškinti ir nėra gali- 
ma. Tiesa, kaip matėme, pasiremdami fantastiškais ir jokių tikrovės ribų 
nežinančiais Erazmo Stellos, o ypač Simono Grunau ir Jono Lasickio, tiks- 
liau matininko Jokūbo Laskovskio turtingais lietuvių bei žemaičių mitologi- 
jos sąrašais, XIX a. romantikai istorikai sudarė ištisą lietuvių mitologi- 
jos sistemą su keistais ir dažnai iškraipytais dievų vardais, su jų atitinkamu 
rangu ir pareigomis. Ta didele krūva sąmoningai sukurtų istorijų ir fantas- 
tiškų aprašymų, kaip žinome, naudojosi Narbutas ir kiti jo sekėjai. Iš- 
eidami iš tų vėlyvų ir klaidinančių XVI amžiaus aprašymų, nepagalvodami 
apie kokį nors kulto pakitimą ar atsimainymą, jie sprendė apie pirmykš- 
tės lietuvių tikybos formas ir visa, tai, kas buvo dažnai su grubiomis 
klaidomis parašyta ar užrašyta, perimta ir nukelta į ankstyviau- 
sius Lietuvos istorijos laikus, kaip senosios lietuvių tikybos fazę. Į šitą da- 
lyką jau yra atkreipęs dėmesį tas sarkastiškas, bet drauge ir gana kritiškas 
lietuvių mitologijos tyrinėtojas A. Brickneris. Savo sintetiškame exposé 
apie lietuvių tikėjimą, išspausdintame „Lehrbuch der Religionsgeschichte“ 
(IB 612), jis skiria dvi to tikėjimo fazes: senąjį kultą ir naujajį tikėjimą 
(„der neue Glaube“) nuo 1500 m., kuris nebebuvo pirmykštė pagonybė. 
Ir savo lenkų kultūros istorijoje Brūckneris užakcentuoja tą patį (IB 161, 
548), ką jis jau teigė ir anksčiau (IB 104, ,;, p.). Tiesa, jau S. Daukantas 

savo „Būde“ aiškiai pripažino lietuvių tikybos kitimą (124 p.), laiko 
bėgyje naujų formų atsiradimą (138 p.), tačiau šitoji reikšminga mūsų isto- 
riko mintis vėliau buvo pamiršta. 

Be abejo, visai nenuoseklu senajam kultui priskirti tai, kas buvo užrašyta 
tik XVI amž. gale ar XVII-jame a. Juk per tuos du šimtu metų, kai pago- 
nybė iš viešojo gyvenimo tapo išvaryta, senieji tikėjimai laikėsi tik žmonių 
gryčiose ir čia maišėsi su naujai nugirstomis krikščioniškomis sąvokomis, 
įvairios dvasios pynėsi su velniais, šventieji buvo siejami su įvairių apribo- 
tų funkcijų dievybėm. Pamažu vyko motyvų keitimasis ir perėji- 
mas į naujas formas, kuris yra gana įdomus lietuvių dvasios gyvenime. At- 
statyti tą vėlyvą ir apgadintą pagonybę, žinoma, yra sunku. Niekas dar 
nėra giliau to XVI a. lietuvių tikėjimo, pasiremiant tais vėlyvais šaltiniais, 
tyrinėjęs. Kadangi jis išeina daugeliu atžvilgiu kitoks negu XIV a. lietu- 
vių kultas, iš tų XVI—XVII a. versmių atstatyti tikrąjį pagonybės veidą 
yra sunku. - 

Apskritai dvasios pasaulyje visada vyksta evoliucija. Teisingai pa- 
stebi P. Šmits (IB 519, 14, p.), kad nesikeičia tik konkretūs daiktai: ir vilkas, 
ir lapė, ir kiškis žmogaus akiai per ištisus šimtus metų palieka tie patys, 
nebent galėtų kisti jų pavadinimai. Visai kas kita su dvasios pasauliu. 
Tiesa, paprastai tik labaį bendrais žodžiais žinodami apie atskiras lietuvių 
kulto sritis, tą evoliuciją dažnai nepakankamai ryškiai tegalime sučiupti. 
Bet ilgainiui yra pasikeitusios, įgijusios naujas formas dievybių, dvasių ir 
kt. sąvokos. Ir mūsų akivaizdoje, pav., yra įvykusi didelė evoliucija kaimo 
papročiuose. Naujų gyvenimo sąlygų akivaizdoje (žemės reforma, skirsty- 
masis vienkiemiais, ūkio racionalizacija ir kt. aplinkybės) po D. karo išny- 
ko daug papročių, kurie dvelkė senu archaiškumu. Ant piaunamos maši- 
nos sėdėdamas darbininkas nebedainuoja dalgės šienpiovio dainos, lygiai 
kaip ir kuliantieji mašinomis užmiršta kūlėjų dainas ir kitus su jomis susiju- 
sius papročius bei apeigas*?). Tie papročiai, kuriuos M. Katkus savo „Bala- 
nos gadynėje“ gražiai ir vaizdžiai aprašė (MT IV), merdėja, eina į muzie- 
jų, į tautosakos archyvą. Jie į gyvajį gyvenimą nebegalės grįžti. Jei toji 
evoliucija iš XIX į XX amžių, ypač po D. karo įvyko staigiai, — ir mūsų 
akivaizdoje žymiai pasikeitė kaimo dvasinis vaizdas —, tai tas kitimas anais 
laikias ėjo pamažu, nes laiko įvykių ratas nesisuko taip intensyviai kaip 
dabar. Gyvenimo tempas buvo daug lėtesnis, todėl ir dvasios pasaulyje 
atmainos vyko pamažu. Bet tojį evoliucija vis dėlto buvo. Ir todėl tie 
šaltiniai, kurie aprašo lietuvių tikėjimą XVI amž. gale, negali atvaiz- 
duoti pirmykščio religinio kulto. Didelis veiksnys tai pagonybei kisti bu- 
vo krikščionybė. Tai nebuvo kas nors specifiška tik lietuvių gyvenimui. Ir 
Romos imperijoje, pvz., šalia naujai ateinančios krikščionybės ilgai dar 
kaime laikėsi įvairių pavidalų pagonybė. Dar karolingų laikais frankuose 

būta daug pagoniškų burtų ir apeigų. Pas X-me amž. krikščionybę priėmu- 
sius lenkus ir rusus senojo tikėjimo liekanų išliko visą vidurinių amžių 
laiką. Ypač tai matyti įš neseniai pasirodžiusio J. Bystron'io veikalo: Dzie- 
je obyczajów polskich, 1935. Lietuvoje toji pagonybė, palyginti, ilgiau pa- 
tvėrė ir stipriau pasireiškė, negu kitur, dėl žinomų priežasčių. Pasitenkinus 
oficialiu krikšto įvedimu, ilgai, iki pat XVI a. pusės, kol tik neprasidėjo 
protestantų judėjimas Lietuvoje, mažai domėtasi liaudies misijomis. At- 
vykę jėzuitai ypač jų ėmėsi. Rimta kliūtis naujai tikybai pažinti buvo 
daugelio dvasininkų nemokėjimas liaudies kalbos. Dėl šitų priežasčių pa- 
goniški papročiai ir apeigos kai kuriose Lietuvos dalyse ypač ilgai išsilaikė. 


2. Kulto pobūdis 


Pirmas įspūdis, kad lietuvių religijos svarbiausią objektą sudarė gam- 
tos ir jos reiškinių garbinimas, neišnyksta besigilinant į atskiras versmių 
detales. Tai yra tas pats gamtos kultas, kurį mes sutinkame visuose indo- 
europiečiuose. Ypač XIX amž. buvo manoma, kad gamtos objektų garbini- 
mas yra natūralinės (ne apreikštosios) religijos išeinamasis punktas. Ir 
antikos pasaulio, ir puslaukinių tautų, vad. natūraliniuose tikėjimuose yra 
garbinama gamta nesuskaitomoje daugybėje jos reiškinių ir pavidalų. Dan- 
gus ir jo kūnai (saulė, mėnuo, žvaigždės), oras su audromis (perkūnas, žai- 
bas, vėjas, debesys, lietus), žemė su visu tuo, ką ji nešioja ir apima, būtent, 
su gyvuliais ir augalais, ugnimi ir vandeniu, šaltiniais, upėmis, slėniais, 
kalnais, uolomis ir t. t., visa tai daugybėje senojo ir dabartinio pasaulio 
tautų yra religinio kulto objektas*!). 

Žemame savo kultūrinio išsivystymo laipsnyje žmogus į aplinkinę 
gamtą žiūri vaiko akimis. Visur jis mato įkūnytą gyvybę, kaip jis pats yra 
gyvas. Ne tiktai gyvuliams ir augalams, bet saulei ir mėnesiui, vėjui ir 
debesims, upei ir kalnui priskiria jis tokias pat jusles ir jausles, kokias jis 
pats turi. Todėl ir jis, lyg tas mažas vaikas, kuris kalbasi su lazda, medžiu, 
šnekasi su jais, pasakoja apie juos. Jei vaikas, savaime ir instinktyviai įdva- 
sindamas, priskirdamas gyvybės ir personifikuodamas negyvus objektus, 
randa sau tokiame dvasios žaisme džiaugsmo, tai toks pats noras dar vai- 
kiško kultūros amžiaus žmogų skatina įdvasinti ir personifikuoti įvairius 
gamtos objektus ir reiškinius. Tai turi nemaža bendro su poetiniu žmo- 
gaus palinkimu. Todėl, anot Tyloro, kas mums yra poetinė kūryba, se- 
niausiam žmogui buvo žvelgimas į gamtą'"). Toksai betarpiškas noras 
žvelgti į gamtą yra stipriai paremtas pastangomis surasti kiekvieno fizinio 
reiškinio priežastį, nustatyti kauzalinį ryšį, kurį etnologas O. Pe- 
schel laikė svarbiu religijai atsirasti veiksniu. Jei, pav., perkūnas griauja 

ir žaibai skrodžia dangų, tai, žmogaus natūraliu manymu, turi kas nors būti, 
kas tuos reiškinius sukelia, kas mėto ugni ir kelia tokį didelį trenksmą. Ka- 
dangi žmogus negali tokio dalyko padaryti — o danguje jokios kitos prie- 
žasties nematyti —, pradedama, patenkinant norą išsiaiškinti priežastis, 
ieškoti į žmogų panašaus fenomeno, būtent, dievybės. Nematydamas tikro- 
sios priežasties, kas verčia saulę keliauti, vėją pūsti (jis vėl panašus į žmo- 
gaus burnos pūtimą, tik daug stipresnis), žmogus vėl turi susigalvoti prie- 
žastį. Kadangi žmogus, išeidamas iš savo gyvenimo patyrimo, turėjo pa- 
grindo tų gamtos reiškinių bijoti (žaibas, pav., galėjo jį užmušti, sudeginti 
mantą ir t. t.), reikėjo jam su jų priežastimis taikoje gyventi. Tokiu bū- 
du baimė buvo nemažos reikšmės motyvas atsirasti prašymams, malda- 
vimams, garbinimui. Bet viena baimė gamtos dievybių dar nebūtų sukurusi, 
nors jos vaidmuo ir nėra labai menkas'?). Matydamas visur gyvybę, ir pū- 
tojančiame bei vilnijančiame upių bei ežerų vandenyje, ir besiblaškančiose 
ugnies liepsnose, ir vėjo ūžime etc., žmogus tai gyvybei, kuri buvo jo būty- 
bei svetima, ėmė priskirti antžmogišką galybę. Leopoldas von Schroede- 
ris, tas pažiūras savo visų pripažintame veikale išdėstydamas apie arijų 
religiją, užakcentuoja gyvybės elementą gamtoje. Ji buvusi svarbiausia 
šaknis gamtinei religijai išaugti. Baimė ir pagaliau prosenių vėlių (dva- 
sių) kultas buvo kitu du veiksniai. Mirusiųjų prosenių dvasių kultas parodo 
pačias seniausias religinio gyvenimo formas. Primityviose tautose mi- 
rusiųjų sielos įgauna dvasių, demonų arba pikta norinčių daryti būtybių 
pavidalą, kurios net savo buvusiems draugams ar giminėms gali kenk- 
ti. Tų vėlių kultas, apie kurių tolimesnį gyvenimą žmogus tardavosi per 
sapną patiriąs, rėmėsi mirties baime'*). Schroederio manymu, tas žmo- 
gus pripažino taip pat Aukščiausią Būtybę, kuri turėjo būti ra- 
cionaliai dorine linkme nukreipta. Tosios Būtybės egzistencija, be ki- 
tų religijai atsirasti priežasčių, buvęs vienas iš svarbiausių veiksnių, kurių 
įtakoje atsirado religija. Šitai vyriausiai Būtybei išaiškinti L. v. Schroe- 
deris paskyrė savo veikalo I-jį tomą. Antras svarbus religijų atsiradimo 
veiksnys, kurį mes čia iškėlėme, buvo gamtos garbinimas. Jam skirtas an- 
trasis tomas. Trečias veiksnys, kurį autorius turėjo savo darbo paskutinia- 
jame tome paliesti, paliko plačiau neištirtas, nes Schroederis mirė, savo dar- 
bo nebaigęs. 

Nebedėstydami plačiau apie arijų religijos kilmę Schroederio pažiūrų, 
kurias mielai priėmė ne vienas vėlesnių tyrinėtojų (jų tarpe ir P. W. 
Schmidtas)*?) galime tik pastebėti, jog ir lietuviai, kaipo indoeuropiečiai, 

neišsilenkė iš bendrų pirmykštės protautės principų. Gyvendami panašiose 
klimatinėse bei topografinėse sąlygose kaip ir jų kaimynai, savo religiniu 
gyvenimu negalėjo nuo jų perdaug skirtis. Lietuvių kaip ir latvių bei 
prūsų gamtoje ir klimatinėse sąlygose nėra aštrių priešingumų. Tuose 
plotuose nėra nei didelių šalčių ir kaitrų, nei kalnų su snieguotomis viršū- 
nėmis, nei čia įvyksta didelių gamtos katastrofų, kaip žemės drebėjimai, 
baisūs potvyniai ir t- t. Jei toji gamta anksčiau galėjo būti ir šiurkštesnė 
negu dabar, tai joje vis tik nebuvo įžiūrima tiek daug piktų jėgų, kurios 
būtų galėjusios išugdyti turtingą demonologiją*“). Toji didelių priešin- 
gumų nepažįstanti gamta, ypač miškas ir vanduo, kuriedu kasdien supo iš 
visų pusių žmogų, neišugdė stiprių įtempimų, didelių susijaudinimų ir ašt- 
rių pergyvenimų. Tiesa, būdamas visa savo būtybe įsigyvenęs į gamtą, žmo- 
gus jautė visas jos apraiškas ir pasikeitimus. Kiekviename žingsnyje jis 
juto tos gamtos galybę. Nemokėdamas kitaip apie ją sau atskaitomybę 
duoti ir jos reiškinių išsiaiškinti, žmogus juos priskyrė sau nesupranta- 
moms jėgoms, savo susikurtoms dvasioms. O toji kasdieninė gamta 
su kuria jis visą savo gyvenimą nuo lopšio iki grabo buvo nuolat surištas, 
buvo jam labai artima. Ir šiandieną dar neretas senas kaimietis ne tik pa- 
žįsta augalus, žino visų paukštelių vardus, bet gyvai jaučia kitus gamtos 
reiškinius ir atmainas. Jis yra tiesiog su ja suaugęs. 

Dar nėra niekas specijaliau bandęs ištirti klimatinių ir geografinių są- 
lygų įtakos lietuvių tikėjimui. Latvių kulte tą klausimą yra iškėlęs prof. 
L. Adamovičs, bet jo neišsprendęs“*"). Klimatinių ir geografinių sąlygų 
įtaka kulte turėjo būti didelė, ypač todėl, kad žmogus labai gamtos priklau- 
sė. Kol jis nepažino gamtos mokslų (fizikos, astronomijos, chemijos, me- 
dicinos etc.), gamtos reiškiniai buvo nesuprantami. Jo pasėlių, jo javų 
derliaus priklausomybė nuo gamtos, jo galvijų maras ir t. t. turėjo būti 
blogų dvasių ar dievybių ženklas. Visus tuos reiškinius jis savaip aiški- 
no. Toji gamta buvo žmogų pavergus. Jis ne tik priklausė gamtos jėgų ir 
reiškinių, bet net jų bijojo, juos gerbė ir kai kada maldavo, norėdamas 
isigyti jų malonę ar nukreipti pyktį. Tik krikščionybė išvadavo žmogų iš 
tos gamtos vergijos. 

Pagoniui buvo šventų vandenų, šaltinių, ežerų, miškų, medžių. Vargu 
dar antropomorfiškas formas įgijęs yra žinomas žemės, ugnies, dangaus 
ugnies — Perkūno kultas. Visi žinomi šaltiniai todėl sutinka, kad lietu- 
vių religijos centre buvo gamtos objektų, jos reiškinių ir jėgų garbinimas 
ir įdvasinimas. Krikščionių kronistai, nesigilindami į pagonių kulto esmę, 
su nusistebėjimu rašė, kad prietaringas pagonis Dievo vietoje garbinęs 

įvairiausius gamtos objektus. Tiesa, tos ankstyvosios ir pačios pirmosios 
žinios, kilusios dar giliosios pagonybės laikais, liečia prūsus ir latvius. Bet 
tie bendrieji posakiai, kuriais apibūdinamas tas baltų — aisčių kul- 
tas, visiškai tinka ir lietuviams. Bendruose bruožuose buvo tas pats dvasios 
iobis, atsiradęs tose pačiose klimatinėse ir geografinėse sąlygose ir išaugęs 
dar bendros protautės laikais. Juo naudojosi tos trys giminiškos tautos. 
Tačiau konkretizuojant — mes tai ryškiai pastebėsime — ne visur visi 
kultai pasireiškė lygiai toje pačioje stiprybėje. Kas buvo labiau garbina- 
ma vienoje srityje, mažiau buvo kartais žinoma kitoje. Jei tikėti Lasickiu 
resp. J. Laskovskiu, tai kiekviena sritis galėjo turėti ir savo dievybių, kurias 
rašytojas drąsiai išskaičiuoja. Ir prof. E. Volteris, pasiremdamas tais vė- 
lyvais šaltiniais, teigia, kad kiekviena sritis turėjusi savo vyriausią die- 
vą**). Iš įdomaus Jeronimo Pragiečio pranešimo, surašyto Enėjaus Sil- 
vijaus Piccolomini (Mh 135), taip pat, rodos, galime daryti išvadą, kad atski- 
rose srityse kulto atžvilgiu, kuris nebuvo jokiais rašytais nuostatais fik- 
suotas, buvo daug skirtingumų.: Neabejotinai žymių skirtumų yra buvę 
Žemaičių ir Aukštaičių kulto formose. Taip pat Maž. Lietuvos lietuvių 
pagoniški burtai (ypač XVI a.) skyrėsi nuo Vilniaus sričių pagoniškų bur- 
tų. Pirmuosiuose šaltiniuose susekti tos įvairių sričių kulto variacijos, 
nors bendrieji principai ir pasiliko visur tie patys, yra neįmanoma. 

Apie tą gamtos kultą mes turime dar liudijimų, tiesa, gana bendrų, iš 
gilios pagonybės laikų, iš XIII—XIV amž. Tai yra įvairūs atsiliepimai iš 
įvairių vietų ir įvairių sluoksnių. Popiežius Inocentas III (1198—1216), 
pirmųjų Livonijos kunigų ir vyskupų apie Livonijos tautų tikėjimą pain- 
formuotas (MZ I 50), savo bulėje į Saksonijos ir Vestfalijos gyventojus 
(1199), kuria jis juos kvietė į kryžiaus karą, Livonijos pagonybę taip api- 
būdina: Dievui priderančią garbę atiduoda jie neprotingiems gyvuliams, 
lapuotiems medžiams, tyriems vandenims, žaliucjančioms žolėms ir blo- 
gosioms (nešvarioms) dvasioms'?). W. Mannhardtas „rodos teisingai sam- 
protauja, kad šita žinia pirmiausia liečia lybius, nes tarp jų buvo pra- 
dėta iš pradžių sėkmingai skleisti krikščionybę (Mh 28). Tai yra, berods, 
seniausioji Vakarų Europon patekusi žinia apie Livonijos tautų pagonybę, 
jei neskaityti šiokių tokių šaltinių, berods, apie rytų tautų („Aestii“) ti- 
kėjimą Tacito, apie prūsų papročius Vulfstano raštuose ir pastabų dviejose 
Šv. Adalberto biografijose. 

Patyręs, tur būt, iš i Prūsus atvykstančių pirklių ar nugirdęs iš Sam- 
bijoje buvusių jūrininkų, Adomas Bremenietis, tas „šiaurės Tacitas“, pir- 


48) Litovskaja mitologija, Enciklopedičeskij slovar, Brokgauza i Efrona, XXVII 
(1896) 812. 

49) „ ...qui honorem Deo debitum animalibus brutis, arboribus frondosis, aquis 
limpidis virentibus herbis et spiritibus immundis impendunt”. SrL I 336 p. — Mh 28 
= MZr I 50—51 — IB 58. Fontes Historiae Latviae medii aevi, ed. A. švabe, I (1937) 
20 p. Plg. L. Arbusow, Römischer Arbeitsbericht, Acta Universit. Latviensis, XVII 
(1928), p. 321, Nr. 1. 

masis parašęs Baltijos kraštų geografiją, apie 1075 m. pateikė žinių ir apie 
prūsų — sambių papročius. Pastebėjęs, kad apie prūsų papročius daug 
girtino būtų galima pasakyti, jei jie būtų krikščionys, Adomas Bremenietis 
pažymi, kad į miškus ir prie šaltinių esą draudžiama prieiti, nes jie, pago- 
nių manymu, krikščionių prisiartinimu būtų sutepti“?). O Koelno katedros 
scholastas, vėliau Paderborno vyskupas ir kardinolas, Oliverus Scholasticus 
savo istorijoje apie Šv. Žemę (ca. 1220 m.), pažymi, kad šiaurės tautos me- 
tusios pagonybę ir išvydusios krikščionybės šviesą. Skelbiant kryžiaus 
karą prieš Livonijos ir Prūsų pagonis, atsirado iš rankų i rankas einančių 
lapelių, parašytų, tur būt, dalyvavusių tuose kraštuose piligrimų apie tų 
tautų tikėjimą (Mh 39). Tur būt, iš tokių lapelių žinių pasiėmęs, Oliverus 
Scholasticus bendrais žodžiais, pavartodamas graikiškus mitologinius var- 
dus, užrašė: lybių (ar livoniečių), estų ir prūsų giminės garbindavo miškų 
nimfas (Dryades), miškų deives (Amadryades), kalnų dvasias (Oreades), 
slėnius (Napeas), vandens (Humides), laukų dvasias (Satyruš) ir miškų 
dvasias (Faunus). Jos (tautos) laukdavo pagalbos iš kirvio nepaliestų miš- 
kų, kuriuose garbino šaltinius ir medžius, kalnus ir kalnelius, stačias uolas 
ir atkalnes, lyg tartum juose galėtų sau rasti tvirtybės ir galios'! ). 

Visi Olivero Scholastico išskaičiuoti dievai turėjo vardus nuo tų vietų, 
kur augo medžiai, t. y. nuo kalnų, slėnių, vandenų. Upių, ežerų ir kitų van- 
denų dievybės davė augalams drėgmės, stačiai veikė medžių dvasias. Na- 
peas, pav., buvo slėnių deivės, arba medžių, augančių slėniuose, miškais ap- 
augusių tarpukalnių. Oreades buvo kalnų deivės, t. y. medžių, augančių 
aukštumose ir kalnuose. Vadinasi, čia minimieji graikiški dievų vardai turi 
augmenijos dievų, daugiausia medžių prasmę (MZr I 72). Labai plačiai 
šitą Olivero Scholastico žinią yra iškomentavęs A. Mierzynskis (MZr I 
51—88), ta proga plačiai apžvelgdamas ir apskritai lietuvių pažiūras į auga- 
lus. Ties jo tais išvedžiojimais teks dar vėliau sustoti. Šiaip Olivero 
Scholastico bendro pobūdžio žiniai, liečiančiai ir lybius, ir estus, ir latvius, 
didelės reikšmės skirti nėra galima. Tiesa, visu šimtu metų anksčiau Oli- 
verus mums pasako tai, ką XIV a. jau konkrečiau sužinome apie prūsus ir 
lietuvius. 


50) „Sembi vel Pruzzi homines humanissimi... Multa possent dici ex illis populis 
laudabilia in moribus, si haberent solam fidem Christi, cuius predicatores immaniter 
persecuntur... Usque hodie profecto inter illos, cum cetera omnia sint communia 
nostris, solus prohibetur accessus lucorum et fontium, quos autu- 
mant pollui christianorum accessu”. Gesta Hamaburgensis Ecclesiae 
Pontificum. Scriptores rerum Germ. in usum scholarum, hgg. v. Bernhard Schmeid- 
ier, 1917, 245—246 — Mh 12 — MZr I 44-5 + SrPr I 239 = IB 28. 


51) „Nam gens Livonum, Estonum, Prutonum, variis erroribus delusa, ignorans 
Dei filium et incarnati verbi mysterium, numina gentilium colebant, Dryades, Ama- 
dryades, Oreades, Napeas, Humides (Naides?), Satyros et Faunos. Sperabat enim su- 
per lucos, quos nulla securis violare praesumpsit, ubi fontes et arbores, montes et 
valles venerabantur quasi aliquid virtutis et auspicii reperiri possit in eis; > 
SrPr I 241 = Mh 39 = MZr I 51 = IB 79. 

Du svarbiausiu Lietuvos XIII amž. istorijos šaltiniai, parašyti vokie- 
čių, gyvenusių Livonijoje, būtent, Henriko kronika (iki 1227 m.) ir Eilėtoji 
Livonijos kronika (iki 1290 m.), nepatiekia mums jų tikėjimo charakteris- 
tikos, o teduoda išmėtytas žinias apie lietuvių, žiemgalių, kuršių, lietgalių 
įvairiomis progomis atliekamus aukojimus, pasitaikančius pagoniškus pa- 
pročius??). Daugiau tų Žinių apie lietuvius, resp. žemaičius, Eilėtoje kroni- 
koje, kuri mini ir jų dievą Perkūną”). 

Pirmą tikresnę žinią už Adomo Bremeniečio, Inocento III-jo ar Olive- 
ro Scholastico, randame tik Dusburgo, kuris rašė jau XIV amž. pirmoje 
ketvirtyje. Dusburgas jau buvo matęs tą tautą, kurios papročius jis apra- 
šė. Gyvendamas Karaliaučiuje, jis labiau pažino prūsus ir galėjo daugiau 
girdėti apie kitų baltų giminių (pav., žemaičių) būdą ir tikėjimą. Bet ir 
Dusburgas, kaip ordino kunigas pamokslininkas, panašiai kaip ir kiti 
XIV—XV amž. vokiečių kronistai, neparodo kitu tikėjimu, ypač pagonių, 
jokio susidomėjimo. Prūsų gamtos kultą šis kronistas suėmė, tur būt, tei- 
singai į tokį trumpą, dažnai cituojamą posakį: „Ir kadangi (prūsai) taip 
Dievo nepažino, tad atsitiko, kad per klaidą visą sutvėrimą Dievo vietoje 
garbino, būtent, saulę, mėnulį ir žvaigždes, perkūną, paukščius, net ketur- 
kojus iki rupūžės. Taip pat turėjo jie šventų miškų, laukų ir vandenų. Juo- 
se neišdrįso malkų kirsti, žemės dirbti arba žuvų gaudyti“''). Šitokia pat 
prasme išvertė tą vietą vokiškai dar XIV a. pirmoje pusėje Dusburgo kro- 
nikos vertėjas į eilėtą vidurinių amžių vokiečių kalbą Nikalojus Jerošinas 
(SrPr I 348). 

Šitaip pora sakinių charakterizavo prūsų kulto pobūdį Dusburgas. Jis, 
žinoma, dar galėjo gyvą matyti ir pažinti prūsų pagonybę, tačiau visa savo 
būtybe prieš tuos nekrikštytus velnio ir Belialio vaikus buvo nusistatęs"). 
Iš esmės pagonių kulto, intymaus dvasios dalyko, jis negalėjo detaliai, iš- 
samiai ir labai tiksliai pavaizduoti. Bet vis tik tas Dusburgas laikomas 
iš visų ankstyvųjų kryžiuočių kronistų plačiausiai aprašęs 
prūsų būdą, papročius ir religiją. Be minėtosios ištraukos, kuria kronistas 
nusako prūsų kultą, dar kalba jis apie jų dvasininkus (Criwe), apie Krivės 
pasiuntinį su lazda (nuncius cum baculo), apie Romovės didelę reikšmę, 
apie prūsų tikėjimą į pomirtinį gyvenimą, aukojamąsias aukas. Kadan- 


52) Atitinkamos teksto vietos yra išrinktos A. Mierzyūskio (MZr I 98—114) ir 
W. Mannhardto (Mh 28—38 p.). IB 55, 87, 1173. 

53) MZr I 115—124 — Mh 70—82 = IB 88, 1197. 

54) „Et quia sic deum non cognoverunt, ideo contigit, quod errando omnem crea- 
turam pro deo coluerunt scilicet solem, lunam et stellas, tonitrua, volatilia, quadru- 
pedia eciam, usque ad bufonem. Habuerunt eciam lucos, campos et aquas sacras, sic 
quod secare aut agros colere vel piscari ausi non fuerant in eisdem“. SrPr I 53 = 
MZr II 5—6 — Mh 87 + IB 44, 1176. Lietuv. viso skyrelio (apie prusų pago- 
nybę, apeigas ir papročius, (cap. III, 5) vertimas žr. B. T(arvydo), „Naujoji Romu- 
va“, 1931 m. Nr. 5, 120 p. 

55) H. Bauer, Peter von Dusburg u. die Geschichtsschreibung des deutschen Or- 
dens im 14 Jh. Historische Studien 1935. 

gi Dusburgas gyveno arčiau rytinių žemių, kuriose labai vėlai buvo numal- 
šintas didysis prūsų sukilimas (vos 1283) ir ilgiau laikėsi oficialinė pagony- 
bė, tai galėjo jis turėti iš ten tikslesnių žinių. Dusburgas prūsų tikėjimą, 
kuris nesiskiria nuo lietuvių kulto, apibūdino kaip gamtos jėgų garbinimą. 
Gana charakteringa, kad tas kronistas pagonių kulte neišvardijo jokio 
asmeninio dievo, nepaminėjo jokios personifikuotos jų dvasios var- 
do. Dusburgas minėjo tik sudvasintą gamtą. Chr. Krollmannas yra tos 
nuomonės, kad Dusburgas sąmoningai nutylėjo prūsų dievybių vardus, nors 
jis juos galėjo žinoti'“). Apie jokius šventyklų pastatus kronistas irgi ne- 
kalbėjo. Dusburgas taip pat nežinojo apie tas žemojo laipsnio daikti- 
nes dievybes, kurioms vėliau buvo duoti įvairiausi vardai, o jų funk- 
cijos net labai tiksliai iki smulkmenų nustatytos ir aprėžtos. Šitos mažo- 
sios prūsų dievybės Dusburgui buvo taip pat visai bevardės. Tiesa, 
sprendžiant iš to, ką Dusburgas yra pasakęs, matyti, kad jis, kaip ir kiti to 
laiko kronistai, labai maža teturėjo intereso kitiems, ypač pagonių tikėji- 
mo dalykams. Nors Dusburgas, kaip Ordino kunigas, ir negalėjo iš esmės 
užsiimti prūsų religija, bet vis dėlto yra reikšminga, kad tos sudvasintos 
gamtos dievybės to svarbiausio prūsų kulto metraštininko raštuos neturi jo- 
kio vardo. Vėliau mums paaiškės, kad humanistų ir reformacijos laikų rašy- 
tojų toms dievybėms duodami vardai buvo klaidingai suprantami, ypač kai 
jie buvo lyginami su klasikinės senovės mitologiniais vardais. 

Dusburgo patiektoji charakteristika tiko ir lietuviams - latviams, nes 
jų visų kultas bendruose bruožuose buvo tas pats. Rodos, jau pats Dus- 
burgas laikė prūsų ir lietuvių religijas nesiskiriančiomis, nes, pradėjęs nuo 
1283 m. smulkiai aprašinėti karus su lietuviais, atskirai apie lietuvių reli- 
giją jis niekur nebekalba. Vėlyvesnės šaltinių liekanos patvirtina, kad tas 
kultas galėjo diferencijuotis daugiau smulkmenose. 

Dusburgo kronika buvo pagrindu visiems tolimesniems Prūsų krašto 
kronistams. Neminint pirmųjų  kompiliacijų, pav., Aetere Hochmeis- 
terschronik (Senesnioji vyr. magistro kronika), vėlesnieji kronistai, pra- 
dedant Simonu Grunau, Luk. Davidu, K. Hennebergiu, K. Schütze, M. 
Waisseliu, Ch. Hartknochu, visi daug rėmėsi Dusburgu, kartais ji savaip 
suprasdami ar interpretuodami. Ypač klaidingai buvo išaiškinta toji Dus- 
burgo kronikos vieta (III, 5), kurioje kalbama, kad prūsai turėję lyg atskirą 
savo „popiežių“, atskirą kunigų luomą, centrinę šventyklą, kuriai buvo pri- 
skirta toji dievaičių trejybė. 

Ką, be vakariečių, žinojo apie senąjį baltų resp. lietuvių kultą jų 
artimesni kaimynai rusai? Jie galėjo turėti tikslesnių žinių, negu ger- 
manai, resp. vokiečiai. Dar XIII ir ypač XIV amž. ištisi rusų žemių plotai 
Lietuvos kunigaikščių buvo užkariauti. Rusai, tarnaudami lietuvių kariuo- 


56) Chr. Krollmann, Das Religionswesen der alten Preussen, Altpreussische For- 
schungen, IV (1927), Heft 2, 14 p. 

menėje, gyvendami tarp lietuvių, geriau galėjo lietuvius pažinti. Bet labai 
ankstyvų rusų šaltinių neturime. Pirmasis ir svarbiausias senojo lietuvių 
kulto rusų paminklas yra tame Ipatjevo rinkinyje, kurio Volynijos 1201 — 
1292 m. laikotarpio kronika yra taip svarbi Lietuvos istorijai. Nors šios 
kronikos seniausias rankraštis bežinomas iš XIV amž. galo ar XV-jo pra- 
džios, tačiau ji buvo arčiau nežinomo Volynijos dvasininko parašyta dar 
XIII a. Toji kronika yra verta dėmesio ir mitologiniu atžvilgiu, ypač dėl to, 
kad patiekia žinias kur kas tikslesnes už pirmųjų versmių bendrus sam- 
protavimus. Joje visai pir mą kartą yra dviejose kronikos vietose minimos 
lietuvių dievybės ar dievai su atitinkamais vardais. Kronistas, papasakojęs, 
kodėl Mindaugas tapo kataliku, su aiškia prieš jį nukreipta tendencija, rašo 
prie 1252 metų: „Mindaugas tačiau nusiuntė (pasiuntinius) pas popiežių 
ir apsikrikštijo. Bet jo krikštas buvo apgaulingas; jis juk slapta aukodavo 
savo dievams, pirmajam Nonadevi, ir Teliaveli, ir Diverikzu, Zuikių (zuiki- 
niam) dievui ir Miejdieinu“') Kai jam išjojus į laukus, kiškis atbėgdavo į 
lauką, jis neeidavo į miško tankumyną ir nedrįsdavo net šakelės nulaužti; ir 
jis aukojo savo dievams, ir degino mirusiųjų kūnus, ir viešai išpažino pa- 
gonybe.58) 

Kitoje Volynijos kronikos vietoje prie 1258 metų yra taip pasakyta: 
kai Volynijos Danieliaus sūnus Romanas su lietuviais sutarė bendrą žygį 
prieš Danieliui nepaklusnią vieną pilį (Kijevo kunigaikštystėje), lietuviai 
su Romanu atvyko per vėlai, rado pilį sugriautą ir belaisvius išdalytus, tada 
jie „pyko ir spiaudė savo būdu, kalbėdami „janda“, jie šaukė savo dievus 
Andaja ir Diveriksa, ir visus savo dievus paminėdami, tai yra jų negeruo- 
sius (velnius)“.*?) 

Mes čia nekeliame klausimo iš esmės, ar kronistas, gyvenęs Volynijoje, 
kuri XIII amž. turėjo daug santykių su Mindaugo Lietuva, teisingai at- 


57) Šita vieta yra visaip verčiama. A. Mierzyūskis (MZr I 138) interpretuoja 
taip, kaip mūsų išversta, o A. Brickneris vieną kartą išverčia „ir Diveriksu, ir zuikių 
deivei Mejdeiny“ (Arch. f. slav. Phil. IX, 1886, 3 p.), o kitą kartą (Lehrbuch der 
Religionsgeschichte. II, 1925, 526 p.) taip pat, kaip mūsų pasakyta. Todėl neaišku, ar 
„Zuikių dievas“ yra savarankiška dievybė, kurios mes kitur niekur nebesutinkame, 
ar Mėdeinė yra buvusi „Zuikių dievas“. W. Mannhardtas (Mh 55), kuris tą klausi- 
mą taip pat kėlė, tą „Zuikių dievą“ supranta atskirą dievybę, nors savo argumentų 
nekatiekė. 

58) „Mindog že posla k papie i prija kreščenije. Kreščenie že ego Fstivo byst“: 
žrjaše bogom svoim vtajnie, pervomu Nnadieevi (kitų rankr. varijantai: Nonadieevi 
Konadieevi), i Teljaveli, i Diverikzu (kitas varij.: Devikzu), Zaejačemu bogu i 
Miendieini (kiti varij.: Medieinu, Mindieniu). Egda vyjechaše na pole i vybiegnjaše 
zajac“ na pole, v lies roščenija ne vochožaše vnu i ne smiejaše ni rozgy ulomiti, i 
bogom svoim žrjaše, i mertvych telesa sožigaše, i pogan'stvo svoje javie tvorjaše“. 
Poln. sobron. russk. lietop. II (1908) 817 — Mh 51 p. = MZr I 138 p. = Archiv f. slav. 
Phil. IX (1886) 3 p. 

59) „Romanovi že prišedšu ko gradu i Litvie, potekši na grad Litvie, ni vidieša 
ništože, tokmo i golovnie ti psy tečjušče po gorodišču: tužachu že i „plevachu, po 

svojski rekušče „janda“, vzyvajušče bogy svoja Andaja i Diviriksa, i vsja bogy svoja 
pominajušče, rekomyja "biesi“, Poln. sobrn. russk. lietop. II (1908) 839 — Mh 51-2 
p. —MZr I 139 p. —Archiv f. slav. Phil. IX, 6 p. 

vaizdavo karaliaus neofito pagonybės klausimą. Ne vienas istorikas, pasi- 
remdamas, be kitų duomenų, čia minėtu pirmuoju Ipatjevo rinkinio tekstu, 
įrodinėja Mindaugo apostaziją, jo atkritimą nuo krikščionybės. Mums čia 
svarbu tik tai, kad kronistas šiek tiek pažino lietuvių pagoniškus XIII amž. 
papročius ir minėjo ypač tuos dalykus ryšium su nemėgstamu Mindaugu, 
kurie jam atrodė labiausiai nesutinką su krikščionišku nusistatymu. Tai 
buvo nedrįsimas nulaužti medžio (t. y. laikymas jo šventu), aukojimas die- 
vams ir lavonų deginimas. Kronistas nemini žmonių aukų, nemini nei paukš- 
čių, nei keturkojų kulto, apie kurį rašo Dusburgas. Bet užtat jis mini ketu- 
ris ar penkis dievų vardus, nors tas sąrašas ir nebuvo pilnas. 

Volynijos kroniką įdomiai papildo kitas ano meto rusiškas šaltinis, 
kuris, išskyrus Nonadievi, mini kitus Ipatjevo rinkinyje sutinkamus lie- 
tuvių mitologinius vardus ir dar prideda vieną naują. Verčiant ir kompi- 
liuojant graikišką siriečio Malalos „Pasaulio kroniką“, 1261 (1262) m. buvo 
pagaminta viena kompiliacija ir Baltgudijoje. Joje cerkvinę rusų kalba yra 
įterptas etiologinis pasakojimas (mitas) apie lietuvių lavonų deginimą. Ten 
yra dviem redakcijom (plačiau ir trumpiau) papasakota, kad deginimą 
pradėjęs kažkoks Sovijus.“") Išdėstęs visą legendą apie tai, kodėl lietuviai 
mirusiojo nelaiką dravėse ar medžio loviuose (ten kankintų juos uodai ir 
bitės!) ir kodėl nekasą į žemę (ten graužtų juos kirminai ir gyvatės!), ne- 
žinomas autorius piktinasi, kad lietuviai, jotvingiai, prūsai ir kiti jų kai- 
mynai, tebedegina lavonus: „Lietuviuose, jotvingiuose, prūsuose, jamuose 
ir lybiuose ir kitose tautose Sovij (sielų vadovas į aną pasaulį) paskelbė 
klaidingą tikėjimą... jie atiduoda aukas biauriems dievams, Andij ir Perkun, 
tai yra griausmui, ir Ževoruna, tai yra kalei, ir Telvelik (tai yra) kalvinui, 
kuris saulę sukaustė, kad ji šviestų žemei ir (kuris) ją danguje pakabino. 
Tie biaurūs prietarai atėjo čia iš graikų../“*!). 

Toks ankstyvas — dar XII amž., — lietuvių dievų vardų minėjimas 
yra vertas dėmesio, nes, apskritai, senosios mūsų mitologijos versmės, pa- 
lyginti su tomis XVI-tojo amž. šaltiniuose minimųjų dievų plejadomis, var- 
dų atžvilgiu yra labai šykščios. Net prūsų šaltiniuose, kurie pateikia nuo 


60) Žodžio Sovijus, Sovius, iš kurio sudarytas ir anos tautos pavadinimas „So- 
vica“, etimologija yra labai paini. Tas, niekur daugiau nebeužtinkamas žodis, buvo 
siejamas su Sabėjais. A. Mierzyfskis išveda, kad šalia jotvingių, prūsų, lietuvių ir 
žemaičių turėjusi būti iki šiol nežinoma giminė Scovitae ar Scoveae. Šitie ir kiti 
samprotavimai „Sovijus“ ir „Sovica“ mislės neišsprendžia. A. Brückner, Slaven und 
Litauer, Lehrbuch der Religions geschichte, II į1925), 526—7 p. MZr I 132—135 p. 
Mh 60—62 p. 

61) „O velikaa prelest“ djavoFskaa jaže vvede v litovskyi rod i jatvezie i v prousy 
iv em“ i vo liv‘ i inyja mnogy jazyki, iže soviceju naričjutsja... Siju prelest“ Sovi1 
vvede vne iž prinositi žrtvu skvernym bogam Andaevi (varij.: Andievie) i Perkounovi 
rekše gromu i Žvoroune (var.: iže vo Runie) rekše sovce i Teljaveli (isu) kouznecu 
(var.: Teljavelik kuznec), skovavše emou sulnce jako svetiti po zemli i vzvergšju 
emu na nebo sulnce. Si že prelest“ skvernaa priide vne of Ellin“..““ Mh 58—59 p. 
= MZr I 129 p. = E. Wolter, Mythologische Skizzen, Archiv f. slav. Phil. IX (1887) 
637 p. 

Ordino atsikraustymo gausius, palyginti, dovanojimus, sutartis ir kitokius 
rašto paminklus, pasigendame 1530 m. Agendos labai abejotino dievų są- 
rašo ir S. Grunau minimųjų vardų. Maža išimtis yra tik du šaltiniai. 1249 
m. vad. Chrisburgo taikoje, kur popiežiaus įgaliotinis sutaikė prūsus su 
kryžiuočiais,“*) yra minimas „stabas, kurį jie kasmet, nuvalę (nuo laukų) 
derlių, pasidarydavo, Dievo vietoje garbindavo ir vadindavo Curche“. Rei- 
kia manyti, kad tas „„Curche““?) nebuvo joks stabas (ydolum), o tik per 
pabaigtuvių šventes iš javų varpų (ar pėdų) sudaromas derliaus švenčių 
vainikas ar kas nors panašaus.“*) Jau buvo sakyta, kad krikščionys pago- 
nybę galėjo įžiūrėti ir ten, kur ji reiškėsi tik papročiais. Tur būt, šitaip yra 
ir su Chrisburgo taikos dokumente minimu Curche. Šitame prūsų kultūrai 
pažinti reikšmingame dokumente toliau yra pasakyta, kad prūsai turėję ir 
daugiau dievų, „kurie nesutvėrė nei dangaus, nei žemės““?). Tačiau tie var- 
dai mums yra nežinomi. Tiktai vienintelį kartą kryžiuočių ordino lai- 
kais Prūsuose yra minimi prūsų dievų vardai. Pranešime popiežiui 1418 m. 
Varmijos vyskupas rašo, kad prūsai tarnaują demonams, garbiną Patollu, 
Natrimpe ir kitus begėdiškus fantasmatus““). Daugiau šaltinių, kuriuose 
būtų minimi prūsų dievų vardai, iki Ordino viešpatavimo pabaigos (1525) 
nėra pasisekę užtikti??). 

Todėl čia cituotos tos dvi rusiškos versmės lietuvių mitologinių šalti- 
nių tarpe užima ypatingą vietą. Pirmiausia reikia tarti, kad tie tekstai lie- 
čia rytinius lietuvius, resp. Aukštaičių plotą, su kurio gyventojais rusai 
labiau susisiekdavo ir apie juos turėdavo daugiau žinių. Apskritai, rusų 
XIII amž. metraščiuose minima „Litva“ apėmė dabartinius Vilniaus krašto 
plotus žymiai toliau į rytus, negu dabar siekia etnografinė lietuvių siena. 
Su Žemaičiais, kurie, kaipo politinis vienetas, tada dar nebuvo nė Mindaugo 
valstybės integralinė dalis, rusai nesusiekdavo. Charakteringa, kad, išsky- 
rus Perkūną, Miedieinu, kuris gali būti indentifikuojamas su vėliau minima 
Medeine, ir Žvoruna (Ževoruna), kuri gali būti eventualiai lyginama su 
Žvėrine, anie rytų lietuvių dievų vardai tokia pat forma vėlesnėse versmėse 
nebesutinkami. Nebeminimi nei Nonadevis, nei Teliavelis (Telvelik), nei 
Diveriksas, nei Andaj. 

Apskritai, šioje vieoje turime pastebėti, kad didelė lietuvių mitolo- 


62) Preuss. Urkundenbuch, I, 1. Halfte (1882), 161 p. 

63) Vietovardžiai Korken, Kurkelauk, Kurksadel rodo, kad tas žodis yra išlikęs 
prūsų žemės vardyne. G. Gerullis, Die altpreussischen Ortsnamen, 1922, 70 76—77 p. 

64) Žiūr. pastabą Preuss. Urkundenb. I. 1. Hälfte, 161 p. K. Lohmeyer Geschichte 
von Ost — u. Westpreussen, 1908, 31—2 p. 

65) „Ydolo, quod semel in anno, collectis frugibus, sonsueverunt confingere et 
pro deo colere, cui nomen Curche imposuerunt, vel aliis diis, qui non fecerunt 
celam et terram...“ Preuss. Urkundb. I, 1, 161 p. 

66) MZr I 145 p. = Mh 154 p. — IB 37. 

67) Chr. Krollmann, Das Religionswesen der alten Preussen, Altpreussische 
Forschungen, IV (1927), Heft 2, 14 p. K. Lohmeyer, Geschichte v. Ost — u. Westtpr., 
33 p. 

gijos šaltinių dauguma, nekompiliuotų, neperdirbtų iš ankstyvesnių kro- 
nikų ir paremtų gyvo gyvenimo pastebėjimais, vis duodavo ką nors naujo, 
ko dar nežino ikišioliniai šaltiniai ir ko nebemini vėlyvesnės versmės. 
Kas apie prūsus yra Dusburgo kronikoje, mažai minima Christburgo taikos 
dokumente; ką žino apie lietuvius Eilėtoji Livonijos kronika, nepažįsta 
Ipatjevo rinkinio Volynijos kronikos autorius; o ką apie Žemaičius pa- 
sako misijonierius Jeronimas, yra beveik visos žinios naujos ir ligi tolei 
šaltiniuose neužfiksuotos. Kad šaltiniai vis pastebi naujus dalykus arba 
nusako tokias kultų apraiškas, kurios vėliau nebeminimos, galėjo būti dvi 
priežastys. Pirmiausia, lietuvių senoji tikyba savo formomis, — nesuimta 
į jokius rašytus įstatymus, bet besireiškianti tradiciniu lūpų ir papročių 
palikimu —, buvo labai turtinga ir įvairiose srityse įvairiai galėjo būti 
reiškiama. Be to kulto formų turtingumo, galėjo dar reikšmės turėti šalti- 
nių žinių atsitiktinumas. Jis ypač pažymėtinas XIII — XV amž. šaltiniams. 
Todėl nenuostabu, kad Ipatjevo rinkinio ir Malalos kompiliatoriaus dide- 
lė dalis dievų vardų vėliau nebesutinkami. 


Tyrinėtojai, ypač kalbininkai, yra daug triūso padėję beaiškindami kil- 
mẹ anų vardų, kurie rusiškuose tekstuose galėjo būti labai sugadintomis 
formomis užrašyti. Vilh. Mannhardtas, remdamasis Ipatjevo rinkinio pa- 
grindiniu (XIV — XV amž.) rankraščiu ir vienu varijantu (XVI a.), iš- 
veda, kad Nnadievi arba Nonadievi, tiksliau Nonadej, turį reikšti „Na- 
mo deivė“ arba „Namo dievas“, nes paskutinio skiemens gale „dieevi“, resp. 
„dej“ reiškiąs „dievą“, o „Nona“ reikštų klaidingai užrašytą „namų“ (Mh 
52). Panašiai ir A. Mierzynskis yra tą vardą interpretavęs ir įžiūrėjęs ta- 
me „Nonadieevi“ sugadintą „„Numadevs“ (MZr I 141), gal teisingiau „No- 
madievis“, kuris turėtų reikšti ir vėliau apskritai minimą namų dievybę. 
A. Brickneris, atmetęs tokį Nonadievio — Namų dievo aiškinimą, sugreti- 
na „N(o)nadiej“ ir „Andaj“, lygindamas su šukiu „janda“. Žodyje „janda“ 
jis tarėsi radęs J. Lasickio minimą „Gondu“. Tai turėjo būti padaryta 
iš žodžio gąsdinti, gandinti (žemaitiškai gondinti) ir reikšti kažkokią li- 
kimo ir baimės deivę ar tiesiog baidyklę, į kurią kreipdavusios mergaitės, 
norėdamos savo baimę ar nelaimę atitolinti. Daiktavardis „Ganda“ ar „Gon- 
da“ dialektiniuose skirtumuose, gudų įtakoje galėjęs pavirsti „janda“. To- 
dėl „N(o)nadej“ ir „Andaj“ ir „janda“ galį reikšti tą pačią likimo dievy- 
bę9*). 

Visai kitaip aiškino E. Volteris. Identifikuodamas taip pat „N(o)na- 
dej“, resp. „Nandaj“ ir „Andaj“, jis tuos abu vardus išvedė iš lietuviško 
žodžio angis“?). A Mierzynskis, pasirėmęs E. Volterio interpretacija, irgi 


68) A. Brückner, Beiträge zur litauischen Mythologie, Archiv f. slav. Philologie, 
IX (1886—7) 7, 10 p. 

69) Ed. Wolter, Mythologische Skizzen, Archiv f. slav. Philologie, IX (1886— 
7), 640 p. 

manė, kad „Andaj“ galį reikšti Angies dievą (gal kokį Angiadievį?). Tie- 
sa, žalčių kultas Lietuvoje vėliau visur žinomas. Kadangi tekstuose mini- 
mieji Mindaugas ir jo lietuviai buvo aukštaičiais, galima tarti, kad tas jų 
žodis (žemaičiai žodžio „angis“ nežino) šitokia forma galėjo patekti į raš- 
tą. Iš dviejų žodžių „angis“ ir „dievas“, kaip toliau aiškinama, galėjusi at- 
sirasti forma „An(g)die“, panašiai, kaip iš „Ponas Dievas“ yra kilusi for- 
ma „Pondie“7?). 

Dar labiau skiriasi Teljavelio (Teljavel“) aiškinimai. W. Mannhardtas 
bandė dirbtiniu būdu išvesti, kad anas žodis esąs sudėtas iš „telas“ (teliu- 
kas) ir „valdytojas“. Tokiu būdu „Teliavelis“ būtų bandos dievybė (Mh 
53, 65). A. Mierzynskis ir E. Volteris, rodos, teisingai mano (ypač pasi- 
remdami Malalos kompiliatoriaus tekstu), kad Teliavelis reiškia kalvis, 
apie kurį dainuoja dainos.'!). Ten tekste yra aiškiai pasakyta: „Teliavelik 
kalvis“. Aprašytas ir „kalvio“ darbas: jis sukaustė saulę ir ją pakabino ant 
dangaus. Todėl A. Brickneris „Teliavelį“ vadina „kalviu“. Tai dangaus 
dievas.??). 

„Diveriksą“ (,„Diviriks“) W. Mannhardtas bandė aiškinti „Dieva rikis“ 
arba „Dievų rikis“. Tai dievų kunigaikšis, vyriausias dievas arba dievas 
tėvas (Mh 54). Taip pat aiškino ir A. Mierzynskis (MZr I 142). A. Brūck- 
neris, rodos, davė įtikimesnį aiškinimą, kad Diveriksas galįs reiškti „Dievo 
rykštę“,*3) t. y. laumės juostą, kuri ir dabar kartais vaivorykšte vadinama. 
„Miendieina“ arba „Mindeina“ yra lengvai susekama medžių dievybė Me- 
deinė, apie kurią dar vėliau kalbėsime.“*) 

Malalos kompiliatoriaus minima Žvoruna (Ževoruna) buvo bandyta 
identifikuoti su Žvėrine, vakarine žvaigžde, nes, jai pasirodžius, vilkai iš 
miškų išeiną.“?) Neaiškus yra tik Zuikių dievas. Ir W. Mannhardtas ir A. 
Mierzynskis laikė jį atskira dievybe“). Bet, pasak A. Briicknerio, tai grei- 
čiau tik esąs pažyminys Medeinei“?), 

Nežiūrint kai kurių dirbtinių interpretacijų ir abejotinų aiškinimų, iš 
viso to, kas čia sakyta, galime, rodos, išvesti, kad cituotieji rusiškieji teks- 


10) Mh 53 p., MZr I 141 p. 

71) W. Mannhardto rinkinyje yra įdėta viena tokia daina. (Mh 67). K. Korsakas 
Radžvilas, Latvių liaudies dainos, 1938, 69—76 p. mini nemaža latvių dainų apie 
saulę, kurių yra per 2000. Plg. W. Mannhardt, Die lettischen Sonnenmythen, Zeit- 
schrift f. Ethnologie, VII (1875), 73—104, 209—244, 281—330 (VII. Der Himmels- 
schmied). E. Wolter, Mythologische Skizzen, Archiv f. slav. Philog. IX, 640—641 p. 

72) A. Brückner, Dzieje kultury polskiej, I (1931) 413 p. A. Brückner, Slaven u. 
Litauer o. c. 526 p. 

73) A. Brückner, Dzieje kultury polskiej, I, 413 p. 

74) A. Brückner, Beiträge zur lit. Mythologie, Archiv f. slav. Philol. IX, 9 p.; 
Mh 55 p.; MZr I 139—140 p., 144 p. 

15) E. Wolter, Mytholg. Skizzen, Archiv f. slav. Phil. IX 638—9 p. H. Use- 
ner, Götternamen, 1929, 105—106 p.; MZr I 144, Mh 65 p. Plg. E. Volter, Zapadno- 
russkoe svidietel‘stvo o litovskich bogach, Zapiski Imperatorskoj Akademij nauk, t. 
53 (priloženije: Litovskij Katichizis N. Daukši), 1886, 177 p. 

16) Mh 55 p., MZr I 143 p.; A. Brückner, Beiträge zur lit. Mythologie o. c. Jp: 

177) A. Bückner, Dzieje kultury polskiej, I, 413 j. 

tai rodo, jog lietuviai (aukštaičiai) turėjo atskiras dangaus kūnų (saulės, 
žvaigždžių) ir jų reiškinių (perkūno, vaivorykštės) dievybes. Jie garbino 
medžius ir turėjo miško dievybes. Kai kurios tos dievybės (Žvėrinė, Medei- 
nė) yra pavadintos nuo pačios gamtos objekto ryškiai neatskirtais būdvar- 
džiais. Ir kiti vardai rodo, kad lietuviai, sudvasindami įvairius gamtos daik- 
tus ir reiškinius, nedavė toms dievybėms vardų, visiškai ryšio neturinčių su 
tais daiktais; bet priešingai, juos dar vargu antropomorfiškai suasmeninda- 
mi, vadindavo iš to daikto išvestu vardu. 

Kaip Volynijos kronisto žinios ir Malalos kompiliatoriaus prierašas 
liečia labiau rytinę Lietuvos dalį, taip Vytauto laikų misijonieriaus Jero- 
nimo Pragiečio įdomus pranešimas per Bazelio susirinkimą (1431 m.) per- 
duotas žinomam ano meto humanistui Enėjui Silvijui Piccolomini, kalba 
labiau apie Žemaičius. Apie Jeronimo Pragiečio gyvenimą žinias mums yra 
lietuviškai patiekusi M. Andziulytė-Ruginienė“*). Autorė išveda, kad jis 
galėjo Žemaičiuose skelbti naująją tikybą 1401-4 m. laikotarpyje“?). 

Surašęs viską taip, kaip Jeronimas pasakojo, Enėjus Silvijus įdėjo tą 
aprašymą į istoriškai — geografinį veikalą „Europa“. Kadangi Jeronimas 
yra pirmasis, kuris pats betarpiškai matė žemaičių liaudies kultus, nors pats 
apie juos nerašė, tai jo žinioms, paprastai, teikiama daug reikšmės. Įdomu 
pažymėti, kad ir Daukantas savo „Būde“, be kitų šaltinių, ištisai lietu- 
viškai išvertė E. S. Piccolomini, tesingiau Jeronimo Pragiečio ištrauką 
apie žemaičių pagonybę.“?) Čia dar vienas pavyzdys, kad šis mūsų istorikas 
pažino savo laiko Lietuvos istorijos šaltinius ir jais nemaža, ypač „Būde“, 
rėmėsi. 

Jeronimas Pragietis yra pirmasis šaltinis, (jei dar atmesti „Andaj“ ir 
„Nonadiej“ interpretavimą Angiadieviu), kuris pasakoja apie Žemaičiuose 
paplitusį gyvačių, teisingiau žalčių kultą. Jis pasakoja“), kad pirmoji 
lietuvių giminė, pas kurią jis buvo atvykęs, garbinusi gyvates (žalčius). 
Kiekvienų namų šeimininkas laikęs žalti gryčios kerčioje ant šieno, kame 


78) Marija Andziulytė - Ruginienė, Žemaičių christianizacijos pradžia, 1937, 
22—32 p. 

79) M. Andziultė - Ruginienė, Žem. christ. o. c. 31 p. 

794) S. Daukantas, Būdas, 1935, 155—8 p. 

80) „Primi quos adii ex Lituanis serpentes colebant; paterfamilias suum 
quisque in angulo domus serpentem habuit, cui cibum dedit ac sacrificium fecit in 
foeno jacenti... Post hoc gentem reperit, quae sacrum colebat i g ne m eumque perpe- 
tuum apellabat. Sacerdotes templi materiam ne deficeret ministrabant. Hos super vita 
aegrotantum amici consultebant; illi noctu ad ignem accedebant, mane vero consu- 
lentibus responsa dantes umbram aegroti apud ignem sacrum se vidisse aiebant, quae, 
cum se calefaceret, signa vel mortis vel vitae ostentasset; victurum aegrotum facies 
ostensa igni, contra si dorsum ostentasset, moriturum portendit;... aliam gentem re- 
perit, quae so le m colebat et malleum ferreum rarae magnitudinis singulari cultu 
venerabatur... Postremo alios populos adiit, qui sy lv as demonibus sonsecratas ve- 
nerabantur et inter alias unam cultu digniorem putavere...” SrPr IV 237 p. = Mh 
135—6 — A. Janulaitis, Enėjas Silvius Piccolomini bei Jeronimas Pragiškis, 1928, 
59—61 p. — M. Andziulytė - Ruginienė, Žemaičių christian. pradžia, 1937, 104—105 p. 
(su varijantais). IB 81. Kadangi šis įdomus tekstas yra lengvai prieinamas, tai čia iš- 
citayvome ilgoko aprašymo tik kelis svarbiausius sakinius. 

jam būdavo dedama maisto ir aukų*') Toliau, pasakojama apie kitą sritį, 
kaip žmonės garbinę ugnį, ją vadindami amžina. Šventyklos dvasiškiai ją 
saugoję, kad neužgestų. Sergančiųjų giminės jų klausdavę patarimo. Naktį 
atėję prie ugnies, rytmetį atsakydavo giminėms, jog matę sergančiojo še- 
šėli (dvasią!). I ugnį nukreiptas veidas reiškęs išgijimą, nuo jos nusuktas 
— mirtį. Toliau bekeliaudamas, Jeronimas užėjo gyventojus, kurie gar- 
bino saulę ir tam tikru kultu garbino reto didumo geležinį kūjį. Dvasinin- 
kai jam paaiškinę, kad daug mėnesių saulės nebuvę matyti, nes ją galingas 
karalius buvęs uždaręs tvirtovės bokšte. Tada Zodiako ženklai padėję sau- 
lei, su dideliu kūju jie sugriovę bokštą ir saulę grąžinę žmonėms. Todėl tas 
įrankis, kurio pagalba ji išėjo į šviesą, užsitarnaująs tos pagarbos. Jero- 
nimas dar surado gyventojų, kurie garbinę dvasioms skirtus miškus. Juo 
aukštesni medžiai, juo didesnėje pagarboje būdavę laikomi. Miško viduryje 
augęs ąžuolas buvusi galingojo dievo buveinė. 

Žinoma, kaip misijonierius Jeronimas, jo paties pasakojimu, viešai už- 
mušė ir sudegino garbinamuosius žalčius, išgriovė ugnies aukurus, kirto 
garbinamuosius miškus. 

Kai vienas miškas buvo iškirstas ir tas jo viduryje augęs senasis ąžuo- 
las įveiktas, Jeronimas norėjo iškirsti ir kitus šventuosius miškus. Tada 
nuvykę didelis būrys verkšlenančių moterų pas Vytautą ir skundęsi, kad 
tas naujosios religijos skelbėjas norįs jų dievams atimti bustinę, iš kur jie 
gaudavo lietų ir gerą orą. Dabar žmonės nebežino, kur ieškoti dievo, ku- 
riam nebebus buveinės. Vytautui buvo pareikšta, kad žmonės greičiau išei- 
sią iš savo tėvynės, apleisią namus, negu išsižadėsią savo senosios tikybos. 
Didysis kunigaikštis buvo prašomas sustabdyti tolimesnį miškų kirtimą. 
Sujaudintas Vytautas, kaip E. S. Piccolomini pasakoja, liepęs Jeronimui 
iš to krašto pasitraukti. 

Charakteringas yra šitas šaltinis tuo, kad jame yra jau minima atskirų 
sričių kultų diferencijacija. Jeronimas Pragietis perėjo keturias sritis ir 
išskaičiuoja keturių rūšių kultus, t. y. gyvačių — žalčių, ugnies, kūjo — 
saulės ir medžių kultą. Visa tai, ką Jernimas pasakoja apie žalčius, ugnį ir 
medžius, pilnai pasitvirina vėlesniuose šaltiniuose. Iki šiol minėtiems ir 
cituotiems šaltiniams Pragiečio žinios nesipriešina. Ji juos papildo. Tik- 
tai tas egzotiškas kūjo kulto aprašymas su visa ta legenda apie uždarytą 
saulę, yra daugiau niekur lietuvių mitologijos šaltiniuose nebesutinkamas. 
Ruginienė pastebi, kad Jeronimo pasakojimas apie tą kūjo kultą yra visos 
jo reliacijos problematiškiausia vieta. Latvių dangaus kūnų dainos ir Ma- 
lalos kompiliatoriaus Kalvelis rodo tos pat rūšies kultą, nors jis savo kilme 
ir nebuvo lietuviškos pradžios. 

Jeronimo Pragiečio pranešimas yra, galima sakyti, paskutinis auten- 
tiškos Lietuvos tikybinių papročių aprašymas. 


81) Šitokie žalčiai, apie kuriuos dar kalbėsime, buvo pagarboje laikomi, nes juose 
turėjusios būti „namų dvasios“. 

Everhard W., Bauschäden in Hause Gottes (Die irdischen Gebre- 
chen der Kirche), Wiesbaden ?1937, 160 in 8°, 3, 75 M. 

Knygos antraštė gali iš pradžių ką ir suklaidinti: pakišama mintis, kad 
čia turima prieš akis Bažnyčios vidaus gyvenime pasitaikiusių negerybių 
katalogas. Iš tiesų autorius stengiasi tas tariamas negerybes apologetiškai 
paaiškinti. Nors veikalas parašytas mažne vien populiariškai, bet ir teolo- 
gui jis gali daug naudos duoti. 

Fahey J. H., Doctrina sancti Hieronymi de gratiae divinae necessi- 
tate, Mundelein 1937, 83 in 8°. 

Kas iki šiol apie šv. Jeronymo mokslą de gratiae necessitate buvo iš- 
barstytai įvairiose knygose pasakyta, autorius norėjo sutraukti į vieną vietą 
ir tuo pačiu palengvinti pažinti šv. Jeronymo mokslą apie Dievo malonės 
reikalingumą. Veikaliukas vykęs. 

Feuerer G., Unsere Kirche im Kommen, Freiburg i. Br. 1937, 228 
in 8°, 3,60 M. 

Autorius kalba apie Bažnyčią daugiau dogmatiniu atžvilgiu. Veikalas 
pasižymi gilumu ir stipria spekuliacija. Drąsiai galima sakyti, kad jis vie- 
nas iš geriausių šios rūšies veikalų. Juo labai gražiai gali pasinaudoti ne 
tik teologas, bet ir vokiškai skaitąs inteligentas pasaulininkas. 

Graber R., Christus in seinen heiligen Sakramenten, München 1937, 
182 in 8° min., 3,20 M. 

Veikalas parašytas dogmatiškai, bet drauge ir gyvai, praktiškai, pa- 
sakytumėm, moderniškai. Ypač gražiai parašyta apie Šv. Eucharistijos sa- 
kramentą. Tinka ne tik teologui, bet ir inteligentui pasaulininkui. 

Haberstroh L., Der Ritus der Brechung und Mischung nach dem 
Missale Romanum, Mödling bei Wien 1937, XII + 84 in 8°. 

Autoriaus tikslas atpasakoti Šv. Ostijos laužymo ir maišymo su Kon- 
sekruotu Vynu per mišias istoriją, prasmę ir tikslą. Veikalėlyje įdėta įdomių 
dalykų, ypač kalbant apie Šv. Ostijos laužymo tikslą ir apie Šv. Ostijos 
dalelės maišymą su Konsekruotu Vynu. 

Lattanzi H., Il primato universale di Christo secondo le S. Scrittu- 
re, Roma 1937, VIII + 146 in 8°. 

Autorius nurodo tą santykį, kuris yra tarp įsikūnijusio Logoso ir san- 
kūros. Darbo pamatan deda, svarbiausia, S. ir N. Įst. tekstus. Autoriaus ma- 
nymu, žmonių atpirkimas nėra vienintelis Logoso įsikūnijimo tikslas. Tuo 

reikalu, palyginti, plačiai autorius operuoja šv. Povilo tekstais (pvz., Ef. 
1,1-14; Kol. 1, 14-20). 

Moham J., De nominibus Christi doctrinam divi Augustini christo- 
logicam et soteriologicam exponentibus, Mundelein 1936, 73 in 8° min. 

Tai doktoranto darbas — disertacija. Darbas vertingas tuo, kad padeda 
geriau pažinti šv. Augustino christologijos mokslą. 

Sertilļanges A., Das Wunder der Kirche, Paderborn 1937, 234 in 
8° min., 3,60 M. 

Autorius gyvai ir plačiai atpasakoja Bažnyčios įsteigimą, Jos vystymą- 
si, prasiplatinimą, kovas ir t. t. Knyga parašyta populiariškai. 

Söhngen G., Symbol und Wirklichkeit in Kultmysterium, Bonn 
1937, 101 in 8°, 3,20 M. 

Söhngen G., Der Wesenaufbau des Mysteriums, Bonn 1938, 103 in 
8°, 3,30 M. 

Rademacher A., Die innere Einheit des Glaubens (Ein theologi- 
sches Prolegomenon zur Frage der Kirchenunion), Bonn 1937, 185 in 8°, 
5,20 M. 

Šiame veikale autorius analizuoja tikėjimo sąvoką. Tai daro tuo būdu, 
kaip šis klausimas keliamas traktate apie tikėjimą. Pradžioje paminėjęs 
įvairias tikėjimo sąvokas, supratimus, autorius tikėjimą vadina: religinė sie- 
los būsena (zunächst eine reliöse Seelenhaltung), dieviška sielos gelme 
(göttlicher Seelengrund) gyvybiškos sielos soviu (vitale Seelenbehaltung), 
fides cariate formata. Toliau, autorius kalba apie dogmas ir t. t. „Dogma 
würde sinnlos, wenn es aufhörte, die Bekleidung eines lebendingen Kör- 
pers zu sein“ (59 p.). 

Rademacher A., Die Wiedervereinigung der christlichen Kirchen, 
Bonn 1937, VI + 149 in 8°, 3,80 M. 

Balsų sujungti ar suvienyti krikščioniškąsias Bažnyčias girdėti iš ka- 
talikų ir iš nekatalikų tarpo. Autorius taip pat kelia panašų klausimą. Svar- 
bus yra paskutinysis skirsnis, kuriame autorius dėsto, ką, jo manymu, ka- 
talikai turi daryti, kad būtų išgrįstas kelias Bažnyčioms suvienyti. 

Vogels H., Textus antinicaeni ad Primatum Romanum spectantes’, 
Bonn 1937, VI + 39 in 8°, 1,60 M. 

Naujasis leidimas pataisytas ir papildytas. Pvz., įdėta daugiau Šv. 
Rašto N. Įstatymo tekstų. 

Dr. Pr. Venckus 


MORALINĖ TEOLOGIJA 
I.dela Briere et P. M. Colbach, La patrie et la paix (Textes 
pontificaux traduits et comentés), Paris 1938, 25 fr. 
Autorius atliko labai gražų darbą, vykusiai sujungdamas į krūvą ir 
aprūpindamas reikalingais komentarais oficijalinius pastarųjų popiežių do- 

kumentus taikos ir su ja susijusiais klausimais. Kiekvienas, kuris domi- 
si valstybės, tėvynės, tautos, taikos, karo, tautų sąjungos problemomis, ras 
šiame rinkinyje labai daug brangios medžiagos ir išganingų  dirėktyvų.- 
Ryškiai iškyla Benedikto XV ir Pijaus XI labai svarbus vaidmuo taikos 
įgyvendinime. 

Lumbresas P., De Iustitia, Rom 1938, 

Autorius plačiai aiškina šv. Tomo 2, 2, g. 57—122. Apsčiai panaudota 
garsių tomistinės mokyklos atstovų veikalų. Veikalas patartinas kiekvie- 
nam, norinčiam giliau pažinti šv. Tomo mokslą apie teisingumą. Tik gaila, 
kad autorius nepasistengė aiškiai nušviesti tų ekonominių ir socijalinių 
aplinkybių, kurias šv. Tomas turėjo prieš akis, rašydamas apie teisingumą. 

Lortal R., Morale sociale générale, Paris 1935. 

Veikalas labai rimtas. Patartinas kiekvienam, kuris nori labiau pa- 
žinti socijalinę Bažnyčios moralę. 

Mauriac, Ducatilon,Berdiaef£N. Marc A, Rougemont 
D, Daniel - Rops, Le Communisme et les Chretiens, Paris 1937, 15 fr. 

Rimta studija apie komunizmo doktriną, taktiką, veiksmus ir nesutai- 
komumą su krikščionių mokslu. Veikalas vertas platesnio susidomėjimo. 
Tačiau ne su visais autorių teigimais apie privatinę nuosavybę galima su- 
tikti. Atrodo, kad bent kai kurie autoriai išleido iš akių prigimtinį pri- 
vatinės nuosavybės, kaipo institucijos, charakterį. 

Schėlling O., Die Verwaltung der hl. Sakramente nach pastora- 
len Gesichtspunkten, Freiburg 1936, 5, 80 M. 

Tai naujas žinomo F. X. Mutz'o to paties vardo veikalo antrasis leidi- 
mas. Brangintinos veikalo savybės: tikslumas, aiškumas, trumpumas ir 
ypač mokėjimas sujungti teoriją su praktika. Dėl šių savo savybių veika- 
las pasidaro labai vertingas kiekvienam pastoralistui. 

Stener G., Studien über theoretischen Grundlagen der Zinslehre 
bei Thomas v. Aqum, Stuttgart 1936, 128 in 8°, 5, 80 M. 

Autorius rimtai ir nuodugniai nagrinėja šv. Tomo pažiūras į procentų 
ėmimą. Jo nuomone, didysis teologas pateisinąs procentų ėmimą dinami- 
nio, bet ne statinio ūkio sistemoje. Bet ši distinkcija vargu turi lemiamos 
reikšmės. 

Pieper I., Traktat über die Klugheit, Leipzig 1937, 2,50 M. 

Šioje studijoje autorius vykusiai supažindina visuomenę su šv. Tomo 
mintimis apie išmanymo dorybę, kuri, atrodo, yra gerokai pamiršta, 

Rousselot, Quaestiones de conscientia, quas in facultate theologi- 
ca cath. Parisiensi anno Dom. MCMXII explicabat (Eas praefatione ins- 
truxit I. Huby), Paris 1937, 15 fr. 

Rimta studija apie sąžinę. Ypač įdomus skyrelis apie probabilizmą, 
kurį autorius stengiasi pagrįsti, be kitko, psichologiniais duomenimis. 

Zamit N., Philosophia moralis thomistica: De Beatitudine, Ro- 
ma 1934. 

Tai rimta ir plati studija apie žmogaus galutinį tikslą. Laikomasi šv. 
Tomo 2, 2 tvarkos. 

Zimmermann F, Die beiden Geschlechter in der Absicht Gottes. 
Wiesbaden 1936, 5,20 M. 

Autorius bando krikščionybės šviesoje atskleisti, kiek galima, gilesnę 
lyčių metafiziką. Palaiminta vyro ir moters sąjunga esanti ne Kristaus ir 
Bažnyčios, bet pačių Šv. Trejybės asmenų atspindys: vyrui tenkąs Logoso, 
o moteriai — Šv. Dvasios vaidmuo. Apskritai, veikale yra paberta daug 
originalių ir drąsių minčių. Tik ne su visomis jomis galima sutikti. 

Von Acken B. Rechtes Verstehen (Eine praktische Hilfe zum 
besseren Verständnis der Menschen und ihrer Handlungen), Kevelaer 1937. 

Ilgametis dvasios vadas ir pastoralistas, panaudodamas modernios psi- 
chologijos ir pedagogikos duomenis, patiekia labai vertingų patarimų, kaip 
galima pažinti žmones ir įgyti jų pasitikėjimą. 

Rašinys patartinas kiekvienam auk]ėtojui. 

Weinzierl K., Die Restitutionslehre der Frūhscholastik, Mün- 
cher 1936. 

Svarstomasis dalykas — pirmųjų scholastikų restitucijos mokslas. Au- 
torius rūpestingai ir sąžiningai supažindina skaitytojus su anų laikų žymes- 
nių kanonistų ir teologų pažiūromis į restituciją. Brangi šio veikalo savy- 
bė yra ta, kad autorius patiekia daug naujos, viešai dar nepaskelbtos me- 
džiagos, tuo būdu užpildydamas nemažą apleistos moralinės teologijos is- 
torijos spragą. Bet kadangi medžiaga nėra sistemingai sugrupuota, tai 
skaitytojui pasidaro gana sunku susidaryti sau aiškesnį vaizdą, kaip res- 
titucijos mokslas augo ir kritalizavosi įvairiais amžiais. 


Doc. Dr. St. Gruodis 


PASTORALINĖ TEOLOGIJA 


Boigelot R., L“ Infirmière et sa mission dans le monde modern, 
Paris — Tournai 1937, 244. 

Tai konferencijos, skaitytos slaugėms ir liečiančios jų profesiją ap- 
skritai, jos vertybės (paklusnumą gydytojui ir nuoširdumą ligoniams), mo- 
ralines problemas, kurios įpareigoja slaugės saugoti žmogiškąją gyvybę 
(sterilizacija, gimimų apribojimas, embrijoninio gyvenimo respektas, vai- 
kų krikštas, mirštančiųjų aprūpinimas ir slaugė sąžinės konfliktų akivaiz- 
doje), slaugės profesinis darbas, slaugių priedermės ir teisės (draugišku- 
mo dvasia, profesinė diskrecija ir honorarai). 

Knyga — labai geras vadovas ligonių kapelionams, besisielojantiems 


Biblijografija 181 


slaugių paruošimu ligonių apaštalavimo darbe, ir net pačioms slaugėms, su- 
prantančioms prancūziškai. 

Boutet Y. (vert.), Le Pastorale de saint Grėgoire le Grand, Paris 
1938, XXIV 1312. 7 

Tai šv. Grigaliaus Didžiojo „Libri regulae pastoralis sive de cura pa- 
storali“ prancūziškas vertimas, veikalas yra labai vertingas. Nors para- 
šytas VI amž., bet buvo aktualus visais laikais. Įvairūs bažnytiniai susirin- 
kimai šį veikalą pakartotinai rekomenduodavo sielų vadovams. Kai kur net 
iki šiol, kaip matome, jis tebelaikomas svarbiu. 


Rašinys turi tris pagrindinius skyrius: 1. sąlygos, reikalingos pastora- 
cinėms pareigoms eiti, 2. koks turėtų būti tikrojo ganytojo gyvenimas ir 
3. Dievo žodžio skelbimo taisyklės. 

Bopp Linus, Zwischen Pastoraltheologie und Seelsorgewissens- 
schaft, Miinchen 1938, 162. 

Veikalas turi dvi dalis. Pirmojoje dalyje svarstomi pastoralinės teolo- 
gijos sąvokos, subjekto, objekto, funkcijų, charakterio ir šaltinių klausimai, 
o antrojoje — sielovados pozicijos pasikeitimo apskritai, parapinių bendruo- 
menių vadovavimo, šeimų vadovavimo, šaliaparapinės ir tarpparapinės sie- 
lovados ir parapijos narių tipologijos klausimai. 


Nors ir ne visi paminėtieji dalykai sprendžiami vienodai giliai ir aktu- 
aliai, bet veikalas, apskritai, yra reikšmingas taip nauju pastoralinės teolo- 
gijos ir sielovados mokslo santykių problemos pastatymu, taip originaliu jos 
ir ypač atskirų jos dalykų sprendimu, taip gausia literatūra, patiekiama 
prie kiekvieno skyrelio. 

Autorius senas Freiburgo i. Br. universiteto pastoralinės teologijos 
profesorius ir žinomų to paties un-to profesorių pastoralistų A. Štolc'o ir 
Corn. Krieg'o mokinys, turi didelį kompetentingumą tokių opių klausimų 
sprendime ir vertas yra didelio pastoralistų dėmesio. 


P. Hauser — K. Mund (red.), Elternsendung und Priesterautf- 
gabe, Dusseldorf 1937, 152. 

Šio sudėtinio veikalo turinys: auklėjamasis tėvų paskyrimas (prof. dr. - 
P. Tischleder), krikščioniškoji šeima, kaipo gyvenimo ir auklėjimo bendruo- 
menė (W. Ellbracht), naujas jaunimas, šeima ir Bažnyčia (W. Bertam), tė- 
vų autoritetas ir bręstančių auklėjimas (prof. dr. J. Schr6teler), tikėjimo 
dvasios auklėjimas ir maldos bei sakramentinio gyvenimo kūrimas (M. 
Schumacher — Köhl), skaistumo ugdymas (J. Schr6teler), paruošimas mo- 
terystei ir šeimai (dr. K. Mund), jaunoji šeima (J. Gerads), tėvų ir pastora- 
listų bendradarbiavimas auklėjime (J. Brokamp), tėvų vadovavimo keliai 
(J. Brokamp), tėvų auklėjimo savaitės (J. Schroteler), pastoralistas ir tė- 
vai kaimo parapijoje (M. Mauss), šeima ir Dievo tauta (P. Heuser), kata- 

likiškosios šeimos religinio knygynėlio raštai (J. Antz) ir literatūra mote- 
rystės, šeimos ir auklėjimo klausimais. 

Veikalas turi daugiau praktinės reikšmės. Dėl keliamųjų klausimų ak- 
tualumo ir gana vykusio jų svarstymo veikalas vertas dėmesio. 

Hlouch J., Problém odpadu od Církve, Olmouc 1937, 233 in 8°. 

Tai Olmouc'o (Moravijos sostinės) teologijos f-to pastoralinės teo- 
logijos dėstytojo disertacija. Joje svarstomi nuo Bažnyčios atkritimo su- 
pratimas, priežastys (intelektualinės, moralinės, socijalinės ir kt.) ir pa- 
dariniai. 

Kadangi nuo Bažnyčios atkritimo problema labai svarbi Čekoslovaki- 
joje, tai veikalas daugiau reikšmės turi tam kraštui. Net pats autorius dau- 
giausia dėmesio kreipia į vietines sąlygas. Tačiau, kiek šis veikalas paliečia 
nuo Bažnyčios atkritimo klausimus apskritai, gali būti įdomus ir kitiems 
kraštams. 

Kernfragen Zeitnaher Seelsorge (Pastoral-Referate der 
Hildesheimer Di6zesansynode 1937 nebst Protokko!l und Synodaldekreten), 
Hannover 1937, VII + 296 in 8°. 

Šiame leidinyje svarstomi šių dienų sielovadų keliai paprastame ir ne- 
paprastame sielovados darbe. Pirmojoje dalyje nagrinėjami miestų ir did- 
miesčių sielovados, diasforos sielovados, moderniosios vyrų sielovados, pa- 
maldų organizavimo, reguliaraus krikščionių mokymo (pamokslų) ir asme- 
ninio pastoralisto ir tikinčiųjų sugyvenimo bei supratimo klausimai. Antro- 
joje dalyje — konkretus katal. akcijos darbas parapijoje, eucharistinis vy- 
rų apaštalavimas ir eucharistinis sąjūdis, suaugusiųjų sąjungos ir darbo ra- 
teliai, rekolekcijos, religinis laikraštis (Kirchenblatt) ir katalikiškoji spau- 
da, labdarybė, vaikas, šeima ir mokykla, ankstyboji komunija, dabartiniai 
katekizavimo klausimai, vaikų sielovada šalia mokyklos, tėvų mokymas ir 
motinų organizacija, katechetinis suaugusiųjų mokymas, augančio jaunimo 
sielovada, ekstraordinarinis religinis jaunimo formavimas, jaunimo organi- 
zacijos ir darbo (studijų) rateliai, „keliaujančios Bažnyčios“ sielovada ir 
priešjungtuvinis jaunimo paruošimas. 

Nors veikalas nėra sistematinis ir jame keliamieji klausimai kartais la- 
bai paviršutiniškai svarstomi, bet šių dienų pastoracijos pulsui pajusti jis 
gali būti labai reikšmingas. 

Lescanne Fr., La Psychologie ouvrière et le sens chrétien du 
travail, Paris 1938, 136 in 80. 

Įžangoje (5—31 psl.) autorius kalba apie darbininko psichologiją. Pir- 
mojoje dalyje svarsto materijalistinės darbo koncepcijos psichologinį ne- 
pakankamumą; pirmajame šios dalies skyriuje išdėsto dvi materijalizmo 
tezes, būtent, darbas, kaipo blogybė savyje, ir čarbas turi pats savo nuosa- 
vų tikslą. Antrojoje dalyje kalbama apie krikščioniškosios darbo kon- 

cepcijos psichologinį įnašą (I'apport); pirmajame šios dalies skyriuje 
išklojama krikščioniškoji darbo prasmė ir antrajame — Jocizmo badymas 
šią darbo koncepciją realizuoti. 

Veikalas, kaip matome, originalus savo klausimo pastatymu. Sielova- 
dai jis naudingas tuo, kad supažindina su darbininkų psichologija ir psi- 
chologinėmis darbininkų sielovados arba, apskritai, socijalinio darbo su 
darbininkais sąlygomis. 

Th. Mathyssek — Ricard E., Memento de Pastorale (Apos- 
tolat individuel), Paris 1937, 306. 

Tai prancūziškas prof. Dr. Th. Mathyssek'o veikalo „Leitfaden der 
Pastoral“ (Limburg 1936, 233) vertimas. Įvade yra pastoralinės teologijos 
uždaviniai, šaltiniai, istorija ir literatūra, padalinimas ir bendrieji sielova- 
dos pagrindai bei bruožai. Trijuose skyriuose svarstomi: kunigo veikimas 
konfesijonale (bendros ir ypatingos nuodėmklausio priedermės), jo darbas 
su ligoniais (bendrai apie ligonių ir skirtingų ligonių rūšių sielovadą) ir 
pastoracinis kunigo vizitas (bendrieji principai ir įvairios parapijiečių 
kategorijos). Pabaigoje autorius gana plačiai (225—281 psl.) svarsto pa- 
storacinius moterystės klausimus ir t. t. 


Nors individualinės pastoracijos paskirstymu ir jos klausimų apimti- 
mi veikalas yra kiek atsilikęs nuo šių dienų individualinės pastoracijos 
pasiektų rezultatų ir dėl to nėra rekomenduotinas norintiems pažinti šios 
rūšies klausimus visoje platumoje, bet penitentų ir ligonių sielovada besiin- 
teresuojantiems gali daug padėti. 

Meyer W. ir Meyer P. (red.), Lebendige Seelsorge, Freiburg i. 
Br. 1937, VIII + 368 in 8°. 

Tai savotiškas „Jahrbuch der heutigen Seelsorge“, sudarytas iš eilės 
aktualių pastoracijos straipsnių (17), parašytų žinomų vokiečių pastora- 
listų T. Steinbiichel, A. Stonner, G. Söhngen, C. Grober, A. Donders, E 
Bopp, Chr. Schulte ir kt. 

Veikale svarstomi šie klausimai: sielovada religiniu atžvilgiu (Mey- 
er), mūsų laikų dvasinė situacija apskritai (grįžimas prie objektyvumo) 
(Wust), religinė laiko situacija (Steinbüchel), laikui pritaikyti tikėji- 
mo pagrindimas (Kösters), teologinė sintezė ir sielovada (Grabmann), Šv. 
Raštas, kaipo naują krikščioniškąjį gyvenimą formuojąs elementas (Ston- 
ner), ir dogmatinis liaudies mokymas (Schmaus), liturginis pamaldų sugy- 
vinimas (Söhngen), religinio meno vertė masių rechristianizacijoje (Grö- 
ber), pamokslai šiandieniniam žmogui (Donders), tautos sukrikščionini- 
mas ir Bažnyčios prisitaikymas prie tautos (Bopp), dvasinis religinis ka- 
tal. akcijos veidas ir gyvas jos suvokimas (Meyer), pastoraciniai psicholo- 
giniai paskatinimai dabarties pastoralistui (Schulte), gyventojų pasiskirs- 
tymas krašte (Bevöľkerungsgliederung) ir sielovada (Breinstein), katali- 

kiška knyga ir literatūra, kaipo būtina gyvosios sielovados priemonė 
(Schröder), bolševizmas, kaipo didžiausias pasaulėžiūrinis ir etinis mūsų 
laikų pavojus (Algermissen), katalikiškasis atsinaujinimas prieš šimtą me- 
tų (Vokietijoje) ir jo reikšmė dabarčiai (Fels). 

Norintiems susiorientuoti dabarties pastoracijos problematikoje, šis 
sudėtinis veikalas labai daug padės. Ypač reikšmingi yra Wust“o, Grab- 
mann'o, G. Sohugen'o ir L. Bopp'o straipsniai. 

Vyr. asist. Lic. Th. St. Yla 


BAŽNYTINĖS TEISĖS 
Berutti Chr., Institutiones iuris canonici, VI: De delictis et poe- 
nis, Taurini - Romae 1938, 258 in 8°, 18 lir. 
Nieko ypatingo ir praleista trečioji kodekso I. C. kn. dalis — nepilnas 
veikalas. 
Blat A., Ius concordatarium postbellicum conlatum cum Codice Iu- 
ris Canonici, Romae 1938, 160 in 8°, 14 lir. 


Turinys: I. Trumpas konkordatų įvadas, II. Bendras konspektas kon- 
kordatų, sueitų nuo 1918 m., ir III. Kodekso I. C. kanonų palyginimas su 
konkordatų straipsniais. 

Rašinys vidutiniškos vertės. 

Contea Coronata M., Compendium iuris canonici, II: De rebus, 
De processibus, De delictis et poennis, Taurini 1938, 629 in 8°, 35 lir. 

Menkos vertės. 

Haring I, Der kirchliche Eheprozess (nach die Instruction der 
Sakramentenkongregation vom 15. Aug. 1936 umgearbeitete Auflage), 
Graz 1938, 166 in 8°, 7,80 M. 

Hagen A. Die kirchliche Mitgliedschaft, Rottenburg 1938, 129 in 
8°, 3,50 M. 

Autorius dėsto: 1) įstojimą į Bažnyčią, 2) kėsinimąsi išstoti iš Bažny- 
čios, 3) ekskomuniką, 4) susitaikymą su Bažnyčia ir 5) atvirtimą. 

Parašyta gerai. 

Heck P., De Eheverteidiger im kanonischen Eheprozess (Eine 
rechtsgeschichtliche und rechtsdogmatische Studie) Bonn 1937, 120 in 
8°, 4,50 M. 

Pirmojoje dalyje dėstoma moterystės ryšio gynėjo istorija, o antrojoje 
— jo priedermės ir teisės. 

Rašinys gerai parašytas ir rekomenduotinas moterystės ryšio gynė- 
jams. 

Mulcahy G., De matrimonio iuxta concordata vigentia (doktorato 
disertacija), Roma 1937, 90 in 8°. 

Specijali studija, bet žinantiems konkordatus naudos nedaug. 

Savaré Th. M., De errore communi circa assistentiam ad matri- 
monium, Romae 1937, 68 in 8°. 

Autorius nagrinėja labai aktualią temą. Dalykas yra tas, kad prieš 
Kodeksą I. C. visi kanonistai tvirtino, jog Bažnyčia papildanti paprastojo 
tuokėjo galią tuokti, bendrai klystant ar pozityviai ir apytikriai abejojant. 
Po Kodekso I C. vieni kanonistai čia tyli, o kiti po senovei kalba. Mano 
galva, po Kodekso I. C. nebegalima tvirtinti, kad Bažnyčia kalbamuoju at- 
veju papildanti tuokėjo galią. Svarbiausias pamatas yra tas, kad, bendrai 
klystant ar pozityviai ir apytikriai abejojant, Bažnyčia tepapildo jurisdik- 
ciją. O galia tuokti nėra jurisdikcijos veiksmas — tuokėjas tėra autorizuo- 
tas liudytojas. Plačiau žr. P. Malakauskis, Moterystės teisės?, Kau- 
nas 1932, nr. 422 ir 429. 

Poletti V., La natura giuridica dei concordati postbellici nella dot- 
trina canonica e net diritto publico internazionale, Roma 1938, 146 in 8°, 15 
lir. 

Portmann H., Wesen und Unauflöslichkeit der Ehe in der kirchli- 
chen Wissenschaft und Gesetzbung des 11 und 12 Jahrhunderts, Emsdetten 
1938, 189 in 8°. 

Doktorato disertacija. 

Roberti F., De delictis et poenis, I 2: De poenis in genere, De cen- 
suris in genere et in specie, Romae 1938. 

Sistemingai ir plačiai parašyta. 

Vitale S. M., De iure accusandi matrimonium, Romae 1937, 112 
in 80. 

Plati specijali studija. 

Fr. Wernz - Vidal P., Ius canonicum ad Codicis normam exac- 
tum, I: Normae generales, Romae 1938, 487 in 8°, 35 lir. 

Tai jau visas vieno iš didžiausių prieškodeksinių kanonistų Fr. Wernz'o 
„Ius decretalium“ P. Vidalio su Kodeksu I. C. sutaikytas veikalas: pirmiau 
išleisti II—VII tomai. Veikalas įgytinas visiems kanonistams specija- 
listams. 

Nuostabi viena smulkmena: P. Vidal, kai tik pabaigė visą šį darbą, mi- 
rė — lyg Dievo skirtas buvo šiam naudingam darbui padirbti, pabaigti. 

